মাগোল - অসমীয়া ৱিকিপিডিয়া\nমাগোল (ইংৰাজী: Muggle) হৈছে জে. কে. ৰাউলিং ৰচিত হেৰী পটাৰ ছিৰিজত কোনো যাদুকৰী ক্ষমতা নথকা বা যাদুৰ জগতখনত জন্ম নোহোৱা মানুহক বুজাবলৈ ব্যৱহৃত এক শব্দ।মাগোলৰ কোনো যাদুকৰী তেজ নাথাকে। মাগোল শব্দটি স্কুইব বা মাগোল-জন্মা মাগোল-বৰ্ণ শব্দৰ পৰা পৃথক। স্কুইব শব্দই যাদুকৰ মাতা-পিতা থকা সত্বেও যাদুকৰী ক্ষমতা নথকা লোক আৰু মাগোল-জন্মা (অভব্য অৰ্থত লেতেৰা তেজ) শব্দই যাদু নজনা মানুহৰ ঘৰত জন্মা কিন্তু যাদুকৰী ক্ষমতা থকা লোকক বুজায়। মাগোল শব্দৰ আন আন অৰ্থও আছে যদিও তাৰ হেৰী পটাৰ ছিৰিজৰ লগত সম্পৰ্ক নাই।\n1 হেৰী পটাৰ শৃংখলাত ব্যৱহাৰ\n1.1 শৃংখলাটিৰ উল্লেখযোগ্য মাগোলসকল\n2 পৰৱৰ্তী ব্যৱহাৰ\nহেৰী পটাৰ শৃংখলাত ব্যৱহাৰ[সম্পাদনা কৰক]\nকিতাপকেইখনত মাগোল শব্দটি অৱজ্ঞাসূচক অৰ্থত ব্যৱহৃত হৈছে। মাগোলসকল যাদুকৰী সমাজৰ অন্তৰ্ভুক্ত নহয় কাৰণ তেওঁলোক যাদুকৰ বা যাদুকৰণী নহয়।ৰাউলিঙৰ মতে প্ৰতিবছৰে হগৱাৰ্ট্ছত নাম ভৰ্তি কৰা ছাত্ৰ-ছাত্ৰীৰ চাৰিভাগৰ এভাগেই মাগল-জন্মা। আনহাতে কিছুমানৰ মাক বা দেউতাকৰ কোনোবা এজনহে যাদুকৰ। এইসকলক অৰ্ধ-তেজ বা হাফব্লাড বোলা হয়। তদুপৰি কাৰোবাৰ পৰিয়ালত নতুনকৈ মাগোল অন্তৰ্ভুক্ত হ'লেও তেওঁলোকক অৰ্ধ-তেজ বোলা হয়। শৃংখলাটিৰ সবাতোকৈ উল্লেখযোগ্য মাগল-জন্মা চৰিত্ৰ হ'ল হাৰমাইনি গ্ৰিঞ্জাৰ যাৰ মাক দেউতাক দুয়োজন মাগোল। যি যাদুকৰ বা যাদুকৰণী বংশসূত্ৰে যাদুকৰ তেওঁক বিশুদ্ধ তেজ বোলা হয়। কিতাপসমূহত যাদু নজনা মানুহবোৰক মূৰ্খৰ ৰূপত উপস্থাপন কৰা হৈছে যিয়ে তেওঁলোকৰ মাজতে বৰ্তি থকা যাদুকৰী পৃথিৱী খনৰ কথা গম নাপায়। যদি দূৰ্ভাগ্যবশতঃ কোনোবা যাদু নজনা মানুহে যাদুকৰী কাৰ্য্য-কলাপ দেখা পায় তেতিয়া যাদু মন্ত্ৰণালয়ে স্মৃতিসংশোধনকাৰী পঠিয়াই তেওঁলোকৰ ওপৰত স্মৃতি-বিলোপ যাদু প্ৰয়োগ কৰি সেই ঘটনা পাহৰাই পেলায়। অৱশ্যে কিছুমান মাগলে যাদুকৰী পৃথিৱীখনৰ কথা গম পায়। সেই সকলৰ ভিতৰত যাদু জনা বিদ্যাৰ্থীৰ অভিভাৱক যেনে হাৰমাইনি গ্ৰিঞ্জাৰৰ মাক দেউতাক,মাগোল প্ৰধানমন্ত্ৰী(আৰু তেওঁৰ পূৰ্বসূৰী),ডাৰ্চলী পৰিয়াল(হেৰী পটাৰৰ একমাত্ৰ জীৱিত আত্মীয়) আৰু যাদুকৰ বা যাদুকৰণীৰ মাগোল পতি পত্নী।\nৰাউলিঙে কোৱা মতে তেওঁ মাগোল শব্দটি ইংৰাজী 'মাগ' শব্দৰ পৰা সৃষ্টি কৰিছে যাৰ অৰ্থ হ'ল সহজতে মূৰ্খ সজাব পৰা মানুহ।ইয়াক কম অপমানসূচক কৰিবলৈ তেওঁ -গোল শব্দাংশ ব্যৱহাৰ কৰে।\nস্কটিক্ৰনিকণৰ লেখক এব্বট ৱাল্টাৰ বাৱাৰৰ মতে মাগোল মানে এজন 'ইংৰাজৰ নেজ'। এলিষ্টেয়াৰ মোফাটৰ কিতাপ 'এ হিষ্ট্ৰী অৱ দা ব'ৰ্ডাৰ্ছ ফ্ৰম আৰ্লি টাইমছ'ত কোৱা হৈছে যে ১৩শতাব্দীত স্কট সকলৰ মাজত এটা বিশ্বাস আছিল যে ইংৰাজসকলৰ নেজ থাকে।\nহেৰী পটাৰ কিতাপসমূহত এই শব্দটি ব্যৱহাৰ কৰা কাৰণে ৰাউলিঙো জৱাবদিহি হ'ব লগাত পৰিছিল।\nশৃংখলাটিৰ উল্লেখযোগ্য মাগোলসকল[সম্পাদনা কৰক]\nপিটুনিয়া ডাৰ্চলী , হেৰীৰ জেঠায়েক\nভাৰ্ণন ডাৰ্চলী , হেৰীৰ জেঠু\nডাডলী ডাৰ্চলী , হেৰীৰ সম্বন্ধীয় ভাই\nমাৰ্জ ডাৰ্চলী , ভাৰ্ণন ডাৰ্চলীৰ বায়েক।\nফ্ৰেংক ব্ৰাইচ , ৰিডল পৰিয়ালৰ মালী\nটম ৰিডল,জ্যেষ্ঠ ,লৰ্ড ভলডেমৰ্টৰ দেউতাক\nমিষ্টাৰ আৰু মিছেছ গ্ৰিঞ্জাৰ , হাৰমাইনিৰ মাক-দেউতাক\nট'বিয়াছ স্নেইপ , চেভেৰাছ স্নেইপৰ পিতৃ\nমিষ্টাৰ ৰবাৰ্টছ ,কুইড্ডিচ বিশ্বকাপৰ সময়ত ৱিজলিহঁত থকা অঞ্চলটোৰ প্ৰবন্ধক\nপৰৱৰ্তী ব্যৱহাৰ[সম্পাদনা কৰক]\nবৰ্তমান মাগোল শব্দটি বিভিন্ন প্ৰসংগত ব্যৱহাৰ হয় যাৰ অৰ্থ হেৰী পটাৰ ছিৰিজত বুজোৱা অৰ্থৰ লগত কিছু পৰিমাণে একে। সাধাৰণতে কোনো এটা দলে আন কোনো বহিৰাগত দলক বুজাবলৈ এই শব্দটি ব্যৱহাৰ কৰে,ঠিক তেনেকুৱা যেনেকুৱাকৈ সৈন্যবাহিনীৰ লোকসকলে অসামৰিক শব্দটো ব্যৱহাৰ কৰে।মাত্ৰ কিতাপকেইখনত ইংৰাজী Muggle শব্দৰ প্ৰথম আখৰটো ডাঙৰ হাতৰ আখৰত আৰু বাকী সকলো ব্যৱহাৰত ইয়াক সৰু হাতৰ আখৰত লিখা হৈছে।\n২০০৩ চনত মাগোল শব্দটি অক্সফ'ৰ্ড ইংলিছ ডিক্সনেৰীৰ অন্তৰ্ভুক্ত কৰা হয় যিয়ে কোনো এবিধ দক্ষতা নথকা ব্যক্তিক বুজায়।\nঅনানুষ্ঠানিক ইংৰাজীত কিছুমান দলে,যিবোৰে তেওঁলোকৰ কাৰ্যকলাপ যাদুৰ লগত জড়িত বুলি কয়,আন বহিৰাগত দলক বুজাবলৈ মাগোল শব্দটি ব্যৱহাৰ কৰে।\nজিঅ'কেচ্চাৰ সকলে জিঅ'কেচ্চিং(geocaching)ৰ বিষয়ে নজনা মানুহক মাগোল বুলি কয়।কোনো এটা কেচ্চ অংশগ্ৰহণ নকৰা কাৰোবাৰ দ্বাৰা প্ৰভাৱিত হ'লে তাক 'মাগোল্ড' বুলি কোৱা হয়।\nএন.বি.ছি.(NBC)ৰৱ কল্প বিজ্ঞান নাট্য শৃংখলা 'হিৰোজ'ত এটা কুকুৰৰ নাম আছিল মিঃ মাগল্ছ যাক বেনেট পৰিয়ালে কিনি লয়।লেখকৰ মতে কুকুৰটোৰ নামটো হেৰী পটাৰ ছিৰিজৰ লগত সংগতি ৰাখিয়েই দিয়া হৈছে কাৰণ হেৰীৰ দৰে ক্লেয়াৰ বেনেটকো এটা পৰিয়ালে তুলি লৈছিল যাৰ কোনো যাদুকৰী ক্ষমতা নাছিল।\nলছ কেম্পেছিন'ছ! এ মাগোল শব্দটি তেওঁলোকৰ গীত 'দা চি ইজ এ গুড প্লেচ টু থিংক এবাউট দা ফিউচাৰ'ত ব্যৱহাৰ কৰে।\nতদুপৰি সাঁতোৰবিদ সকলে সাঁতুৰিব নজনা মানুহক মাগোলৰ প্ৰতিশব্দ 'স্বাগোল' বুলি কয়।\n↑ http://www.accio-quote.org/articles/2004/0304-wbd.htm JK Rowling's World Book Day Chat,4March 2004\n↑ http://www.cesnur.org/recens/potter_019.htm http://www.fanfiction.net/s/6517567/36/Harry_Potter_and_the_Temporal_Beacon.htm Various citations online.\n↑ "BBC: 'Muggle' goes into Oxford English Dictionary". BBC News. 24 March 2003. http://news.bbc.co.uk/cbbcnews/hi/uk/newsid_2882000/2882895.stm। আহৰণ কৰা হৈছে:5January 2010.\n↑ "Geocaching Glossary". Geocaching.com. http://www.geocaching.com/about/glossary.aspx#Geomuggle। আহৰণ কৰা হৈছে: 20 September 2007.\n↑ "Muggle". GeoWiki. http://wiki.geocaching.com.au/wiki/Muggle। আহৰণ কৰা হৈছে: 20 September 2007.\n"https://as.wikipedia.org/w/index.php?title=মাগোল&oldid=119284"ৰ পৰা অনা হৈছে\nএই পৃষ্ঠাখন ০৮ মাৰ্চ, ২০১৩ তাৰিখে ০৩:১৪ বজাত অন্তিম সংশোধন কৰা হৈছিল।


haryana-govt-announced-rs-4-crore-to-wrestler-ravi-dahiya-after-winning-silver-at-tokyo-olympics-manju-b– News18 assam\nRavi Dahiya : অলিম্পিকত এটা ৰূপৰ পদক মানেই ৪ কোটি টকা, আধা দামত পছন্দৰ মাটি, কোনে পালে জানেনে?\nৰবি দাহিয়া (Ravi Dahiya)ৰ গাঁও নাহৰিত কুস্তী (Wrestling)ৰ এখন অত্যাধুনিক ষ্টেডিয়াম নিৰ্মাণ কৰাৰ কথাও ঘোষণা কৰিছে হাৰিয়ানাৰ মুখ্যমন্ত্ৰীয়ে।\nLast Updated : August 06, 2021, 00:05 IST\nঅলিম্পিকত পদক জয় কৰা মানেই বিশ্ জয় কৰা। খ্যাতি আৰু সন্মানৰ শিখৰত আৰোহণ কৰা । এইসকল খেলুৱৈক ইতিহাসেও সোঁৱৰে। কিন্তু এটা কথা যে অলিম্পিকৰ পদকৰ সৈতে নাথাকে কোনো প্ৰাইজ মানী। তেনেহ'লে অলিম্পিকৰ পদক জয়ীসকলে ক'ত পায় ইমান টকা?\nএইবাৰ টকিঅ' অলিম্পিকছ (Tokyo Olympics 2020)ত ভাৰতৰ পালোৱান (Wrestler) ৰবি দাহিয়া (Ravi Dahiya)ই ৰুপৰ পদক জয় কৰাৰ পিছতে পালে ৪ কোটি টকাৰ পুৰস্কাৰ। হাৰিয়ানা চৰকাৰে ৰবি দাহিয়াৰ কাৰণে ঘোষণা কৰিছে এই বিশাল পৰিমাণৰ ধন। ৪ কোটিৰ টকাৰ লগতে ৰবি দাহিয়াক ক্লাছ ওৱান (Class 1) চৰকাৰী চাকৰি দিব বুলিও ঘোষণা কৰিছে। ইমানেই নহয় ৰবি দাহিয়াই নিজৰ পছন্দমতে হাৰিয়ানাৰ যি ঠাইতে বিচাৰে সেই ঠাইত আধা দামত চৰকাৰী মাটি দিয়াৰ প্ৰতিশ্ৰুতি দিছে।\nইমানৰ উপৰি ৰবি দাহিয়াৰ গাঁও নাহৰিত কুস্তী (Wrestling)ৰ এখন অত্যাধুনিক ষ্টেডিয়াম নিৰ্মাণ কৰাৰ কথাও ঘোষণা কৰিছে হাৰিয়ানাৰ মুখ্যমন্ত্ৰীয়ে।\nউল্লেখ্য যে ৰবি দাহিয়াই অলিম্পিকত ৫৭ কেজি শাখাত ৰূপৰ পদক জয় কৰিছে। সুশীল কুমাৰৰ পিছত কুস্তীত ৰূপৰ পদক জয় কৰা ৰবি দাহিয়া দ্বিতীয় ভাৰতীয়।\nFirst published: August 06, 2021, 00:05 IST


অব্ তেৰা ক্যা হোগা কালিয়া? - বিৰিয়া Biriyaa\ncartoon by Nituparna Rajbongshi. www.cartoonistnituparna.org\n‘শ্বো‘শ্বোলে’ চিনেমাখনত গব্বৰ সিঙে তেওঁৰ অনুগত ডকাইত কালিয়াৰ মূৰত বন্দুক থৈ এক কৌতূহলী ভাষাত সোধে : “অব্ তেৰা ক্যা হোগা কালিয়া?”। কালিয়াই ভয়ে ভয়ে উত্তৰ দিয়ে : “চৰদাৰ…ম্যেনে আপকা নমক খায়া হ্যে চৰদাৰ”। এই বিখ্যাত শাৰী দুটা এতিয়াৰ অসমত বৰকৈ প্ৰযোজ্য হ’ব। এতিয়া আমাৰ হিমু দাই বা কি জবাব দিয়ে নাগপুৰক?\nকিয়বা বিধেয়কখনৰ সমৰ্থনত ইমান হৈ হাল্লা কৰি ভাষণ দিয়াৰ পিছতো থমকি ৰ’ল? নাগপুৰ আৰু আনবোৰেচোন এতিয়া শান্তিত থাকিবই নিদিব আমাৰ দাদা সকলক। কালি উদাত্ত কণ্ঠেৰে গৰজি ভাষণ দিয়া শুনিছিলো, কিবা হেনো অসমৰ ডাঙৰ লোকচান হ’ল বিধেয়কখন ৰৈ যোৱাৰ কাৰণে? আচলতে লোকচান তেওঁৰহে হ’ল। ক’বলৈ অলপ বেয়া পাইছে হয়তো। অসমৰ মানুহৰ উল্লাস দেখি ৰাজনৈতিক ভৱিষ্যৎ যে সিমান ভাল নহয় সেইটো হয়তো ভালদৰে উপলব্ধি কৰিছে এইবাৰ। সি যি কি নহওক, কালিয়াক জনালো অল দা বেষ্ট আগন্তুক দিনৰ বাবে!\nPrevious ৰেডিঅ' গীতিমালা\nNext গান্ধী হত্যাৰ আখৰা আৰু কিছু বিক্ষিপ্ত প্ৰাসংগিক চিন্তা


হৰেণ শইকীয়াৰ গল্প " বাটে- ঘাটে" - জোনাক\nHome গল্প হৰেণ শইকীয়াৰ গল্প " বাটে- ঘাটে"\nহৰেণ শইকীয়াৰ গল্প " বাটে- ঘাটে"\nহেৰা দেওবাৰে অকমান আৰাম কৰো দিয়া | কবলৈহে পালো | টেকেলীয়া কোদো বাহত হাত দিয়া নিচিনা হ'ল |"আনৰ দেওবাৰ বুলি আৰাম কৰিবলৈ সময় থাকে | আমাৰহে দেওবাৰ-সোমবাৰ বুলি যে কিবা বাৰ এটা আছে ভাবিবলৈ মগজুত ঠাইকণ আছে নে নাই পাহৰিলো | গেবাৰি খাটি খাটি বান্দীয়েনো কি ভাবি পাৰ পাম " | বুজিবলৈ বাকী নাথাকিল আজি শেনৰ এজাত | কি গতি হ'ব ?\nযাইকি নহওঁক মাইকী মানুহৰ মনহে | হ'ল বুলিয়েনো নিজৰ মানুহটোক তধ :গতি খোৱাকৈ গালি পাৰিব লাগে জানো ? ভাবি তেওঁ নিজৰ দৈনন্দিন কাম কৰাত লাগিল | মোৰ কান দুখন গৰম হোৱাৰ পৰা ৰক্ষা পৰিল | মোবাইলটো অন কৰিলো | বা:হ facebook ত স্ৱয়ং মুখ্য মন্ত্ৰীৰ post "ধষৰ্ণকাৰীক শাস্তি দিবৰ বাবে কঠোৰ আইন প্ৰণয়ন কৰা হ'ব | " সঁচাকৈ মুখ্য মন্ত্ৰীয়ে আইন কৰি এই কাণ্ডবিলাক বন্ধ কৰিব পাৰিব জানো ?\nহঠাত আকৌ শ্ৰীমতী মাত " মই কোৱা কাম কেইটা কৰিব নে সেইডালৰ লগত পিৰিতি কৰি থাকিব |"\nমনলৈ সাহস আনি কলো ,. সপ্তাহটো দেখোন কাম কৰি কৰি ঘৰ খন নিৰহ-নিপানিকে চলাই আছো | আজি কোনো ঘৰুৱা কাম নকৰো | মোবাইল বাৰু নিপিতিকো টি. ভি টোকে চাওঁ | ৰাতিপুৱাই ৰাতিপুৱাই ধৰ্ষণ নিউজটোতহে চকু পৰিল | পাঁচ বছৰীয়া শিশুক ধৰ্ষণ কৰি হত্যা তিনি যুৱক ধৃত., তাৰে দুজন নাবালক বুলি সন্দেহ কৰা হৈছে | টি. ভি. ত কি চাইছো শ্ৰীমতীয়ে কেৰাহীকৈ চাওঁতেই দেখিলে নহয় নিউজটো | "হে'ৰি সেই একেসোপা বাতৰিকে যে চাই আছে | মতা মানুহবোৰে নাৰী নিৰ্যাতন চাই অৱচেতন মনটোক বেলেগ তৃপ্তি দিয়ে মই নাজানো বুলি ভাবিছে নেকি. " ? এওঁ আজি কিবাএটা হৈছে যেন পাঁও | আনকাল এনেকৈ টিকচি-বিকচি নকৰে দেখোন | মনে মনে থকাই ভাল | চেনেলটো সলনি কৰি দিহানামৰ প্ৰগেমটো চালো | মন জুৰ পেলোৱা সুন্দৰ !\nশ্ৰীমতীয়েও পুৱা সদ্যস্নাতা হৈ মৰমৰ দ্বিতীয় পিয়লা চাহ লৈ হাজিৰ. | ঘৈণীক ভাালৰি লগাবলৈ কলো , হে'ৰা তোমাক বৰ সুন্দৰ দেখাইছে | ক'বলৈহে পালো. মন জুৰ পেলাই ক'লে সচাঁ কৈয়েনে ? মোবাইল টি ভি. ত দেখা কেইজনীত কৈয়োনে ? ময়ো কম নহয় তপৰকৈ কৈ দিলো সেইবোৰ হ'ল চকু বিলাস তুমি হোৱা অন্তৰৰ গোলাপ |\nমোৰ কাষতে গাত গা লগাই বহি ক'লে | "জানা আজি কেইদিনমানৰ পৰা মোৰ মূৰটো গৰম হৈ থাকিবলৈ ধৰিছে | কেৱল চাৰিওফালে কনমানি জনীৰ পৰা আইতা জনীলৈকে ধৰ্ষণ বলাৎকাৰ মই চুইচাইড কৰি দিওঁ দিওঁ যেন লাগে | নহলে এটা কাম কৰি দিয়া নেকি কোনোবা বিজ্ঞানীক কৈ মতা মানুহক লগা বস্তুটো আমাৰ দেহৰ পৰা নাাইকীয়া কৰি দিয়ক |" তেওঁ ফেঁকুৰি ফেঁকুৰি চিঞৰি চিঞৰি কান্দিবলৈ লাগিল |তেওঁক বিছনাত নি শুৱাই দিলো |প্ৰেচাৰ দেখোন একেবাৰে ল' | ভতিজা টোক মাতিলো খুড়ীয়েৰ কিবা এটা হৈছে চাচোন | গাত মিঠা তেল মালিচ কৰি দিয়া পিছত হাত ভৰি বোৰ অলপ গৰম হ'ল | তেওঁ মুখত যি টি শব্দ | ভুল বকিবলৈ ধৰিছে |\n"এই মোবাইলটোৱেই য'ত কোটৰ ঘাই , পিলিঙাবোৰে মোবাইলত নাঙঠ ছোৱালীৰ ফটো চাই চাই ইটিয়ে -সিটিৰ লগত লগত চুপতা-চুপতি কৰি মহিলাক দেখিলেই বোলে জাপ মাৰি উঠে |" অলপ পৰ টলকা মাৰি আকৌ আৰম্ভ কৰিলে আগতে বোলে কি কয় মোবাইলত ৰিঙটনৰ মাত ডাঙৰকৈ থাকে | আজিকালি বোৰে ভাইব্ৰেচন নে কি দি থয় | পেণ্টৰ জেপত ভাইব্ৰেচন হোৱাৰ লগে লগে সেই যে আমাৰ ঘৰত কাম কৰা পোন্ধৰ / ষোল্ল বছৰীয়া কেইটা. ইটাভাটাত থকা কেইটা কি যে হয় ইটোৱে সিটোক গবা মাৰি ধৰে যেন কৰে |\nভতিজাটোৱে পানী এগিলাছ খোৱাই দিয়া পিছত বিচনাতে বহিল |আৰামৰ দেওবাৰ আজি হাৰাম হ'ল | মানুহজনী জিকাৰ মাৰি জিকাৰ মাৰি উঠিছে | আকৌ চিঞৰ মাৰিবলৈ ধৰিলে সোনটো পোনাকন ঐ তই কলৈ গলি | দেওবাৰে সোনটো জিমলৈ যায় |সি ঘুৰি আহি মাকৰ অৱস্থা দেখি তথৈবচ , কি হৈছে তত ধৰা আগতেই মাকে গোটেইজনী আউলি-বাউলি হৈ পুতেকক গবা মাৰি কবলৈ ধৰিলে মোৰ মূৰত ধৰি শপত খা. ,হেৰি এইপিনে আহক. মইয়ো ওচৰ চাপি গলো |ধৰ এইখন হাত মোৰ মূৰৰ ওপৰত সিখন বাপেৰৰ মূৰত থ | ক , মই শপত খাই কৈছো যে কেতিয়াও কোনো কাৰণতে মই নাৰীক বেয়া কৈ নাচাওঁ |সদায় মোৰ মাৰ নিচিনাকৈ শ্ৰদ্ধা কৰিম | মা কাৰণেই মই এই সুন্দৰ জীৱন লাভ কৰিলো | মা মানেই মহিলা. মহিলা মানেই প্ৰকৃতি. প্ৰকৃতি নহলে পৃথিৱী নাথাকে | মই শিল পৰা কপৌচৰাইটো দৰে হলো || ঘৰৰ ভিতৰত সোমাই গাঁৱৰ চাৰি চুক নজনা মানুহজনীয়ে নে এইজনী !\nভতিজাটো অবাক! ডাক্তৰকে মাতো নি , সি মোক আকাৰে ঈঙ্গিতেৰে সুধিলে | ঈঙ্গিতেৰে অলপ সময় ধৈৰ্য্য ধৰিবলৈ কলো | এইবাৰ আমাৰ তিনিটাক উদ্দেশ্য কৰি কবলৈ ধৰিলে |তোমালোকে কিবা এটা কৰা নহলে সচাঁকৈ কৈছো মই চুইচাইড্ কৰিম | গাড়ী দ্ৰাইভাৰ দৰে নিদিষ্ট বয়সতে মোবাইল লবৰ পৰা এখন আইন বনাবলৈ ক | আইন অমান্য কৰা দোকানী গ্ৰাহক কোনো যাতে হাৰি যাৱ নোৱাৰে | পঞ্চায়তৰ ৱাৰ্ড মেম্বাৰ গাঁও বুঢ়া অঙনৱাদী সকলোকে জড়িত কৰি ক্লাচ এইটতে এৰি দিয়া কেইটাকো কিবা এটা কৰ | সিহঁতে বহুত কথাই নাজানে অ' | ফাঁচী দিয়া কথা নকবি অ ' ৰক্তবীজৰ দৰে ওলাই থাকিব | সিহঁতো মোৰ সোনটো নিচিনাই\nতেওঁ এইবাৰ ফোপাবলৈ ধৰিলে | আইন লাগে পিচে আইনে একো কৰিব নোৱাৰে অ' বহুত আইন দেখিছো | তহঁতি ৰাজনীতি নকৰিবি আকৌ মোৰ কথাবোৰক লৈ , তেওঁৰ মাতবোৰ অস্পষ্ট হবলৈ ধৰিলে || গাড়ীখন উলিয়াই ডাক্তৰৰ ওচৰলৈ নিবলৈ ওলালো | এইবাৰ মোৰ ওপৰত. সোনটোৰ গালি , মাৰ কিবা এটা হলে তোমাকো সুদাই নেৰো |


এস্থার7- पवित्र बाइबिल [ইণ্ডিয়ান ৰিভাইচ ভাৰচন] - (এস্থা 7)\nতাৰ পাছত ৰজা আৰু হামনে ৰাণী ইষ্টেৰৰ ভোজলৈ গ’ল।\nদ্বিতীয় দিনা তেওঁলোকে যেতিয়া দ্ৰাক্ষাৰস বাকি দি আছিল, তেতিয়া ৰজাই ইষ্টেৰক পুনৰ সুধিলে, “ৰাণী ইষ্টেৰ, তোমাৰ নিবেদন কি? তাক তোমালৈ কৰা হ’ব। তোমাৰ অনুৰোধ কি? যদি ৰাজ্যৰ আধা অংশও তোমাক লাগে তাক দিয়া হ’ব।”\nতেতিয়া ৰাণী ইষ্টেৰে উত্তৰ দি ক’লে, “মই যদি ৰজাৰ দৃষ্টিত অনুগ্ৰহ পাইছোঁ, আৰু যদি আপুনি ভাল দেখে, তেনেহ’লে মোৰ প্ৰাণ মোক দিয়ক। এয়েই মোৰ নিবেদন আৰু মোৰ লোক সকলৰ বাবেও মই এই অনুৰোধ কৰিছোঁ।\nকাৰণ মোক আৰু মোৰ স্বজাতীয় লোকসকলক ধ্বংস, বধ, আৰু বিনষ্ট কৰিবৰ বাবে বিক্রী কৰা হৈছে। আমি যদি কেৱল দাস-দাসী হ’বলৈ বেচা গলোহেঁতেন, তেনেহ’লে মই নিজমে থাকিলো হয়; আৰু ৰজাৰ শান্তি ভংগ কৰাৰ একো প্রয়োজন নহলে হয়।”\nতেতিয়া ৰজা অহচবেৰোচে ৰাণী ইষ্টেৰক ক’লে, “তেওঁ কোন হয়? এই কাৰ্য কৰিবলৈ সাহ কৰা জন ক’ত আছে?”\nইষ্টেৰে ক’লে, “সেই দুষ্ট হামনেই বিৰুদ্ধী আৰু শত্ৰু লোক হয়।” তেতিয়া হামনে ৰজা আৰু ৰাণীৰ আগত আতঙ্কিত হ’ল।\nতেতিয়া ৰজাই ক্ৰোধত দ্ৰাক্ষাৰস পান কৰাৰ পৰা উঠি গৈ ৰাজপ্রসাদৰ বাগিছাত সোমাল; কিন্তু ৰজাই যে হামনৰ বিৰুদ্ধে অমঙ্গল স্থিৰ কৰিলে সেই কথা হামনে জানিবলৈ পাই, ৰাণী ইষ্টেৰৰ পৰা নিজৰ প্ৰাণ ভিক্ষা কৰিবলৈ তাতে থাকিল।\nতাৰ পাছত ৰজাই ৰাজপ্রসাদৰ বাগিছাৰ পৰা দ্ৰাক্ষাৰস পান কৰা কোঁঠালিলৈ উভটি আহিল। সেই সময়ত ইষ্টেৰে বহা আসনত হামন পৰি আছিল। ৰজাই ক’লে, “এই ব্যক্তিয়ে মোৰ গৃহত মোৰ সন্মুখত ৰাণীক বলাৎকাৰ কৰিব খুজিছে নেকি? এই কথা ৰজাৰ মুখৰ পৰা ওলোৱাৰ লগে লগে দাসসকলে হামনৰ মুখ ঢাকি ধৰিলে।\nপাছত ৰজাৰ পৰিচৰ্যা কৰা হৰ্বোনা নামেৰে এজন নপুংসকে ক’লে, “যি মৰ্দখয়ে ৰজাৰ পক্ষে হিতজনক সম্বাদ দিছিল, তেওঁৰ বাবে হামনে যুগুত কৰা পঞ্চাশ হাত দীঘল ফাঁচি কাঠডাল হামনৰ ঘৰত পোতা আছে।” ৰজাই ক’লে, “সেই কাঠৰ ওপৰতে ইয়াক ফাঁচি দিয়া হওক।”\nতাতে মৰ্দখয়ৰ বাবে হামনে যুগুত কৰা ফাঁচি কাঠত হামনক ফাঁচি দিয়া হ’ল। তাৰ পাছতহে ৰজাৰ ক্ৰোধ শান্ত হ’ল।


বিশ্ব চাইকেল দিৱসত দ্বিচক্ৰযানৰ সুদীৰ্ঘ পৰিক্ৰমা - Olympia Sports\nHomeNewsবিশ্ব চাইকেল দিৱসত দ্বিচক্ৰযানৰ সুদীৰ্ঘ পৰিক্ৰমা\nবিশ্ব চাইকেল দিৱসত দ্বিচক্ৰযানৰ সুদীৰ্ঘ পৰিক্ৰমা\nঅলিম্পিয়া প্ৰতিবেদন: প্ৰত্যক ব্যক্তিৰেই চাইকেলক লৈ আছে এক অনন্য আৱেগ । সেয়া সৰু ল’ৰা-ছোৱালীয়েই হ‌ওক বা ৮০ ৰ ঊৰ্ধ্বৰ কোনোবা বয়োজ্যেষ্ঠ‌ই হ‌ওক । ‘পেডেল মাৰি মাৰি- মাৰি মাৰি অ’ ভণ্টী চাইকেল চলাই যাওঁ….‘ বুলি কোন অসমীয়াই গুণগুণাই পোৱা নাই ? কোন অসমীয়াই চাইকেলৰ টিলিঙাটো বজাই মহানন্দ মজুমদাৰ বৰুৱাৰ কণ্ঠত ‘বোৱাৰী’ চলচ্চিত্ৰত বিজু ফুকনৰ মুখত থকা সেই “মন হীৰা দৈ..” গুণগুণাই উঠা নাই ?\nআপোনাৰ, মোৰ, আমাৰ প্ৰিয় এই চাইকেলখন তৈয়াৰ হৈছিল আজিৰ পৰা প্ৰায় দুশবছৰ আগতেই । সেই সময়ৰ পৰিবহন ব্যৱস্থালৈ এক যুগান্তকাৰী পৰিবৰ্তন কঢ়িয়াই আনিছিল এই চাইকেলখনে । কাৰণ চাইকেলে সময় ৰাহি কৰাৰ উপৰি ইন্ধন, ইন্ধনৰ বাবে প্ৰয়োজনীয় অৰ্থ দুয়োটাৰে ৰাহি কৰিছিল । দুটা চকা, পেডেল, বহিবলৈ এটা ছীট আৰু কেইডালমান লোহাৰ ষ্টীলৰ পাইপৰ লগতে আনুসংগিক কিছু সামগ্ৰীৰ সংমিশ্ৰণত সৃষ্টি হোৱা চাইকেলৰ নাই প্ৰদূষণ কৰাৰ ক্ষমতা ।\nমানুহৰ স্বাস্থ্য ভালে ৰখা, স্বাস্থ্যৰ বাবে উপযোগিতা, সৰল প্ৰক্ৰিয়া, প্ৰদূষণ মুক্ত আদি অনেক বৈশিষ্ট্যৰ বাবে ৰাষ্ট্ৰসংঘৰ সাধাৰণ পৰিষদে ২০১৮ চনৰ আজিৰ দিনটোতে অৰ্থাৎ ৩ জুন তাৰিখটো আন্তঃৰাষ্ট্ৰীয় চাইকেল দিৱস হিচাপে পালন কৰাৰ কথা ঘোষণা কৰিছিল । অত্যাধুনিক দুচকীয়া, চাৰিচকীয়া বাহন আদি সুলভ হ’লেও বৰ্তমান সময়ত ক্ৰমবৰ্ধিত যান-জঁটৰ সমস্যা, বায়ু প্ৰদূষণ, শাৰীৰিক দুৰ্বলতা আদি অনেক কাৰকৰ বাবে এই চাইকেলখনৰ হেৰুৱা মৰ্যাদা পুনৰ ঘূৰি আহিছে ।\nনতুন প্ৰজন্মই চাইকেলখনৰ পৰিবৰ্তে বিলাসী দুচকীয়া বাইক, বা চাৰিচকীয়া বাহনৰ প্ৰতিহে বেছি আকৰ্ষিত\nচাইকেলখনৰ মৰ্যাদা হেৰুওৱা বুলি এইবাবেই কোৱা হৈছে যে আজিৰ নতুন প্ৰজন্মই চাইকেলখনৰ পৰিবৰ্তে বিলাসী দুচকীয়া বাইক, স্কুটি বা চাৰিচকীয়া বাহনৰ প্ৰতিহে বেছি আকৰ্ষিত । অত্যাধিক বিলাসিতাই চাইকেলখনক ক্ৰমান্বয়ে এলাগী কৰি আহিছিল । অৱশ্যে যিসকলে চাইকেলৰ প্ৰকৃত মহত্ব বুজি পাইছিল তেওঁলোকৰ বাবে চাইকেল সদায়েই special আছিল ।\n১৮১৭ চনৰ জাৰ্মানীৰ কথা আছিল সেয়া । জাৰ্মানীৰ অভিযন্তা বেৰ’ণ কাৰ্ল ভ’ন ড্ৰেইছে সম্পূৰ্ণ কাঠেৰে বিশ্বৰ প্ৰথমখন চাইকেল তৈয়াৰ কৰি উলিয়াইছিল । এই চাইকেলখনেই পৰবৰ্তী সময়ত বিভিন্ন ৰূপত নতুনত্বৰ মাজেৰে আধুনিক ৰূপ লাভ কৰিছে । আজিও চাইকেলখনক লৈ চলি আছে নতুন নতুন সম্পৰীক্ষা । ১৮১৭ চনত জাৰ্মানীত তৈয়াৰ কৰি উলিওৱা এই কাঠৰ চাইকেলখনৰ নাম আছিল ‘ডাণ্ডী হ’ৰ্ছ‘ ।\nযাক জাৰ্মানৰ মেনহেইম আৰু পেৰিছত প্ৰদৰ্শন কৰা হৈছিল । অৱশ্যে চাইকেলখনত নাছিল কোনোধৰণৰ পেডেল মৰাৰ ব্যৱস্থা । এই চাইকেলখনৰ চকাৰ ওপৰত থকা কাঠত বহি চালকজনে দুভৰিৰে আগলৈ ঠেলিবলগীয়া হৈছিল । যাৰ বাবে চালকজন কিছু মুহূৰ্ততে ভাগৰি পৰিছিল । জাৰ্মানীৰ অভিযন্তা ড্ৰেইছে তৈয়াৰ কৰা এই চাইকেলখনৰ অসুবিধা আঁতৰ কৰিছিল আকৌ স্ক’টলেণ্ডৰ কিৰ্কপেট্ৰিকে ।\nপেডেল বিহীন চাইকেলখন লৈ পৰিভ্ৰমণ কৰা লোকসকলক পৰ্যবেক্ষণ কৰি কিৰ্কপেট্ৰিকে উপলব্ধি কৰিলে — এই চাইকেলখন চলোৱাৰ ক্ষেত্ৰত থকা অসুবিধাসমূহ । যাৰ বাবে নিজেই অশেষ প্ৰচেষ্টাৰ অন্তত আবিষ্কাৰ কৰে পেডেল । ১৮১৭ চনত জাৰ্মানীত আবিস্কাৰ হোৱা চাইকেলে ১৮৩৯ চনত নতুন ৰূপ লৈছিল স্ক’টলেণ্ডত কিৰ্কপেট্ৰিকৰ হাতত । কিৰ্কপেট্ৰিকে কেৱল পেডেলেই নহয়, ষ্টেৰিঙৰো সংযোগ কৰিছিল । চাইকেলখনক শক্তিশালী কৰিবলৈ কাঠৰ পৰিবৰ্তে লোহাৰ ব্যৱহাৰ কৰিছিল ।\nইয়াৰ পিছত চাইকেলক লৈ নতুন নতুন সম্পৰীক্ষা চলি থাকিল । চাইকেলৰ চকালৈ ৰবৰৰ টায়াৰ, টিউবৰ আগমন ঘটিল; কাঠ, লোহা আদিৰ ঠাইত সম্পূৰ্ণ ধাতু অৰ্থাৎ ষ্টীলৰ ব্যৱহাৰ হ’ল । অৱশ্যে চাইকেলক লৈ থকা বিভিন্ন জটিলতাৰ তেতিয়াও শেষ হোৱা নাছিল । ১৮৭০ চন মানৰ পৰা ৮০ চনলৈ প্ৰায় ১০ বছৰ কাল আমেৰিকা যুক্তৰাষ্ট্ৰত চাইকেল জনপ্ৰিয় হৈ পৰিছিল যদিও সমান্তৰালভাৱে চাইকেলক লৈ বিভিন্ন আহুকালৰো সৃষ্টি হৈছিল ।\nকিয়নো এই চাইকেলখনৰ আগফালৰ চকাটো ডাঙৰ আৰু পিছফালৰটো সৰু হোৱাৰ লগতে চাইকেলৰ আগ চকাত পেডেল থকাৰ বাবেই অত্যাধিক দুৰ্ঘটনা সংঘটিত হৈছিল । এখন সৰল আৰু সুৰক্ষিত চাইকেলৰ বাবে তেতিয়াও বিশ্ববাসী বৰ আশাৰে ৰৈ আছিল আৰু এই জটিলতাক আঁতৰ কৰিবলৈ ষ্টাৰল ব্যস্ত হৈ পৰিছিল।\nযাৰ পৰিণতিত ১৮৯০ চনত জে. কে ষ্টাৰলৰ ঐকান্তিক প্ৰচেষ্টাত বিশ্বৰ প্ৰথমখন আৰামদায়ক চাইকেল ‘দ্যা ৰ’ভাৰ ছেফটী’ নিৰ্মাণ কৰি উলিয়াইছিল । এই নতুন, সৰল আৰু সুৰক্ষিত চাইকেলখনৰ বৈশিষ্ট্য আছিল ইয়াৰ পেডেল আৰু চকা। কাৰণ এই চাইকেলখনৰ পিছৰ চকাত হে পেডেল আছিল আৰু দুয়োটা চকা প্ৰায় সমান আছিল ।\nইয়াৰ পিছত ক্ৰমান্বয়ে চাইকেলে নতুন-নতুন ৰূপ লৈ, নতুন-নতুন সমাজৰ, নতুন-নতুন মানুহৰ মাজলৈ সোমাই গ’ল । ১৮১৭ চনৰ কাঠৰ চাইকেলৰ পৰা ক্ৰমবিকাশ হৈ হৈ চাইকেলে আজিৰ আধুনিক ৰূপ লৈছেহি । কেৱল পৰিবহনৰ মাধ্যমতে সীমাবদ্ধ হৈ নাথাকি চাইকেলে ক্ৰীড়াৰ মাজলৈয়ো গতি কৰিলে ।\nচাইকেলক লৈ আজিও নতুন নতুন সম্পৰীক্ষা চলি আছে । আধুনিক প্ৰযুক্তি চাইকেলত ব্যৱহাৰ কৰা হৈছে । চাইকেলৰ যাত্ৰা আৰামদায়ক কৰিবলৈ চেষ্টা কৰা হৈছে । চহৰাঞ্চলত বাঢ়ি অহা যান-জঁটৰ সমস্যা, প্ৰদূষণৰ সমস্যা, শাৰীৰিক অসুস্থতা আদি অনেক দিশত চাইকেলৰ যি যোগাত্মক প্ৰভাৱ আছে সেয়া অনুভৱ কৰিয়েই আজিৰ বহু মানুহে পুনৰ এই চাইকেলখনক ব্যৱহাৰ কৰিবলৈ আগবাঢ়িছে ।\nবিশ্বৰ বিভিন্ন ৰাষ্ট্ৰত চাইকেলৰ সমাদৰ বৃদ্ধি পাইছে। www.gadi.com নামৰ এক ৱেবচাইটত প্ৰকাশিত তথ্য অনুসৰি চাইকেল ব্যৱহাৰৰ ক্ষেত্ৰত নেদাৰলেণ্ড প্ৰথম স্থানত আছে । দেশখনৰ ৰাজধানী চহৰ আমষ্টাৰডামত ৫০০ কিলোমিটাৰৰ কেৱল চাইকেল লেণ্ড‌ই আছে । বিশ্বৰ বিভিন্ন প্ৰান্তৰ চাইক্লিষ্টসকলৰ বাবে নেদাৰলেণ্ড অতি প্ৰিয় । আনহাতে এই তালিকাত দ্বিতীয় স্থানত আছে ডেনমাৰ্ক ।\nতথ্য মতে ২০১২ চনত ডেনমাৰ্কত ৪০ শতাংশ লোকে চাইকেল ব্যৱহাৰ কৰিছিল আৰু এই সংখ্যা ২০১৬ চনত ৫০ শতাংশলৈ বৃদ্ধি হৈছে। gadi.com ৰ তথ্য অনুসৰি চাইকেল ব্যৱহাৰৰ তৃতীয়, চতুৰ্থ, পঞ্চম, ষষ্ঠ, সপ্তম আৰু অষ্টম স্থানত আছে ক্ৰমে জাৰ্মানী, ছুইডেন, ফিনলেণ্ড, চীন, ছুইজাৰলেণ্ড আৰু বেলজিয়াম । মন কৰিবলগীয়া যে চাইকেল উৎপাদনৰ ক্ষেত্ৰত ভাৰত বিশ্বৰ দ্বিতীয় স্থানত আছে যদিও চাইকেল ব্যৱহাৰ কৰাৰ ক্ষেত্ৰত বহু পিছ পৰি আছে । চাইকেলৰ বিশ্ব বজাৰখনত ভাৰতে ৪০ শতাংশ দখল কৰি আছে ।\nদিনে দিনে চাইকেলৰ প্ৰয়োজনীয়তা পুনৰ বৃদ্ধি হৈছে । প্ৰতিদিনে একঘণ্টা চাইকেল চলালে শৰীৰত ৰোগে থিতাপি ল’ব নোৱাৰে বুলি চিকিৎসকে কয় । ইয়াৰ উপৰি চাইকেলৰ যোগাত্মক দিশবোৰৰ তুলনাত বিয়োগাত্মক দিশ শূন্য হোৱাৰ বাবেই চাইকেল বহুতৰে প্ৰিয় আছিল আৰু আগলৈয়ো প্ৰিয় হৈ ৰ’ব । নতুন প্ৰজন্মৰ মাজত যদিও পুৰণি চাইকেলৰ আদৰ নাই তথাপি নতুন ৰূপত, আধুনিক প্ৰযুক্তিৰ ব্যৱহাৰৰ জৰিয়তে যি নতুন চাইকেল আহিছে সেই চাইকেলে নতুন প্ৰজন্মক আকৰ্ষিত কৰিবলৈ সক্ষম হৈছে ।\nকথাটো ঠিক এনেকুৱা দেউতাকৰ প্ৰিয় মহানন্দ মজুমদাৰৰ কণ্ঠৰ\n“মন হীৰা দৈ চাইকেল নহয় টিলিঙা”\nসন্তানৰ প্ৰিয় বাবুৰ\n“পেডেল মাৰি মাৰি\nচাইকেল চলাই যাওঁ\nপদূলি এৰি এৰি\nঅ’ ভণ্টী তোমাৰে ঘৰ পাওঁ ।”\nদুটা ভিন্ন সময়ৰ দুজন ভিন্ন অসমীয়া শিল্পীৰ দুটা ভিন্ন গীত। অথচ দুয়োটাৰে মূল আকৰ্ষণ কিন্তু একেই, ‘চাইকেল’ ।\nPrevious articleভাৰতীয় দুৰ্ধৰ্ষ বলাৰ মহম্মদ ছামিৰ অন্য এক অভিলেখ\nNext articleসমাগত কমনৱেলথ গেমছলৈ যোগ্যতা অৰ্জন শিৱ থাপাৰ\nবিশ্বৰ ২০০ ৰেংকৰ অদিতিয়ে লাভ কৰিলে চতুৰ্থ স্থান; ৰচিলে ইতিহাস\nন ৰূপত অসম ক্ৰিকেট: অন্য এক ৰিয়ানৰ সন্ধানত অসম ক্ৰিকেট সন্থা!


যৌনাংগত প্ৰহাৰ কৰি পত্নীয়ে হত্যা কৰিলে স্বামীক! লখিমপুৰত সংঘটিত হৈছে এই ভয়ংকৰ ঘটনা– News18 Assam\nযৌনাংগত প্ৰহাৰ কৰি পত্নীয়ে হত্যা কৰিলে স্বামীক! লখিমপুৰত সংঘটিত হৈছে এই ভয়ংকৰ ঘটনা\nগোৱাৰ ৰাষ্ট্ৰীয় কাৰাটে প্ৰতিযোগিতালৈ নিৰ্বাচিত কোকৰাঝাৰৰ ১৪ খেলুৱৈ\nৰঙিয়াত দুৰ্নীতিৰ অভিযোগত গ্ৰেপ্তাৰ অভিযন্তা, এন অ' চিৰ নামত দুৰ্নীতি\n»যৌনাংগত প্ৰহাৰ কৰি পত্নীয়ে হত্যা কৰিলে স্বামীক! লখিমপুৰত সংঘটিত হৈছে এই ভয়ংকৰ ঘটনা\nUpdated:August 10, 2020, 10:40 PM IST\nআৰক্ষী ৰিজাৰ্ভত কৰ্মৰত আছিল স্বামী হত্যাৰ অভিযোগত অভিযুক্ত মহিলাগৰাকী।\nLast Updated: August 10, 2020, 10:40 PM IST\nভয়ংকৰ ঘটনা! লখিমপুৰৰ ঘটনাই এতিয়া সমগ্ৰ ৰাজ্যতে সৃষ্টি কৰিছে চাঞ্চল্যৰ। লখিমপুৰৰ নাওখেলীয়াত পত্নীয়ে যৌনাংগত প্ৰহাৰ কৰি স্বামীক হত্যা কৰাৰ গুৰুতৰ অভিযোগ উত্থাপিত হৈছে। স্বামীৰ পৰিয়ালৰ লোকৰ এজাহাৰৰ ভিত্তিত আৰক্ষীয়ে আটক কৰিছে অভিযুক্ত পত্নীক।\nদেওবাৰে নিশা সংঘটিত হয় এই ঘটনা। পত্নীৰ প্ৰহাৰত গুৰুতৰ ভাবে আঘাত পোৱা স্বামীক ততাতৈয়াকৈ চিকিত্‍সালয়লৈ নিয়া হৈছিল যদিও, মাজ ৰাস্তাতে মৃত্যুক সাৱটি লয় স্বামী ৰমেন বৰুৱাই। বৰ্তমান আৰক্ষীয়ে মৃতদেহ মৰনোত্তৰ পৰীক্ষাৰ বাবে প্ৰেৰণ কৰি তদন্ত প্ৰক্ৰিয়া আৰম্ভ কৰিছে।\nস্থানীয় লোকে জনোৱা মতে, স্বামী আৰু স্ত্ৰী দুয়োগৰাকীয়ে আৰক্ষী বিভাগত চাকৰি কৰিছিল। লখিমপুৰ আৰক্ষীৰ সীমান্ত শাখাত কনিষ্টবল হিচাপে কৰ্মৰত আছিল মৃত ৰমেন বৰুৱা। আনহাতে পত্নী আৰক্ষী ৰিজাৰ্ভৰ কৰ্মচাৰী। যদিও বিয়াৰ ১০ বছৰ পাৰ হৈ গ’ল তথাপিও দুয়োৰে মাজত প্ৰায়ে সংঘটিত হৈছিল পাৰিবাৰিক কন্দল।\nFirst published: August 10, 2020, 4:52 PM IST\nছইফৰ প্ৰাক্তন পত্নীক ঘৃণা কৰে কৰীণা কাপুৰে ! অমৃতা সিঙক কিয় লগ নকৰে কৰীণাই


অন লাইন পূজা - Fahujali\nপ্ৰতি বছৰে দেৱী দূৰ্গা মৰ্ত্যলৈ আহে ৷ তেওঁৰ নিজা পূজা ভাগ ল’বলৈ ৷ বৰ কষ্ট হয় আহোতে ৷ কেতিযাবা হাতী, কেতিয়াবা ঘোঁৰা, নাও ইত্যাদিৰে ৷ সেই পুৰণা, আহুকলীয়া বাহনবোৰত বাৰু কিমান কষ্টৰে যাতায়ত কৰিব ৷ তাতে আজিকালি পূজা মণ্ডপৰ সংখ্যাও অসমত বাংলাদেশী বঢ়াদি বাঢ়িল ৷ মৰ্ত্যৰ ভক্তসকলে হাৱাতে যাব পৰা আধুনিক বাহনত আহে ৷ তেওঁ দেৱী হৈও সেই পূৰণা বাহন ৷ বৰ লাজৰ কথা ! পতি ভোলানাথক এবাৰ কৈছিলেও কথাষাৰ ৷ অসমৰ মূখ্য মন্ত্ৰীজনক ক’লেই দেখোন পতককৈ গাড়ী এখনৰ ব্যৱস্থা কৰি দিব ৷ কথা শুনি ভোলানাথ জাঙুৰ খাই উঠিছিল ৷ দেৱী হৈ সৰগৰ সংস্কৃতি বিসৰ্জন দিব নোৱাৰিব ৷ আধুনিকতাৰ বতাহ সৰগত প্ৰৱেশ কৰিব দিব নোৱাৰি ৷ কথা সিমানতে শেষ ৷\nযাতাযতৰ কথা বাদেই পৃথিৱীত ভক্ত সকলৰ আচৰণেও তেওঁক কম নগুৰ নাকতি কৰেনে ৷ আগৰ ভক্ত নাই ৷ এতিয়া পুৱাতে সেইটুপি নধৰিলে ভক্তৰ হাত কঁপে ৷ আহুতি, দক্ষিণা আদি উফৰি ক’ৰবাত পৰেগৈ ৷ গতিকে দেৱীৰ মৰতলৈ আহিবৰ ইচ্ছা নোহোৱা হৈছে ৷ কিবা বিকল্পৰ সন্ধান কৰিব নোৱাৰি নে ৷\nবিকল্প আছিল ৷ কেইবছৰ মানৰ পৰা পৃথিৱীত দেৱীয়ে কম্পিউটাৰ, ইন্টাৰনেট, অনলাইন চ’পিং আদিৰ কথাবোৰ বৰকৈ শুনিছে ৷ মৰ্ত্যত এতিয়া সকলোবোৰ কাম অনলাইনত হয় ৷ e-mail, e-shoping, e-paper, e-magazine, e-government ইত্যাদি ইত্যাদি ৷ আনকি দৈৱ শাস্ত্ৰ বেদ, উপনীষদ, গীতা আদিও অনলাইনত উপলব্ধ হ’ল ৷ মৰ্ত্যৰ মানুহে এতিয়া বুটাম টিপিলেই বিচৰা বস্তু মুখৰ আগত পাই ৷ সেয়া আগতে দেৱতা সকলৰ বাবেহে সম্বৱ আছিল ৷\nগতিকে দেৱীয়ে ভাবিলে, ইমান বোৰ কাম যেতিয়া অনলাইন হৈছে, তেওঁৰ পূজা ভাগও দেখোন অনলাইন হ’ব পাৰে ৷ ভবা মতে কাম ৷ পতিৰ লগত আলাপ কৰি বিশ্বকৰ্মাক মতাই আনিলে ৷ অনলাইন পূজাৰ বাবে কাৰিকৰী ব্যৱস্থাটোৰ দায়িত্ব তেওঁ ল’ব লাগিব ৷\nবিশ্বকৰ্মাৰ সৈতে বৈঠকত বহিল দুইয়ো পতি -পত্নী ৷ দেৱীয়ে ইন্টাৰনেট আৰু অনলাইন ব্যৱস্থাৰ বিষয়ে বহলাই বক্তব্য ৰাখি অনলাইন দূৰ্গা পূজাৰ প্ৰস্তাৱ দিলে ৷ কথা শুনি বিশ্বকৰ্মা চকু টিপ নমৰাকৈ হাঁ কৰি দেৱীৰ মুখলৈ চাই থাকিল ৷ মহাদেৱে গল হেকাৰি এটা মাৰি দিয়াতহে সম্বিত ঘূৰি আহিল বিশ্বকৰ্মাৰ আৰু মাত লগালে … “দেৱী মাতৃ, মই আপোনাৰ কথাখিনি বুজি পাইছোঁ যদিও একো উৱাদিহ পোৱা নাই ৷ আচলতে মোৰ বিভাগটো এতিযা প্ৰায় আউটডেটেড ৷ মই সেই তাহানিৰ কল-কব্জাৰ সৈতেহে জড়িত ৷ মৰ্ত্যৰ প্ৰযুক্তিৰ লগত মই ফেৰ মাৰিব পৰা নাই ৷ কেইবছৰ মানৰ আগতে কম্পিউটাৰ নামৰ যন্ত্ৰ ভাগিৰ কথা শুনিছিলো ৷ ইযাৰ বিশদ অধ্যয়ণৰ বাবে এখন অধ্যয়ণ কমিটিও গঠন কৰিছিলো ৷ পাঁচ বছৰ মান হ’ল কমিটিয়ে ৰিপৰ্ট দাখিল কৰিলে ৷ মইহে চাবলৈ সময় পোৱা নাই ৷ আজিয়েই মই ফাইলটো উলিয়াই চাম ৷ তাৰ পাছতহে আপোনাক কিবা সমিধান এটা দিব পাৰিম ৷”\nকথা শুনি দেৱী নিৰাশ হ’ল মনটো মাৰি পেলালে ৷ পত্নীৰ নিৰাশ মুখন দেখি ভোলানাথৰ খং উঠিল ৷ বিশ্বকৰ্মালৈ চাই অলপ টানকৈ ক’লে… ”তুমি কামটো কৰিব পাৰিবানে নোৱাৰা তাৰ উত্তৰ মোক সোনকালে লাগে ৷ পাঁচ বছৰে পেলাই থোৱা ফাইলটো খুলি তুমি একেদিনাই কি কৰিবা ? মনুষ্য জাতি দেৱতাত কৈ আগবাঢ়িল, তুমি যোগ্যতা হেৰুৱাইছা ৷” বিশ্বকৰ্মাই ভয় খালে বাৰুকৈয়ে ৷ কিজানি চকীখন হেৰুৱাব লগা হয় ৷ ভয়ে ভয়ে তেওঁ কলে… ”ক্ষমা কৰিব প্ৰভু ৷ মোৰ কিছু দুৰ্বলতা আছে ৷ মই স্বীকাৰ কৰিছো ৷ এইবাৰ মই সৰ্ববপ্ৰকাৰে চেষ্টা কৰিম ৷ পিছে মোৰ মনলে আন উপায় এটাহে আহিছে ৷ প্ৰভুৱে দায় নধৰিলে বেকত কৰিব পাৰো ৷”\nমহাদেৱে ইংগিতেৰে সঁহাৰি জনালে ৷ অভয পাই বিশ্বকৰ্মাই বেলেগ এটা প্ৰস্তাৱ দাঙি ধৰিলে… “এই কাম ভাগ প্ৰভুৱে আমাক অৰ্পণ কৰাৰ সলনি মৰ্ত্যৰ কোনোবা এজন মন্ত্ৰীক দায়িত্ব দিয়ক ৷ সাউতকৈ কৰি দিব ৷ আপুনি মাথো কথাষাৰ কলেই হ’ল, পাছৰ যোগাযোগ মোৰ বিভাগে কৰিব ৷ আই মাতৃৰ বৰ্ণনাৰ পৰা মই যি বুজিলো কামটোৰ বাবে তাৰ পৰা কোনো কাৰিকৰ সৰগলৈ অনাৰ প্ৰয়োজন নহ’ব ৷ সমস্ত কাম তাতে কৰিব পাৰিব ৷ মথো দেৱী মাতৃৰ বাবে কম্পিউটাৰ নামৰ যন্ত্ৰ এভাগি সৰগলৈ অনালেই হব ৷\nএইবাৰ দেৱীৰ মুখখন উজলি উঠিল ৷ মহাদেৱেও স্বস্তিৰ নিশাহ এৰিলে ৷ এৰাতো কাম দেখোন পৃথিৱীতে হ’ব মিছাতে আউটডেটেড ব্যৱস্থা এটাৰ লগত সময় নষ্ট কৰা হ’ল ৷ তিনিও আলোচনা কৰি সিধান্ত ললে ৷ কৰিকৰী কাৰ্যটি এক প্ৰকাৰে সামাধা হ’ল ৷\nএতিয়া কথা হ’ল মত্যৰ ভক্তসকলে বা প্ৰস্তাৱ টো কিদৰে গ্ৰহণ কৰে ৷ তেওঁ লোকে যদি অনলাইন পূজাৰ প্ৰস্তাৱটো মানি নলয ৷ তেওঁ লোকৰ মতামত হে আছল কথা ৷ প্ৰট’কল মতে শাৰদীয পূজা সমূহৰ ভিতৰত গণেশ পূজা আগত ৷ সেই মতে গণপতিৰ মৰ্ত্য গমন সদায় আগত ৷ গতিকে দ্বিতীয় প্ৰস্তাৱ মতে এইবাৰ দূৰ্গা পূজাৰ আগে আগে ভক্ত সকলৰ মাজত এখন বৈঠক আহ্বান জনোৱা হ’ব ৷ বৈঠকত সৰগৰ প্ৰতিনিধি হিচাপে গণপতি উপস্থিত থাকি অনলাইন পূজাৰ প্ৰস্তাৱটো উত্থাপন কৰিব ৷ প্ৰস্তাৱ গৃহীত হলে এইবাৰেই অনলাইন পূজা আৰম্ভ হ’ব ৷\nযোৱাবাৰ পৃথিৱীৰ পৰা উভতি আহোতে দূৰ্গদেৱীয়ে মোবাইল ফ’ন এভাগী উপহাৰ স্বৰুপে পাইছিল ৷ বৰ্তমান সেইটোৰেই তেওঁ মৰ্ত্যৰ লগত যোগাযোগ ৰাখিছে ৷ প্ৰস্তাৱিত বৈঠকৰ সন্দৰ্ভত তেওঁ প্ৰতিখন পূজা কমিটিলৈ আগতীয়া বাৰ্তা whatsappত পঠাই দিলে ৷\nমেছেজটো পাই কমিটি সমূহৰ নেতাৰ মাজত হুৱাদুৱা লাগিল ৷ সিহঁতৰ দেখোন পেটতে গোৰ পৰিব ৷ সাতামপুৰুষীয়া পূজাভাগ যদি অনলাইন হৈ যায় তেওঁ লোকৰ কাম নাথাকিব ৷ ভক্তই ঘৰে ঘৰে মোবাইল লেপ্টপ্ আদিত পূজা চলাই দিব ৷ তেওঁ লোকৰ বছৰটোৰ উপাৰ্জন বন্ধ হব ৷ পুৰোহিত সকলে মনে মনে বেযা নাপালে ৷ যেহেতো software টোত পূজাৰীৰ option টো থাকিবই গতিকে তেওলোকে একে সময়তে কেইবাঘৰত পূজা চলাব পাৰিব ৷ paymentটো যদি অনলাইন হয় তেনে সমস্যা আৰু কমি যাব ৷ কিন্তু মুখ খুলি ক’ব নোৱাৰে, পূজা আহি আছে কেনেবাকৈ সম্পাদকে গম পালে কন্ট্ৰেকটো হেৰাব পাৰে গণপতি আগমনৰ আগে আগে ৷ নেতাবোৰে ভাগে ভাগে গ্ৰুপ মিটিং আৰম্ভ কৰি দিলে ৷ যেনে তেনে গণপতিক সন্তুষ্ট কৰি প্ৰস্তাব টো নাকছ কৰিব লাগিব ৷\n”মহোহো” – অসমীয়া সংস্কৃতিৰ এটি সুন্দৰ লোক উৎসৱ ।\nBipul Borah says:\nঅনলাইন পূজাৰ ৱেবচাইটত একাউন্ট খুলিবলৈ কি কি ডকোমেন্ট লাগিব বাৰু…… ইও ব্যৱসায়টো আৰম্ভ কৰোঁ বুলি ভাবিছো…….


উইণ্ডজ 10 ৰ মজুত পূৰ্বলোকণৰ বাবে দূৰবৰ্তী ডেস্কট’প\nআৰম্ভণিতে মই সেইসকলক আন্তৰিক ধন্যবাদ জনাব বিচাৰো যিসকলে আমাৰ উইণ্ডজ 10 ৰ বাবে মাইক্ৰচফ্‌ট দূৰবৰ্তী ডেস্কট'প পূৰ্বলোকণ ক্লায়েন্ট স্থাপন আৰু ব্যৱহাৰ কৰিছে আৰু এতিয়ালৈকে অতি মনোগ্ৰাহীকৈ প্ৰতিক্ৰিয়া প্ৰকাশ কৰিছে৷\nমুখ্য সুবিধা চেটৰ ওপৰত কেইমাহমান কাম কৰাৰ পিছত আমি এপটো পূৰ্বলোকণৰ বাহিৰলৈ আনিবলৈ পাই আনন্দিত যাতে উইণ্ডজ 10 ডিভাইচ ব্যৱহাৰ কৰা সকলোৱে, সি ডেস্কট'পেই হওঁক, টেবলেটেই হওক, ফ'নেই হওক বা ফ'নৰ বাবে কন্টিনাম ৰ জৰিয়তে এই বৃহৎ অভিজ্ঞতাৰ পৰা লাভ অৰ্জন কৰিব পাৰে৷\nযিহেতু উইণ্ডজ 10 শ্বিপ কৰা হৈছে, যদি আপুনি ব্যৱহাৰ কৰি থকা আমাৰ উইণ্ডজ [ফ'ন] 8.1 ষ্ট'ৰৰ পৰা দূৰবৰ্তী ডেস্কট'প এপ স্থাপন কৰিছিল৷ আমাৰ নতুন উইণ্ডজ 10 ইউনিভাৰ্চেল এপটো তেতিয়াহে উপলব্ধ হব যেতিয়া আপুনি মাইক্ৰচফ্‌ট দূৰবৰ্তী ডেক্সট'প পূৰ্বলোকণ এপটো স্থাপন কৰা থাকে৷ আমি প্ৰাথমিক পূৰ্বলোকণ পৰ্যায় পাৰ হলে আমি 8.1 সংস্কৰণ সলনি কৰিবলৈ উইণ্ডজ 10 আৰু উইণ্ডজ 10 ম'বাইল দুয়োটাতে চলি থকা ডিভাইচবোৰক দূৰবৰ্তী ডেস্কট'প নাম দিবলৈ আমি ইউনিভাৰ্চেল এপ সৃষ্টি কৰিছো৷\nউইণ্ডজ 10 সংস্কৰণটো পৰৱৰ্তী দুসপ্তাহ মানত ক্ৰমবৰ্ধমান সংখ্যক ব্যৱহাৰকাৰীলৈ ৰ'ল আউট হৈ আছে গতিকে আপুনি উন্নীত হোৱা এপটো এতিয়াও নেদেখিব পাৰে যদিও আপুনি এই ব্ল'গটো পঢ়ি আছে৷ আপুনি যদি এইটো এতিয়াও স্থাপন কৰা নাই, এপটো ষ্ট'ৰত দূৰবৰ্তী ডেস্কট'প ত বিচাৰিলে উপলব্ধ হব৷\nনবীকৰণৰ সময়ত আপুনি তলত দিয়াবোৰ আশা কৰিব পাৰে:\nডেস্কট'প সংযোগসমূহ ৰক্ষণাবেক্ষণ কৰা হৈছে\nব্যৱহাৰকৰ্তাৰ নামসমূহ ৰক্ষণাবেক্ষণ কৰা হৈছে\nপাছৱৰ্ড পুনৰ প্ৰবিষ্ট কৰিব লাগিব\nতোৰণসমূহ ৰক্ষণাবেক্ষণ কৰা হৈছে\nদূৰবৰ্তী সম্পদসমূহৰ URL সমূহ উইণ্ডজ ফ'ন 8.1 ৰ পৰা ৰক্ষণাবেক্ষণ কৰা হব কিন্তু নতুন চাইন ইনৰ প্ৰয়োজন\nদূৰবৰ্তী সম্পদসমূহ উইণ্ডজ 8.1 ৰ পৰা ৰক্ষণাবেক্ষণ কৰা নহয় আৰু পুনৰ যোগ কৰাৰ প্ৰয়োজন\nকিছুমান সাধাৰণ ছেটিংছ ৰক্ষণাবেক্ষণ কৰা হয়\nএপটোৰ উইণ্ডজ 8.1 সংস্কৰণত উপলব্ধ হোৱা কিছুমান সুবিধা এতিয়াও উইণ্ডজ 10 সংস্কৰণত উপলব্ধ হোৱা নাই৷ আপোনাৰ বাবে অতি প্ৰয়োজনীয় সুবিধাৰ বিষয়ে মতামত আমি আশা কৰিছো যিহেতু আমি ভৱিষ্যতে নবীকৰণ কৰাৰ পৰিকল্পনা কৰিছো৷\nইয়াত সুবিধাসমূহৰ এখন তালিকা দিয়া হৈছে যিবোৰ এতিয়াও উপলব্ধ নহয়:\nএকাধিক সমক্ষণিক সংযোগ\nপৰিৱৰ্তনশীল প্ৰতিচ্ছায়া আৰু ঘূৰ্ণণ\nস্থানীয়কৃত এপ (সম্প্ৰতি কেবল ইংৰাজী)\nযদি এই সুবিধাসমূহ আপোনাৰ বাবে জটিল, আপুনি দূৰবৰ্তী ডেস্কট'প সংযোগ এপ (MSTSC) ব্যবহাৰ কৰা অনুমোদিত যিটো উইণ্ডজত শ্বিপ হয়৷\nমজুত পূৰ্বলোকণে নুবুজায় যে আমাৰ সম্পূৰ্ণ হৈ গ'ল, ই সম্পূৰ্ণ বিপৰীত৷ আমাৰ সুবিধাসমূহৰ চেটৰ ওপৰত ইতিমধ্যে কাম চলি আছে আৰু আমাৰ পৰৱৰ্তী সুবিধাসমূহৰ চেটৰ প্ৰতি মনোনিবেশ কৰিবলৈ আমি ষ্ট'ৰ মন্তব্যসমূহ আৰু আামাৰ সুবিধা অনুৰোধ চাইট মনিটৰিং কৰি থাকিম আৰু আপুনি এপটোত নিয়মিত উন্নীত কৰণ আশা কৰিব পাৰে৷\nএপটোৰ মুখ্য সংস্কৰণত মই কেনেদৰে প্ৰৱেশ কৰিম?\nএপটোৰ অপূৰ্বলোকণ সংস্কৰণ ষ্ট'ৰত দূৰবৰ্তী ডেস্কট'প নামেৰে পাব পাৰি৷ আপুনি যদি ইতিমধ্যে আমাৰ উইণ্ডজ 8.1 বা উইণ্ডজ 10 এপটোৰ উইণ্ডজ ফ'ন 8.1 সংস্কৰণ ব্যৱহাৰ কৰি আছে, আপোনাৰ ডিভাইচটো যদি ৰ'লআউট প্ৰক্ৰিয়াৰে উন্নীত কৰিবলৈ নিৰ্বাচন কৰা হয় আৰু পৰৱৰ্তী সময়ত ষ্ট'ৰে আপোনাৰ স্থাপিত কৰা এপ্লিকেছন সমূহৰ তালিকা উন্নীত কৰোতে আপুনি স্বয়ংক্ৰিয়ভাৱে এপটোৰ উইণ্ডজ 10 সংস্কৰণলৈ উন্নীত হব৷\nযদি আপুনি কেবল মাইক্ৰচফ্‌ট দূৰবৰ্তী ডেস্কট'প পূৰ্বলোকণ ব্যৱহাৰ কৰি আছে বা আপুনি দূৰবৰ্তী ডেস্কট'প নতুনকৈ ব্যৱহাৰ কৰিছে, তেন্তে আপুনি পোনে পোনে ষ্ট'ৰ ৰ পৰা আজিয়েই এপটো ডাউনল'ড কৰি লওক আৰু আপুনি কেনে পালে সেয়া আমাক জানিবলৈ দিয়ক৷\nষ্ট'ৰত মই এতিয়াও পূৰ্বলোকণ এপ দেখা পাও কিয়?\nযদিও এপটোৰ উইণ্ডজ 10 সংস্কৰণৰ বাবে প্ৰাৰম্ভিক পূৰ্বলোকণ সময় পাৰ হৈ গৈছে তথাপি আপুনি ষ্ট'ৰত দুটা এপ দেখা পাই থাকিব: দূৰবৰ্তী ডেস্কট'প আৰু মাইক্ৰচফ্‌ট দূৰবৰ্তী ডেস্কট'প পূৰ্বলোকণ৷\nআপুনি যদি কেবল আপোনাৰ দৈনিক দূৰবৰ্তী কৰণৰ প্ৰয়োজনসমূহৰ বাবে এপটো ব্যৱহাৰ কৰিব বিচাৰে তেন্তে আপুনি দূৰবৰ্তী ডেস্কট'প সংস্কৰণ স্থাপন কৰা অনুমোদিত৷ এই এপটোৰ মন্থৰ উন্নীত কেডেঞ্চ আৰু কম ক্ষতিৰ আশংকা আছে৷\nসি যি নহওক, আপুনি যদি পূৰ্ব-মুক্তি চফ্‌টৱেৰ ব্যৱহাৰ কৰি য'ত বাগ বা ক্ৰেছ থাকিব পাৰে, সকলোৰে পূৰ্বে নতুন সুবিধা লাভ কৰি আৰু আন সকলোৰে বাবে সামগ্ৰীবিধ উন্নত কৰিবলৈ ফিডবেক দিবলৈ পাই আনন্দিত হৈছে, তেন্তে মাইক্ৰচফ্‌ট দূৰবৰ্তী ডেস্কট'প পূৰ্বলোকণ আপোনাৰ বাবেই৷\nদুয়োটা এপ একেলগে স্থাপন কৰিব পাৰি৷\nউইণ্ডজ ফ'ন 8.1, উইণ্ডজ 8.1, iOS, মেক OS X, আৰু এণ্ড্ৰইড আদিত চলি থকা আপোনাৰ আন ডিভাইচতো দূৰবৰ্তী ডেস্কট'প ক্লায়েন্ট উপলব্ধ৷


লুচি আৰু লুচিক আৱিষ্কাৰ কৰা বিজ্ঞানীজনৰ কিছু কাহিনী - এই সময়ত ᴾᴶᴹ\nPosted at 16:27h in বিজ্ঞান-প্ৰযুক্তি\tby\tপংকজ জ্যোতি মহন্ত0Comments\nমানৱৰ আদিম প্ৰজাতিৰ এতিয়ালৈকে আৱিষ্কৃত আটাইতকৈ পুৰণি কংকালটোৰ নাম হ’ল লুচি। ৩২ লাখ বছৰ পূৰ্বৰ এই কংকালটোৰ প্ৰায় ৪০ শতাংশ পোৱা গৈছিল। আফ্ৰিকাৰ ইথিওপিয়াৰ খুৱ ভিতৰুৱা এটি অঞ্চলত ১৯৭৪ চনৰ ২৪ নবেম্বৰত আৱিষ্কৃত এই স্ত্ৰী কংকালটোৱে আজিৰ মানুহৰ অন্বেষণ-ভাৱনা-কল্পনাত প্ৰৱল প্ৰভাৱ পেলাই আহিছে। দুবাৰ বুকাৰ বঁটা বিজয়ী লেখক জে. এম. কয়েৎজেয়ে সাহিত্যৰ ন’বেল বঁটা লাভ কৰাৰ পিছতে তেওঁলৈ শ্ৰদ্ধা জনাই “গৰীয়সী”ৰ ২০০৩ চনৰ ডিচেম্বৰ সংখ্যাত (আৰু শেষৰ অংশ ২০০৪ৰ জানুৱাৰী সংখ্যাত) ডঃ অৰ্পণা মহন্তই এটা প্ৰবন্ধত লিখিছিল—\n“ইতিহাসৰ পৰিহাস নুই কৰিব নোৱাৰি। জাতিগতভাৱে কয়েৎজে নিজেই যদিও ইউৰোপীয় মূলৰ, তেওঁৰ পূৰ্বপুৰুষ দক্ষিণ আফ্ৰিকাতে নিগাজীকৈ থাকিবলৈ লয়। তাতে তেওঁৰ জন্ম আৰু জাতি-বিদ্বেষেৰে জৰ্জৰিত এই দেশতে জীৱনৰ বিষয়ে তেওঁৰ উপলব্ধি গঢ় লৈ উঠিছে। আফ্ৰিকা সমগ্ৰ মানৱ জাতিৰ উৎস স্থান বুলি বৰ্তমানে বিজ্ঞানীসকলে অভিমত দিছে। আফ্ৰিকাৰ আলদুভী গৰ্জ নামৰ ঠাইৰ ইংৰাজ লিকী পৰিয়ালে আৱিষ্কাৰ কৰা মানৱ প্ৰজাতিৰ সবাতোকৈ প্ৰাচীন বুলি অভিহিত জীৱাশ্ম হ’ল এগৰাকী নাৰীৰ জীৱাশ্ম। এই ফচিল নাৰীৰ কংকালৰ নামকৰণ কৰা হৈছিল লুচি। এইটো ভাবিয়েই কয়েৎজেই ডিচগ্ৰেচ নামৰ উপন্যাসখনৰ প্ৰধান নাৰী চৰিত্ৰৰ নাম লুচি ৰাখিছিল নেকি জনা নাযায়। কথাটো কাকতালীয়ও হ’ব পাৰে, পিছে তথাপিও কথাটো তাৎপৰ্যপূৰ্ণ।”\nকিন্তু তেওঁ ইয়াত এটা ডাঙৰ ভুল তথ্য লিখিছিল। লুচিক লিকী পৰিয়ালে আৱিষ্কাৰ কৰা নাছিল। লুয়িছ লিকী, তেওঁৰ পত্নী মেৰী লিকী আৰু তেওঁলোকৰ সন্তান ৰিছাৰ্ড লিকী— এই পৰিয়ালটো নৃতত্ত্ববিদ্যা জগতখনত কিংবদন্তীস্বৰূপ। “টাইম” আলোচনীয়ে কুৰি শতিকাৰ ১০০ জন প্ৰভাৱশালী ব্যক্তিৰ যি তালিকা প্ৰস্তুত কৰিছিল, য’ত আইনষ্টাইনক শতিকাটোৰ ব্যক্তি বুলি অভিহিত কৰা হৈছিল, সেই তালিকাত বিভিন্ন শাখাৰ বিজ্ঞানীৰ ২০টা স্থানত লুয়িছ লিকী, মেৰী লিকী আৰু ৰিছাৰ্ড লিকীয়ে যুটীয়াভাৱে এটা স্থান লাভ কৰিছিল। কিন্তু লুচিক অৱিষ্কাৰৰ ক্ষেত্ৰত কথাটো অলপ ওলোটাহে বা আমোদজনক, যিটো অলপ পিছতে আমি গম পাম। অৱশ্যে ডঃ অৰ্পণা মহন্তৰ লেখাটোৰ বিষয়বস্তুৰ পৰিপ্ৰেক্ষিতত সেই তথ্যগত ভুলটো উপেক্ষণীয় তেনেই ক্ষুদ্ৰ ভুল। মোৰ অতিকে প্ৰিয় সেই প্ৰবন্ধটো আলোচনীখনৰ পৰা কাটি প্ৰায় সদায় লগতে ৰখা টোকাবহীত এখনত আঠা লগাই ৰখিছোঁ। “নিঃসঙ্গতাৰ যাত্ৰী : জে. এম. কয়েৎজে” শীৰ্ষক সেই প্ৰবন্ধটোৰ দুটা অংশ আপোনালোকে চাকী চাব পাৰে—\n“ঈশ্বৰ থাকিলেও ইমান হত্যা, লুণ্ঠন, নিষ্ঠুৰতা, ক্ৰূৰতা সম্ভৱ হ’লহেঁতেননে?”\n“তেওঁৰ মূল বিষয় হ’ল, ঈশ্বৰবিহীন পৃথিৱীত মানুহৰ প্ৰকৃত অৱস্থা। মানুহে সদায়েই মূল্যবান বুলি শিকি অহা বস্তুবোৰ, যেনে সমাজ, মান, ধন-ঐশ্বৰ্য নিশ্চয়তা হেৰাই গ’লে অৱশিষ্ট যি মানুহ ৰৈ যায়— এই মানুহক লৈ তেওঁ ব্যস্ত। কয়েৎজেৰ উপন্যাস পঢ়িলে শ্যেক্সপীয়েৰৰ কিং লিয়েৰলৈ মনত পৰে। বুঢ়া কিং লিয়েৰ, অকৃতজ্ঞ জীয়েকে সকলো মান-মৰ্যাদা কাঢ়ি লোৱাৰ পিছত, যেতিয়া গৃহহীন লিয়েৰ মুকলি আকাশৰ তলত কেৱল বহুৱাটোক লগ হিচাপে লৈ বিচৰণ কৰে, তেতিয়াহে লিয়েৰে অনুভৱ কৰে— প্ৰকৃততে মানুহৰ অস্তিত্বৰ প্ৰশ্ন আহে যেতিয়া মানুহে সকলো সম্ভ্ৰম, মৰ্যাদা হেৰুৱাই পেলায়, তেতিয়া কেৱল থাকে এটা নঙঠা দুঠেঙীয়া জন্তু। এই বুনিয়াদী মানুহৰ কিনো আছে, যিয়ে ইয়াক জন্তুৰ পৰা পৃথক কৰে— এই বিষয়েই কয়েৎজে অনুসন্ধিৎসু। এই প্ৰশ্নটোকেই তেওঁ প্ৰতিখন উপন্যাসত উপস্থাপন কৰিছে।”\nলুচিক অৱিষ্কাৰ কৰা বিজ্ঞানীজনৰ নাম হ’ল ড’নাল্ড জোহেনছন। সেইদিনা তেওঁৰ লগত আছিল তেওঁৰ দুজনমান ছাত্ৰ। জোহেনছন তেতিয়া আছিল নিজৰ উচ্চ কেৰিয়াৰ নিৰ্মাণৰ গভীৰ প্ৰচেষ্টাত থকা এজন গৱেষক তথা সহযোগী অধ্যাপক। ইথিওপিয়াৰ সেই অঞ্চলত পূৰ্বতে তেওঁৰ দলে বিভিন্ন ধৰণৰ জন্তু— হাতী, গড়, বান্দৰ আদিৰ ফচিল বিচাৰি পাইছিল। কিছুমান লক্ষণৰ পৰা ১৯৭৩ চনতে তেওঁ ধাৰণা কৰিছিল যে ঠাইটুকুৰাত মানৱ আৰ্হিৰ ফচিলো পোৱাৰ প্ৰৱল সম্ভাৱনা আছে। কিন্তু বৃত্তি বিচাৰি তেওঁ খুৱ অসুবিধাত পৰিছিল। তেওঁৰ জন্ম চিকাগোত; তাৰ পৰা অন্বেষণৰ বাবে ইথিওপিয়ালৈ যাবলৈ তেওঁক প্ৰতিষ্ঠানিক বৃত্তিৰ প্ৰয়োজন আছিল। ইফালে, তেতিয়া তেওঁৰ ডক্টৰেট ডিগ্ৰীয়েই হোৱা নাছিল। তাৰোপৰি তেওঁৰ নাছিল পৰ্যাপ্ত বুলি দেখুৱাব পৰা ক্ষেত্ৰ-অধ্যয়নৰ অভিজ্ঞতা। তালৈ যাবলৈ সুবিধা পালে তেওঁ সাংঘাটিক আৱিষ্কাৰ কৰিব পাৰিব বুলি দিয়া কথাকে গৱেষণা-বৃত্তি প্ৰদানকাৰী উচ্চ প্ৰতিষ্ঠানে কেনেকৈ বিশ্বাস কৰে!\nসেই ২৪ নবেম্বৰৰ দিনা ঠিক দুপৰীয়া হোৱা নাই; অন্বেষণ-ক্ষেত্ৰৰ পৰা কেম্পলৈ বুলি উভটিবলৈ লওঁতেই এটুকুৰা বিশেষ হাড়ে জোহেনছনৰ দৃষ্টি কাঢ়ি নিলে। ঠিক মানুহৰ হাতৰ ভাঁজটোৰ নিচিনা এটুকুৰা হাড়। হাড় টুকুৰা যথেষ্ট সৰু; লুচিৰ উচ্চতাই মাথোঁ ৩ ফুট ৭ ইঞ্চিহে। কিন্তু লগে লগে তেওঁ অনুমান কৰিলে যে সেয়া অধ্যয়ন কৰিবলগীয়া এটুকুৰা খুৱ গুৰুত্বপূৰ্ণ বস্তু। ভালকৈ বিচৰাৰ লগে লগে তেওঁলোকে প্ৰায় কংকালটো আৱিষ্কাৰ কৰিবলৈ ধৰিলে। কেম্পত সকলোৱে গোটেই হাড়সমূহ দেখি উস্বাসেৰে উথলি উঠিল। জোহেনছনহঁতে আচলতে কিমান পূৰণি কংকাল এটা আৱিষ্কাৰ কৰিছে, টুকুৰাবোৰ একেটা কংকালৰে অংশ হয় নে নহয়, বা সেইটোৱে ইমান প্ৰভাৱ পেলাবগৈ নে নাই সেয়া তেতিয়া কেম্পত থকা কোনেও অনুমান কৰিব পৰা নাছিল। মানুহৰ দৰে উলম্ব হৈ দুভৰিৰে খোজ কঢ়াৰ সঠিক প্ৰমাণো লগে লগে হোৱা নাছিল। কাৰণ সেইবোৰ বহু পৰীক্ষা-নিৰীক্ষাৰ পিছতহে নিৰ্ণয় হ’বগৈ। কিন্তু, যদিও তাত জোহেনছনৰ কেইজনমান ছাত্ৰও আছিল, যিসকলৰ কাকোৱেই নৃতত্ত্ববিদ বুলিব পৰা হোৱাগৈয়ে নাছিল, তথাপি প্ৰত্যেকেই, সেইটো যে এটা যথেষ্ঠ ডাঙৰ আৱিষ্কাৰ তাক বুজাত সময় লগা নাছিল।\nজোহেনছন আছিল বিটলছৰ সাংঘাটিক অনুৰাগী। তেতিয়াও, এতিয়াও। আৰু সেইদিনা ফূৰ্তিত, কেম্পত ডাঙৰ ডাঙৰকৈ বিটলছৰ গান বজাই সবেই শুনি আছিল। বাৰে বাৰে ডাঙৰকৈ বাজি আছিল— Lucy in the Sky with Diamonds গানটো। কংকালটোৱে পাবলগীয়া জটিল আৰু দীঘল বৈজ্ঞানিক নামৰ উপৰি এটা সৰল নাম দিয়াৰ কথা ভবা হৈছিল। ইফালে, প্ৰাথমিক পৰ্যবেক্ষণৰ পৰাই ধাৰণা কৰিব পৰা গৈছিল, সেইটো স্ত্ৰী কংকাল। জোহেনছনে কৌতুকেৰে এবাৰ ক’লে – আমি এওঁক লুচি বুলি নকওঁনো কিয়? পিছদিনাৰ পৰা ইজনে-সিজনে প্ৰয়োজন মতে তেনেই স্বাভাৱিক ধৰণে “আমি আজি লুচিৰ ঠাইলৈ কোন সময়ত যাওঁ?” “লুচিৰ বাকী অংশবিলাক বাৰু পামনে আমি?” আদি ধৰণে কোৱা আৰম্ভ কৰিলে। এনেদৰে কংকালটোৰ নামটো সঁচাকৈ লুচিয়েই হৈ পৰিল।\nLucy in the Sky with Diamonds গানটো লিখিবলৈ জন লেননে আৰম্ভ কৰিছিল তেওঁৰ কণমানি পুতেকে অঁকা এখন ছবি দেখি। লেনন আৰু তেওঁৰ পুতেক দুয়ো একেলগে বহি প্ৰায়ে ছবি আঁকিছিল, একেলগে ধেমালী-ধুমুলা কৰিছিল। আৰু পুতেকে কিবা এটা কৰিলেই দেউতাকক দেখুৱাইছিল। পুতেকে নিজৰ স্কুলৰ লুচি নামৰ মৰমলগা সহপাঠী এগৰাকীৰ সম্পৰ্কে ছবি এখন আঁকি নাম দিছিল— “Lucy – in the Sky with Diamonds”। পুতেকে ছবিখন লেননক দেখুৱালে। লগে লগে লেননৰ মনত গীতটোৰ অংকুৰণ ঘটিল আৰু তেওঁ লিখিবলৈ আৰম্ভ কৰিলে। এয়াই হ’ল মানৱকূলৰ মাতৃ বুলি অভিহিত সেই কংকালটোৰ লুচি নামটোৰ উৎস।\n১৯৭৮ চনলৈ জোহেনছনে কেইবাজনো বিজ্ঞানীৰ সহযোগত বহু অধ্যয়নৰ অন্তত উপলব্ধি কৰিলে যে সেই কংকালটো তেতিয়ালৈকে আৱিষ্কাৰ নোহোৱা এটা প্ৰজাতিৰ অন্তৰ্ভুক্ত, যিটোৱে মানৱ প্ৰজন্মৰ এটা প্ৰাৰম্ভিক স্তৰ নিৰ্দেশ কৰিব। তাৰ গঠন, মগজুৰ আকৃতি ইত্যাদি পূৰ্বৰ আৱিষ্কৃত প্ৰজাতিসমূহতকৈ সম্পূৰ্ণ পৃথক। মানুহৰ উৎসৰ সন্ধানৰ ই এটা বৈপ্লৱিক আৱিষ্কাৰ। নৱ-আৱিষ্কৃত প্ৰজাতিটোৰ এটা নতুন নাম দিয়াৰো প্ৰয়োজন আহিল। এই সিদ্ধান্তখিনি আছিল বহু প্ৰত্যাহ্বানজনক, কাৰণ তেতিয়ালৈকে যি আৱিষ্কাৰ হৈছে, আৰু বছৰ বছৰ সেই ধৰণেৰে চৰ্চিত হৈ আহিছে, তাত এতিয়া বিৰাট এটা নতুন অধ্যায় যোগ হৈ পৰিব।\nতেনে সময়তে জোহেনছনলৈ এটা সুযোগ আহিল। ন’বেল কমিটীয়ে বছৰি আয়োজন কৰা এখন সন্মিলনীত ভাগ ল’বলৈ তেওঁক ছুইডেনলৈ নিমন্ত্ৰণ কৰা হ’ল। নক’লেও হ’ব যে ইয়ালৈ নিমন্ত্ৰীত হয় বিবিধ ক্ষেত্ৰৰ বিশ্বশ্ৰেষ্ঠ ব্যক্তিসকলো। জোহেনছনৰ মাক-দেউতাক ছুইডেনৰ পৰা চিকাগোলৈ প্ৰব্ৰজন কৰিছিল। দেউতাকৰ পৰিয়ালৰ মানুহ তেতিয়াও ছুইডেনতে আছিল। সেয়েহে তেওঁৰ বাবে তাত আৱেগিক টান এটাও আছিল। গতিকে, নতুন প্ৰজাতিটোৰ কথা ঘোষণা কৰিবলৈ ইয়াতকৈ আৰু ভাল স্থান কি আছে!\nজোহেনছনৰ বক্তৃতাৰ দিনা সভাখনত বহি আছিল মানৱ বিবৰ্তন অধ্যয়ন কৰা বিশ্বশ্ৰষ্ঠ বিজ্ঞানীয়েই পোন্ধৰজনমান। লগতে বহি আছিল স্বয়ং মেৰী লিকী আৰু ৰিছাৰ্ড লিকীও। জোহেনছনে তেওঁৰ গৱেষণা-পত্ৰ পাঠ, ব্যাখ্যা আৰম্ভ কৰিলে। ৩৫ বছৰীয়া অখ্যাত ডেকা-গৱেষকজনে ক’বলৈ ধৰিলে নতুনকৈ আৱিষ্কৃত প্ৰজাতিটোৰ কথা, যিটোৱে পূৰ্বতে বিজ্ঞানীসকলে নিৰ্ণয় কৰা মানৱৰ প্ৰজন্মৰ জীৱনবৃক্ষডালকে সলনি কৰি নতুন জীৱনবৃক্ষ প্ৰদান কৰিব।\nসভাত জোহেনছনৰ গৱেষণা-পত্ৰ পাঠ শেষ হ’ল। বক্তৃতাৰ শেষত কিছু সময় প্ৰশ্নোত্তৰ শিতানৰ বাবে নিৰ্দিষ্টকৈ ৰখা হৈছিল। জোহেনছনে ভাবিছিল এটা দীঘলীয়া আলোচনা চলিব। কিন্তু তেওঁৰ কথাবোৰ ইমানেই অবান্তৰ যেন বিবেচিত হ’ল যে কোনেও একো প্ৰশ্নই নুসুধিলে। তেনেকৈয়ে সভা সামৰি সকলো চাহ খাবলৈ গুচি গ’ল। পিছত জোহেনছনে তেওঁৰ প্ৰস্তাৱটো কি হ’ব বুলি নিজে ইজন-সিজনক সুধিলতো তেওঁলোকে তেওঁৰ কথা উপেক্ষা কৰি চলিবলৈ ধৰিলে।\nমানুহে নিজৰ বদ্ধমূল ধাৰণাৰ পৰা মুক্ত হৈ নতুন শুদ্ধটো গ্ৰহণ কৰিবলৈ কেনে আতংকিত হ’ব পাৰে ই তাৰো এক উদাহৰণ। বহুতে নিজে ভুল প্ৰমাণিত হোৱাৰো ভয় খাইছিল, আৰু বহুতো ঈৰ্ষিত হৈছিল। সেই ঘোষণাৰ পিছত, জোহেনছনৰ পূৰ্বৰ বহুতো অন্তৰংগ বন্ধুৱেও কৰা এনে ঈৰ্ষা আৰু উপেক্ষাৰ বাবেই তেওঁলোকৰ সৈতে তেওঁৰ সম্পৰ্কে ছেদ হৈ গৈছিল। এক খুৱ কঠিন পৰিস্থিতিৰ মুখামুখি হ’ল তেওঁ। নিন্দা, পিছপিনে কৰা বুবু-বাবাৰ অন্ত নাছিল। গৱেষণা-কেন্দ্ৰৰ ফচিল পৰীক্ষা কৰিবলৈয়ো তেওঁক অনুমতি দিয়া হোৱা নাছিল। বৈজ্ঞানিক বিতৰ্ক আৰু তৰ্ক আছিল প্ৰায় এক দশকজোৰা। আৰু শেষত তেওঁ চেলিব্ৰিটিলৈ ৰূপান্তৰ হ’ল। তেওঁৰ আৱাস, পৰীক্ষাগাৰ, শ্ৰেণীকোঠা — সকলোতে কেমেৰাৰ মুখামুখি হ’বলৈ ধৰিলে।\nএতিয়া লুচিক ইথিওপিয়াৰ এটি যাদুগৃহত সংৰক্ষণ কৰি ৰখা হৈছে। বিশ্বৰ আন কেইবাটাও বিখ্যাত যাদুগৃহই কংকালটোৰ আৰ্হি নিৰ্মাণ কৰি প্ৰদৰ্শনৰ বাবে ৰখিছে।\nইথিওপিয়া, জন লেনন, ড’নাল্ড জোহেনছন, মেৰী লিকী, লুচি, লুয়িছ লিকী, ৰিছাৰ্ড লিকী


assam-public-works-press-conference-on-nrc-tv-gunjan-skd– News18 assam\n৮০ লাখতকৈ অধিক সন্দেহযুক্ত লোকৰ নাম সোমাইছে NRCত, সংবাদ মেলত ক’লে অভিজিৎ শৰ্মাই\nএ পি ডব্লিউৰ সভাপতিগৰাকীয়ে আৰু কয় যে উচ্চতম ন্যায়ালয়ত ক'লো, হাজেলাক পঠাই দিলে। CBIত গোচৰ দিলো, একো নকৰিলে। আমি এতিয়া ক'লৈ যাম?\nLast Updated : August 31, 2020, 14:09 IST\nএন আৰ চিক লৈ আজি পুনৰ এক সংবাদ মেলৰ আয়োজন কৰে APWৰ সভাপতি অভিজিৎ শৰ্মাই। সংবাদমেলত অভিজিৎ শৰ্মাই কয় যে NRC প্ৰকাশৰ আজি ১ বছৰ হ'ল। আমি যি সন্দেহ কৰিছিলো সেয়াই হ'ল। ই জাতিৰ দলিল নহয়, বাংলাদেশীক ভাৰতীয় কৰা দলিলহে। ৮০ লাখতকৈ অধিক সন্দেহযুক্তৰ নাম সোমাইছে NRCত। কেৱল আমিয়ে আৰম্ভণিৰ পৰা ৰিভেৰিফিকেশ্যন বিচাৰি থাকিলো। APW–এ ১০টা বছৰ নষ্ট কৰিলো NRCৰ নামত। হাজেলা এণ্ড কোম্পানীৰ বাবে জাতীয় দলিল বুমেৰাং হ'ল।\n‘‘RGI, কেন্দ্ৰীয় আৰু ৰাজ্য চৰকাৰৰ NRCক লৈ মনোযোগৰ অভাৱ। কোৰোণাৰ বাবে যেনেদৰে বিটিচিৰ নিৰ্বাচন পিছুৱাই দিয়া হৈছে, তেনেদৰে বিধানসভাৰ নিৰ্বাচনো পিছুৱাব লাগে। বিদেশীৰ নামমুক্ত শুদ্ধ ভোটাৰ তালিকা এখন প্ৰস্তুত কৰিহে নিৰ্বাচন অনুষ্ঠিত কৰিব লাগে। পূৱ পাকিস্তানৰ মানুহক OI বনাবলৈ চেষ্টা কৰিছে। ১০০% পুনৰীক্ষণ বিচাৰিছো NRCৰ।’’ – ক’লে অভিজিৎ শৰ্মাই।\nএ পি ডব্লিউৰ সভাপতিগৰাকীয়ে আৰু কয় যে উচ্চতম ন্যায়ালয়ত ক'লো, হাজেলাক পঠাই দিলে। CBIত গোচৰ দিলো, একো নকৰিলে। আমি এতিয়া ক'লৈ যাম? সেয়ে আজি ৰাইজক জনাইছো। শপতগ্ৰহণ কৰি মুখ্যমন্ত্ৰী গৈছিল NRC কাৰ্যালয়লৈ, আমি আশা কৰিছিলো। কিন্তু উচ্চতম ন্যায়ালয়ে ককৰ্থনা কৰাৰ কাৰণে মুখ্যমন্ত্ৰী এতিয়া আঁতৰি আছে। অনিয়ম হোৱা বুলি কোৱাৰ কাৰণে আমাকো আদালত অৱমাননা কৰা বুলি কৈছিল। লিগেচি ডাটাৰ কিনা–বেচা হৈছে বুলি হাজেলাই নিজে আদালতক জনাইছিল। জনীয়া, বাঘবৰ, বৰপেটা, বকো, চমৰীয়া, ধুবুৰী আদিত বহু সন্দেহজনক লোকক OI কৰি দিয়া হ'ল। চমৰীয়াৰ ৬০ হাজাৰ লোকক OI কৰা হৈছিল বুলি অভিযোগ আছিল। সেই অভিযোগৰ ভিত্তিত ৬০ হাজাৰৰ মাজৰ ৩০ হাজাৰ সামৰি কৰা হৈছিল পুনৰীক্ষণ। আশ্চৰ্যজনকভাৱে পুনৰীক্ষণৰ তালিকাত অহা ৩০ হাজাৰৰ OI টেগেই ভুৱা আছিল।\nFirst published: August 31, 2020, 14:09 IST


অবিশ্বাস্য! দগমগীয়া আঙঠাৰ ওপৰত নৃত্য কৰি পৰম্পৰা ৰক্ষা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅবিশ্বাস্য! দগমগীয়া আঙঠাৰ ওপৰত নৃত্য কৰি পৰম্পৰা ৰক্ষা…\nঅসমীয়া প্ৰতিদিন ৰ দ্বাৰা\t Mar 15, 2020 ত শেষ সম্পাদনা কৰা হৈছে\nডিজিটেল সংবাদ, কৃষ্ণাইঃ ৰাভা জনগোষ্ঠীয় লোক সকলে পৰম্পৰাগতভাৱে উদযাপন কৰি অহা জাতীয় উৎসৱ বায়খো দুদিনীয়া বৰ্ণাঢ্য কাৰ্যক্ৰমণিকা এই বেলিও কৃষ্ণাইৰ পশ্চিম দায়ৰেঙত উদযাপন কৰা হয়৷ মূলতঃ কৃষিৰ লগত জড়িত ৰাভা জনগোষ্ঠীৰ বায়খো উৎসৱৰ জৰিয়তে বায়খো দেৱীক পূজা অৰ্চনা কৰি বছৰটো মঙ্গলময় হোৱাৰ লগতে খেতি পথাৰৰ শস্য যাতে বাধা বিঘিনী তথা অনিষ্ট নোহোৱাকৈ চপাব পাৰি তাৰ বাবে প্ৰাৰ্থনা কৰা হয়৷\nবায়খো পূজাৰ অন্যতম আকৰ্ষণীয় দিশটো হৈছে জলন্ত আঙঠাৰ ওপৰত নৃত্য৷ অগ্নিপিণ্ডৰ ওপৰত কৰা নৃত্য চাবলৈ দৰ্শক তথা ভক্তৰ হেতা ওপৰা লাগে৷ ৰাভা ভাষাত আঙঠাৰ ওপৰত কৰা নৃত্যক ‘বাৰ নাকায়’ বুলি কোৱা হয়৷ পবিত্ৰতাৰ প্ৰতীক হ’ল এই ‘বাৰ নাকায়’।\nপ্ৰচলিত কথা অনুসৰি, আদিম ৰাভা সকলে জীয়াই থকাৰ তাড়ণাত বিভিন্ন সময়ত শত্ৰু পক্ষৰ লগত যুদ্ধ কৰিবলগীয়া হৈছিল আৰু যুদ্ধৰ পৰা উভতি অহাৰ পিছত গাঁৱৰ লোকসকলে এনেদৰে যুদ্ধলৈ যোৱা পুৰুষৰ অগ্নি পৰিক্ষা কৰিছিল। পৰীক্ষাৰ অন্তত পৰম্পৰাৰ অনুসৰি জোঙা (পৰম্পৰাগত পনীয়) আপ্যায়ন কৰি আদৰি লৈছিল যোদ্ধাসকলক৷\nবায়খো পূজাৰ অন্য এটা দিশ হ’ল- কিল্লা ভঙা, লেৱা টনা৷ মুলতঃ শক্তি দেৱীক আৰাধনা কৰা এই পূজাৰ লেৱা টনা (ৰাভা ভাষাত লেৱা বুকায়) আৰু কিল্লা ভাঙাৰ জৰিয়তে আদিম ৰাভা লোকসকলে যুদ্ধলৈ যোৱাৰ পূৰ্বে শক্তি দেৱীক আৰধনা কৰি এক অলৌকিক শক্তি লাভৰ প্ৰাথৰ্না জনাইছিল।\nআনহাতে কৃষিজীৱী ৰাভা লোকসকলে কৃষক জীৱনত বিভিন্ন সময়ত লেৱা টনা খেল খেলি আনন্দ স্ফূৰ্তি কৰা দেখা যায়৷ গোৱালপাৰা জিলাৰ কৃষ্ণাইৰ পশ্চিম দায়ৰঙৰ ৰাইজে প্ৰতি বছৰে এই উৎসৱ পালন কৰি আহিছে৷ শনিবাৰৰ পৰা আৰম্ভ হোৱা বায়খো উৎসৱৰ দেওবাৰে সামৰণি পৰে৷ ৰাভা জনগোষ্ঠীৰ এই জাতীয় উৎসৱ বায়খোলৈ বিভিন্ন স্থানৰ পৰা বিভিন্ন জাতি-জনগোষ্ঠীৰ লোকৰ সোঁত বোৱা পৰিলক্ষিত হয়৷\nকোৰোনা ভাইৰাছত আক্ৰান্ত আৰু এগৰাকী প্ৰধানমন্ত্ৰীৰ পত্নী…\nজম্মু-কাশ্মীৰত আৰক্ষী আৰু নিৰাপত্তাৰক্ষীৰ যুটীয়া অভিযানত নিহত ৪ সন্ত্ৰাসবাদী…


Published on January 20, 2020 | News Source: দেবেন তাছা\nগত ২৮ ছেপ্টেম্বৰ তাৰিখৰ দৈনিক জনমভূমি কাকতত প্রকাশ পোৱা মাননীয় ডিম্বেশ্বৰ গগৈদেৱৰ উল্লিখিত শিৰোনামৰ লেখাটিক ভিত্তি কৰি যোৱা ২ অক্টোবৰ তাৰিখে প্রকাশ পোৱা আমাৰ লেখাটিৰ সন্দর্ভত শ্রদ্ধাৰ গগৈদেৱে গত ৭ ডিচেম্বৰ তাৰিখে প্রতিক্রিয়া প্রকাশ কৰি লিখা লেখাটি পঢ়িলোঁ৷ গগৈদেৱৰ লেখাটি পঢ়ি সন্তোষিত হ’লোঁ৷\nগগৈ ডাঙৰীয়াই কোৱা কথাখিনিৰ সন্দর্ভত আমাৰ ক’ব লগাখিনি কোৱাৰ আগতে প্রথমেই গগৈদেৱলৈ আমাৰ শ্রদ্ধা জনাইছোঁ লগতে জনাইছোঁ ধন্যবাদ৷ এইকাৰণে যে তেখেতৰ কেইবাটাও দফাত এক মত হ’ব নোৱাৰি আমি তাৰ বিৰোধিতা কৰিছিলোঁ৷ কিন্তু গগৈদেৱে আমাৰ এই কার্যত বিতুষ্ট নহৈ অতি ভদ্রজনোচিত চিন্তা- ভাৱনাৰে আৰু অতি সৌজন্যমূলকভাৱে তেখেতৰ প্রতিক্রিয়া প্রকাশ কৰি আমাক স্তম্ভিত কৰি তুলিলে৷ অৱশ্যে তাৰ মাজতে দুই-এটা শব্দই আমাক সাময়িকভাৱে ভবাই তুলিলেও বিশেষ আঘাত দিব নোৱাৰিলে৷ ইয়াৰ একমাত্র কাৰণ তেখেতৰ সৌজন্যমূলক সন্তুলিত মন্তব্য৷\nগগৈদেৱৰ এনে সৰল আৰু ইতিবাচক দৃষ্টিভংগী আৰু চিন্তা- চেতনাক আমি সন্মান জনাইছোঁ লগতে শলাগ লৈছোঁ৷\nএতিয়া আহেঁা আমাৰ লেখাৰ সন্দর্ভত গগৈ ডাঙৰীয়াই দাঙি ধৰা স্পষ্টীকৰণ আৰু প্রতিক্রিয়া বিষয়টিলৈ৷\nগগৈদেৱে প্রতিক্রিয়া প্রকাশ কৰি কৈছে যে আমি তেখেতক এনে কথা ক’বলৈ কোনে কর্তৃত্ব দিলে বুলি আওপকীয়াকৈ প্রশ্ন কৰিছোঁ৷ প্রকৃতপক্ষে কথাটো তেনে নহয়৷ গগৈদেৱৰ পৰিচয়ৰ বিষয়ে আমি অৱগত নোহোৱাত তেখেতৰ বিষয়ে নজনা কাৰণেহে তেনেদৰে কোৱা হৈছে৷ কাৰণ তেখেত কর্তৃত্বশীল ব্যক্তি হ’বওতো পাৰে৷ প্রতিজন ব্যক্তিৰে নিজস্ব মতামত প্রকাশৰ স্বাধীনতা আছে, কিন্তু সিদ্ধান্ত দিব পাৰে কেৱল মাত্র কর্তৃত্বশীল ব্যক্তিয়েহে৷ দ্বিতীয়তে তেখেতে লিখিছে যে তেখেতে পূর্বে লিখা লেখাটিৰ ৪র্থ কলমৰ বিষয়টিৰ কথাখিনি বুজি নোপোৱাত বা আমি ভবাৰ বিপৰীতে খিলঞ্জীয়া সংজ্ঞা যোৱাৰ বাবে আমি অদ্ভূত বুলিছোঁ৷ এই কথা সঁচা যে গগৈদেৱৰ এই সূত্রটি আমি সঁচাকৈয়ে বুজিব পৰা নাই৷ কথাখিনি কিবা সংগতি নথকা যেন মোৰ এতিয়াও ধাৰণা হৈ আছে৷ এই ক্ষেত্রত ১৮৭৪ চনলৈকে (বঙ্গ-ভঙ্গৰ আগলৈকে) বঙ্গৰ লগত থকা ৰাজ্যবিলাকৰ (পূর্বে আহোম ৰাজ্যত নথকা) লোকসকল পাছত আহি খিলঞ্জীয়া হ’ব অথচ সেই একে বঙ্গদেশৰ পৰা ব্রিটিছে অনা শ্রমিক লোকখিনি ৩৪৩৬ বছৰৰ আগত আহিও খিলঞ্জীয়া নহ’ব এই কথাটোহে আমি ক’ব খুজিছোঁ, চাহ জনগোষ্ঠীটোক খিলঞ্জীয়া সজাব খোজা নাই৷ তেওঁলোক খিলঞ্জীয়া হয়েই৷ অসমৰ ভূমিপুত্র বা আদিম অধিবাসী নহ’ব পাৰে৷ প্রসঙ্গক্রমে এই কথাও কৈ থওঁ যে আমাৰ লেখাটিৰ সামৰণিত আমি এষাৰ কথা লিখিছোঁ, সেই কথাখিনি আজি পুনৰ ইয়াত হুবহু ৰূপত তুলি দিব খুজিছোঁ– ‘...তাতো এটা কথা, আমি বা অইন কোনোবাই কোৱা কথাই শেষ কথা নহয়৷ আইনেও সন্মতি দিব লাগিব, সংবিধানৰো গ্রহণযোগ্য হ’ব লাগিব তেহে কাম সিজিব৷’ তেখেতে আকৌ কৈছে যে, এই প্রশাসন সুচল নোহোৱাত ১৮৭৪ চনত ভঙ্গ কৰি পুনৰ পূর্বৰ অৱস্থালৈ আনে৷ ১৮৭৪ চনৰ আগলৈকে এই ৰাজ্যসমূহ আহোম ৰাজ্য বা অসমৰ লগত নাছিলেই৷ তেনে ক্ষেত্রত কেনেকৈ পুনৰ আগৰ অৱস্থালৈ আনিব? লগতে তেখেতে কৈছে যে এই ৰাজ্যবোৰৰ কোনো ভৌগোলিক পৰিৱর্তন ঘটা নাছিল৷ ই কেনেকৈ সম্ভৱ হ’ব? এখন ৰাজ্যৰ কিছু অংশ কাটি অইন এখনৰ লগত সংযুক্ত কৰিলে ইয়াৰ চাৰিসীমাৰ লগতে জনসংখ্যা, মাটি কালি আদিৰ পৰিৱর্তন ঘটিবই৷\n২য় কলমত গগৈদেৱে লিখিছে যে কামপীঠকে ধৰি চাৰি পীঠৰ সৃষ্টিত কামৰূপ ৰাজ্য বিভাজিত সৰু- বৰ ৰাজ্যৰ সৃষ্টি হয় আৰু এইবোৰ দখল কৰি চু্যকাফাই, অসম ৰাজ্য গঠন কৰে ৷ শুদ্ধ কথা৷ কিন্তু, আমি কোৱা কথাটো হ’ল তেতিয়া ১৮৭৪ চনৰ বঙ্গ-ভঙ্গৰ ফলশ্রুতিত অসমৰ লগত চামিল হোৱা পূর্বে উল্লিখিত ৰাজ্যসমূহৰ কথা আৰু তেওঁলোকৰ খিলঞ্জীয়াত্বৰ কথা৷ আমি ভাবোঁ ইয়াৰ প্রাসঙ্গিকতা আছে আৰু থাকিবও৷\nগগৈদেৱে অসমৰ চাহ জনগোষ্ঠীয় লোকৰ ত্যাগ, পৰিশ্রম, শোষিত, অৱহেলিত জীৱন-জীৱিকাৰ মর্ম উপলব্ধি কৰাত আমি সুখী হৈছোঁ৷ লগতে নিজৰ পূর্ব বাসস্থানৰ লগতে নিজৰ আত্মীয় স্বজনকো ত্যাগ কৰি অসমত নিগাজিকৈ বসবাস কৰি অসমীয়া ভাষা, সাহিত্য-সংস্কৃতি গ্রহণ কৰাৰ উপৰি বিয়া-বাৰু আদিৰ যোগেদি আত্মীকৰণ প্রক্রিয়াৰে একাত্ম হৈ বৃহৎ অসমীয়া জাতি গঠনৰ অংশীদাৰ হৈ পৰা কথাটি উপলব্ধি কৰাত আমি নথৈ আনন্দিত হৈছোঁ আৰু আপোনাৰ এনে মহৎ উপলব্ধিক আদৰণি জনোৱাৰ লগতে ধন্যবাদ জ্ঞাপন কৰিছোঁ৷\n২য় কলমৰে স্থানান্তত গগৈদেৱে অক্সফ’র্ড ডিক্সনেৰী আৰু হেমকোষ সূত্রৰ আধাৰত অসমৰ চাহ জনগোষ্ঠীয় লোকসকল খিলঞ্জীয়া যে নহয় সেই কথা দোহাৰিছে৷ লগতে তেখেতে বর্তমানেও চাহজনগোষ্ঠীয় লোকসকলক বহিৰাগত অভিধাতে ৰাখিছে৷ খিলঞ্জীয়া সন্দর্ভত আমি মতামত নিদিওঁ কাৰণ ইয়াৰ বিধিবদ্ধ সংজ্ঞাইহে সিদ্ধান্ত দিব৷ কিন্তু বহিৰাগত সন্দর্ভত কিছু ক’ব লগা আছে৷ বহিৰাগত এই বিশেষ শব্দটিৰ প্রকৃত আভিধানিক অর্থ হৈছে– বহিৰাগত বিণ., বাহিৰৰ পৰা অহা, যি থলুৱা নহয়৷ ইংৰাজীত Coming from out side. (আধুনিক অসমীয়া শব্দকোষ- পৃঃ ৪১২) হেমকোষত শব্দটি পোৱা নগ’ল৷ অসমৰ চাহ জনগোষ্ঠীয় লোকসকল অখণ্ড ভাৰত ৰাষ্ট্রৰ ভূমিপুত্র তথা খিলঞ্জীয়া৷ অসম, ভাৰত ৰাষ্ট্রৰ অঙ্গীভূত ৰাজ্য৷ গতিকে, চাহ জনগোষ্ঠীয় লোকসকল অসমৰ (প্রাদেশিকভাৱে) ভূমিপুত্র বা আদিমবাসী (aboriginals) নহ’ব পাৰ়ে, কিন্তু তেওঁলোক অসমৰ খিলঞ্জীয়া৷ পৃথিৱীৰ প্রতি ৰাষ্ট্রতে ৫ ধৰণৰ লোকে বসবাস কৰি থাকে৷ তাৰে প্রথমভাগ হৈছে ভূমিপুত্র বা আদিম অধিবাসী, দ্বিতীয়ভাগ হৈছে ভূমিপুত্র নহ’লেও বহু যুগ ধৰি বসবাস কৰি থকা খিলঞ্জীয়া লোক, তৃতীয় ভাগ হৈছে শৰণার্থীৰূপে স্থায়ীভাৱে বসবাস কৰা লোক, চতুর্থভাগ হৈছে পমুৱা (অস্থায়ী), চাকৰি বা ব্যৱসায় সক্রান্তত আহি অস্থায়ীভাৱে বসবাস কৰা আৰু পঞ্চম ভাগ হৈছে অস্থায়ী ৰূপত অহা বিদেশী লোক (বিশ্বৰ বিভিন্ন প্রান্তৰ পৰা অহা)৷ এই ক্ষেত্রত বাংলাদেশী অবৈধ প্রব্রজনকাৰীসকলৰ কথা সুকীয়া৷\nযি কি নহওক, যদি প্রকৃততে বহিৰাগত মানে বাহিৰৰ পৰা অহা, তেনেহ’ল অসমত প্রায় দুশ বছৰ জুৰি ৬-৭ পুৰুষলৈকে বসবাস কৰা অসমৰ অন্যান্য লোকৰ দৰে অসমভূমিত জন্মলাভ কৰা চাহজনগোষ্ঠীয় লোকসকল বহিৰাগত হ’ল কেনেকৈ? এইসকল লোকৰ পূর্বপুৰুষসকল নিশ্চিতভাৱেই অসম ৰাজ্যৰ বাহিৰৰ পৰা অহা বহিৰাগত আছিল৷ কিন্তু, তেওঁলোকৰ সতি-সন্ততি, নাতি-পৰিনাতিসকল? তেওঁলোকৰতো জন্ম অসমত৷ অসমৰ অন্যান্য লোকসকলৰ দৰে তেওঁলোকেও জন্ম হৈয়েই স্পর্শ কৰিলে অসমৰ ভূমি, উশাহ ল’লে অসমৰ বায়ু, খাদ্য-শস্য, পানী খালে অসমৰ আন দহজন লোকৰ দৰে একে ধৰণে৷ অসমৰ ৰ’দত গা সেকিলে, বৰষুণত তিতিলে ইয়াৰ ধূলি-বালি লেটি লৈ ডাঙৰ-দীঘল হ’ল আন দহজনৰ দৰে৷ তেনেহ’লে পার্থক্য ক’ত? অসমৰ অন্যান্য জনগোষ্ঠীৰ দৰে সকলো গুণৰ আধাৰত সর্বতো প্রকাৰে থলুৱা হোৱাৰ পাছতো যদি ভাৰত ৰাষ্ট্রৰ অন্য প্রদেশৰ পৰা কোনোবা যুগতেই অহা পূর্বপুৰুষৰ গইনাৰে তেওঁলোকক বর্তমানেও বহিৰাগত বোলা হয়৷ তেতিয়া হ’লে যিসকলৰ পূর্বপুৰুষ ভাৰতৰ বহিৰাষ্ট্র অর্থাৎ বিদেশী ৰাষ্ট্রৰ পৰা আহিছিল, তেওঁলোকৰ সতি-সন্ততিসকলক কি বুলি কোৱা হ’ব? এই ক্ষেত্রত আনে কি কয় নাজানো৷ আমি কিন্তু ভাবোঁ এওঁলোক অসমত জন্ম লোৱা অসমভূমিৰ থলুৱা লোক৷ অসমৰে অসমীয়া৷ এই ক্ষেত্রত অন্যান্যসকলকো তেওঁলোকৰ দৃষ্টিভঙ্গী সলনি কৰি অভিধানৰ সূত্রমতে পৰিচালিত হ’বলৈ আহ্বান জনালোঁ৷\nগগৈদেৱে উল্লেখ কৰিছে যে আমি কেৱল কোঁচ, চুতীয়া আৰু ভূঞাসকলকহে অসমৰ খিলঞ্জীয়া লোক বুলি কৈছোঁ৷ এই উক্তিৰ স্পষ্টীকৰণৰ বাবে এই কাকতৰে ২ অক্টোবৰ সংখ্যাত প্রকাশিত আমাৰ উক্তিটিৰ পুনৰ উদ্ধৃত কৰিলোঁ৷ আমি তাত স্পষ্টকৈ কৈছোঁ যে, ‘...তেতিয়াহ’লে অসমৰ প্রকৃত খিলঞ্জীয়া লোক আপুনি উল্লেখ কৰা জনজাতীয় লোক, চুতীয়া, কোঁচ আৰু ভূঞাসকলহে৷ অইন কোনো নহয়৷’ এয়া আপুনি দাঙি ধৰা যুক্তিৰ আধাৰতহে, আমি কোৱা কথা নহয়৷ পাছৰখিনি আমাৰ মন্তব্যহ্ল ইয়াত ‘জনজাতীয় লোক’ শব্দটিৰে আপুনি উল্লেখ কৰা জাতি-জনগোষ্ঠীৰ লোকসকলকহে বুজোৱা হৈছে৷ আপোনাৰ ৭ ডিচেম্বৰ তাৰিখৰ লেখাত জনজাতীয় লোক ‘শব্দটি বাদ পৰি গৈছে৷ গতিকে অর্থ অনুধাৱনত ভ্রান্তি জন্মিছে৷ স্থানান্তত গগৈদেৱে লিখিছে যে এইসকল অর্থাৎ চাহ জনজাতিৰ লোকসকল অসমত নতুন আৰু আহোম ৰাজ্যৰ প্রজাসকল অসমত পুৰণি৷ এশ শতাংশই শুদ্ধ কথা৷ এই কথা আমাৰ লেখাটিতো আমি ইতিমধ্যেই ১ম কলমতেই প্রকাশ কৰিছোঁ যথা– ‘অৱশ্যে তাতো এটা কথা আছে কোনো এক ঠাইৰ বাসিন্দা হ’লেও প্রাচীন বা আদিম বোলা শব্দ এটা নিশ্চয় আছে৷ ইয়াৰ যোগেদিয়েই আমি অন্যান্য (প্রাচীনআদিম)সকলক মান্যতা প্রদান কৰিছোঁৱেই৷ গগৈদেৱে আৰু লিখিছে যে, অসমত আহোম ৰজাৰ প্রজাসকল পুৰণি, চাহ জনগোষ্ঠীসকল নতুন৷ ইয়াত দ্বিমত হোৱাৰ প্রশ্নই নুঠে৷ কিন্তু এটা কথা নতুনৰহে জন্ম, উদ্ভৱ বা উন্মেষ ঘটে৷ পুৰণিৰ জন্ম, উদ্ভৱ বা উন্মেষ নঘটে৷ প্রতিক্ষেত্রতে নতুনহে গৈ পুৰণি হয়৷ আজি যিটো নতুন সিয়েই পৰৱর্তী পর্যায়ত পুৰণি হ’ব৷ গতিকে ক’ব পাৰি প্রতিটো ক্ষেত্রত পুৰণিৰ উন্মেষ, নতুন ৰূপেহে৷ পুৰণি ৰূপত নহয়৷ তাতো এটা কথা পুৰণি একক (Unique) নহয়৷ ই এক সময়ৰ ব্যাপ্তিহে৷ কোনো পুৰণি বস্তুৱেই একে সমান পুৰণি নহয়৷ এই পুৰণিৰো হীন-ডেঢ়ী আছে আৰু থকাটো নিতান্তই স্বাভাৱিক৷ সেইবুলি হেজাৰ বছৰীয়া হ’লেহে আচল পুৰণি পাঁচশছশ বছৰীয়া বা শতাধিক বছৰীয়াবিলাক পুৰণি নহয় এই কথা শুদ্ধ নহয়৷ এনে হ’লে আমি কেৱল ১০০১২০ বছৰীয়াসকলকহে বৃদ্ধ বুলি কম বাকী ৬০৬৫৭০ বা ৮০ বছৰীয়াসকল বৃদ্ধ নহয় নেকি?\nএই কথা দোহাৰিবৰ নিশ্চয় প্রয়োজন নাই যে প্রতিটো ‘আজি’ হে কালিলৈ পৰিৱর্তিত হৈছে৷ আমি যিটোক কালি বুলি কৈছোঁ, সেই কালিও (১৫ ডিচেম্বৰৰ ২৪ ঘণ্টালৈকে) আজিয়েই আছিল৷ ঠিক তেনেকৈ আজিৰ ‘আজি’ও মাত্র ২৪ ঘণ্টাৰ বাবেহে৷ ২৪ ঘণ্টাৰ পাছত ইও কালি হৈ পৰিব৷ তেনেকৈয়ে প্রতিটো আজিয়েই গৈ শতবর্ষ বা হেজাৰ বর্ষত পৰিণত হ’ব৷ আৰু তাকেই আমি পুৰণি বা প্রাচীন বুলি কওঁ৷\nআৰু এটা কথা প্রাচীন (পুৰণি) যুগ বুলি ক’লে আমি কেবল প্রত্ন প্রস্তৰ যুগৰ কথাকে নুবুজো৷ বর্তমানৰ প্রেক্ষাপটত প্রস্তৰ, লৌহ বা তাম্র যুগৰ কথাও এই প্রাচীনৰ অন্তর্ভুক্ত হৈ পৰে৷ পার্থক্য থাকে মাথোঁ স্তৰ বিভাজনৰ৷ গতিকে, ইয়াৰ আধাৰত ক’ব পাৰি অন্যান্যসকলৰ সমান পুৰণি নহ’লেও চাহ জনগোষ্ঠীয় লোকসকলকো আমি অসমৰ পুৰণি বাসিন্দাৰ তালিকাতে ধৰিব পাৰোঁ আৰু যদি পুৰণি বুলি ধৰিব পাৰোঁ তেতিয়াহ’লে চাহ জনগোষ্ঠীয় লোকসকলো অন্যান্যসকলৰ দৰে অসমৰ খিলঞ্জীয়া নহ’ব কিয়? ৰাষ্ট্রসংঘৰ সংজ্ঞাতো সময়ৰ ব্যাপ্তিৰহে উল্লেখ আছে বর্ষৰ উল্লেখ নাই৷\nইংৰাজীত Aboriginal বা Indigenous যাক সর্বভাৰতীয় পর্যায়ত আদিবাসী বোলা হয়৷ অসমৰ আদিম অধিবাসীসকলক আদিম অধিবাসী বা ভূমিপুত্র বুলি সুকীয়াকৈ চিহিুত কৰিলেই খিলঞ্জীয়া শব্দৰ যথার্থতা সংৰক্ষিত হ’ব৷ আদিম অধিবাসী আৰু যুগ যুগ ধৰি বসবাস কৰা খিলঞ্জীয়াসকলক একে সংজ্ঞাৰে সাঙুৰিব খোজা কাৰণেহে অর্থ অনুধানত বিভ্রান্তি ঘটিছে৷ এটা কথা ঠিক যে আদিম অধিবাসীসকলৰ লগত পিছত অহা কোনো লোকেই (প্রব্রজনৰ সময়ত পার্থক্য যিমানেই নহওক লাগে) আদিম আধিবাসী হ’ব নোৱাৰে৷ ৰাষ্ট্রসংঘই নির্ধাৰণ কৰা সংজ্ঞায়ো তাকেই কয়৷ পাছত অহাখিনিহে খিলঞ্জীয়া তাৰ আগৰখিনি Son of the siol অর্থাৎ ভূমিপুত্র বা আদিম অধিবাসী যিয়েই নোবোলক লাগে৷\nঅন্যত্রত গগৈদেৱে অর্হতা শব্দটি উলাই কৰিব খুজিছে৷ আমি ভাবো কোনো এক জাতি-জনগোষ্ঠী খিলঞ্জীয়া হ’ব নে নহয় তাক নির্ণয় কৰাৰ যি আধাৰ সিয়েই হ’ল অর্হতা৷ কাৰণ কিবা এক গুণৰ পার্থক্য নাথাকিলে আমি এটাক আনটোৰ পৰা পৃথক বুলি কেনেকৈ ক’ম? গতিকে, অর্হতা অপৰিহার্য৷\nILO ইংৰাজী সংজ্ঞাটি অসমীয়ালৈ আমি তর্জমা কৰা বুলি গগৈদেৱে কৈছে যদিও এয়া আমাৰ তর্জমা নহয়৷ ই আমি উল্লেখ কৰা গ্রন্থখনত লিপিবদ্ধ কৰা তর্জমাহে আমাৰ নহয়৷ আমি মাত্র উদ্ধৃতহে কৰিছোঁ৷\nগগৈদেৱে আমাৰ লেখাৰ আলমত কৈছে যে খিলঞ্জীয়া সমস্যা এক বিশ্বজনীন সমস্যা৷ গতিকে, খিলঞ্জীয়াৰ সূত্র, ৰাষ্ট্র বা ৰাজ্যই সুকীয়াকৈ নির্ণয় নকৰিলেও হয়৷ তেনেকৈ কোৱাৰো কাৰণ আছে, কাৰণ কাকতত এই কথা আমি লিখিছোঁ যদিও ই আমাৰ কথা নহয়৷ আন্তঃৰাষ্ট্রীয় মঞ্চই লোৱা সিদ্ধান্তকহে আমি দোহাৰিছোঁ৷ কাৰণ খিলঞ্জীয়াৰ সংজ্ঞা নির্ধাৰণ কর্তৃত্ব ৰাষ্ট্রসংঘই সংৰক্ষিত কৰি ৰাখিছে৷ এই প্রসংগত ২০১৮ চনৰ প্রান্তিকৰ ১৬ মার্চ সংখ্যাত এই বিষয়ত আলোকপাত কৰা বিশিষ্ট চিন্তাবিদ, সুলেখক পুলিন কলিতাদেৱৰ নিবন্ধটিৰ অতিকে উপাদেয় কিয়দাংশ উদ্ধৃত কৰিব বিচাৰিছোঁ৷ মাননীয় কলিতাদেৱে লিখিছে ‘কোনো সম্প্রদায়, ব্যক্তি বা জাতি খিলঞ্জীয়া হ’ব নে নহয়, সেই শেষ সিদ্ধান্ত কেৱল ৰাষ্ট্রসংঘইহে দিব আৰু ৰাষ্ট্রসংঘয়ো এই সিদ্ধান্ত দিব এই সংজ্ঞাক আধাৰ কৰিয়েই, এতেকে বিশ্বৰ সকলো সম্প্রদায়, ব্যক্তি আৰু জাতিয়ে এই সংজ্ঞাটো মানি চলিব লাগিব৷\nখিলঞ্জীয়া সন্দর্ভত শ্রদ্ধাৰ কলিতাদেৱ লিখিছে ‘খিলঞ্জীয়া বুলি কোনো এটা সম্প্রদায়, ব্যক্তি বা জাতি তেতিয়াহে আখ্যায়িত হ’ব, যেতিয়া এইবোৰৰ\n১) প্রাক৲ আগ্রাসনীয় আৰু প্রাক৲ ঔপনিবেশিক ঐতিহ্য থাকিব৷\n২) আগ্রাসনকাৰী তথা ঔপনিবেশিক সমাজৰ পৰা স্পষ্টকৈ চিনিব পৰা সমাজ ব্যৱস্থা থাকিব৷\n৩) নির্দিষ্ট ভূ-খণ্ডৰ সৈতে ঐতিহাসিক সম্পর্ক থাকিব ইত্যাদি৷\nএইবিলাকেইতো খিলঞ্জীয়া হোৱাৰ যোগ্যতা অথবা অর্হতা৷ গতিকে অর্হতা অনিবার্য৷ আৰু এটা কথা আছুৱে ক’তো খিলঞ্জীয়াৰ সূত্র দাঙি ধৰিছে বুলি আমি কোৱা নাই৷ আমি কৈছোঁ যে এনেবোৰ জটিলতা এৰাই চলিবলৈকে বোধকৰো আছুৱে অসম চুক্তি কৰোঁতে ‘খিলঞ্জীয়া’ শব্দৰ বিপৰীতে ‘অসমীয়া লোক’ হিচাপে চুক্তি সম্পাদন কৰিছিল৷\nশেষত এটা কথা কওঁ যে আমি আমাৰ লেখাৰ আৰম্ভণিতেই এই কথা কৈছোঁ যে প্রকৃত খিলঞ্জীয়াসকলৰ স্বার্থ সুৰক্ষা কৰিবৰ বাবে ৰাষ্ট্রসংঘই মান্যতা প্রদান কৰা সংজ্ঞাটিৰ উদ্ধৃতিৰে আপুনি মুকলি মনেৰে সমস্যাটিৰ সমাধান সূত্র দাঙি ধৰাৰ বাবে আপোনাক ধন্যবাদ জ্ঞাপন কৰিছোঁ৷ সকলোবোৰ কথাই ঠিকে আছে মাত্র দুই-এটা কথাত একমত হ’ব নোৱৰা বাবেহে আমাৰ দৃষ্টিভংগী দাঙি ধৰিছিলোঁ৷ যি কি নহওক দুই- এটা বিষয়ত ঐকমত্য নহ’লেও মূল সমস্যাটি সমাধানত যে আমি একমত এই কথা স্পষ্ট হৈ পৰিছে৷ মাননীয় গগৈদেৱে আশা কৰা মতে আমিও আশা কৰিছোঁ যি কোনো মূল্যৰ বিনিময়ত প্রকৃত খিলঞ্জীয়াসকলৰ স্বার্থ সুৰক্ষিত হওক৷\nশেষত প্রাসংগিক বুলি মনে ধৰা কথা এটি ক’ব খুজিছোঁ৷ যি ক্ষেত্রত আমি হাজাৰবাৰ আলোচনা-বিলোচনা, বাক৲-বিতণ্ডা কৰিলেও, শেষ সিদ্ধান্ত ৰাষ্ট্রসংঘ বা আইন- আদালতে দিব৷ তেনেক্ষেত্রত অনাহকত আমি বাক৲-বিতণ্ডা কৰি বন্ধুৱে বন্ধুক অযথা মানসিক আঘাত দিয়াৰ কিবা যুক্তি আছে জানো?\nযিকোনো লোক বা জনগোষ্ঠীক খিলঞ্জীয়াত্বৰ স্বীকৃতি ৰাষ্ট্রসংঘই দিব আৰু ইয়াৰ ৰক্ষণা বেক্ষণা দিব ৰাষ্ট্রই৷ কিবা হীন-দেঢ়ি ঘটিলেও তাৰ জবাব ৰাষ্ট্রই দিব৷ ই ৰাষ্ট্রৰহে বিষয়৷ অৱশ্যে ৰাজ্য চৰকাৰৰ চুপাৰিচ মর্মে৷ কিন্তু, ৰাজ্য চৰকাৰ বা অইন কোনো ব্যক্তি বা গোটে নহয়৷ গতিকে, অনাহকত ত্যক্ততা বঢ়োৱাৰ কিবা যুক্তি আছেনে?\nআৰু এঠাইত গগৈদেৱে লিখিছে যে খিলঞ্জীয়া হ’লে কি চৰকাৰে সোণৰ মণি দিব? আমাৰ প্রশ্ন যদি একোৱেই নিদিয়ে তেনেহ’লে এই বিষয়টিক লৈ অনর্থক ইমান হৈ-চৈ কিয়? আৰু এটা কথা মানুহ আশাধাৰী প্রাণী প্রত্যেকেই কিবা এটা পাবলৈ বিচাৰে (যোগ্যতা অনুসাৰে) আৰু বোধকৰো সেই কাৰণে কবিয়েও গাইছে–\n‘জীৱন গছৰ পুলি নৰ সি ফুলৰ মালি\nআশা তাৰ সঞ্জীৱনী পানী\nনহ’লে ফুলনিডৰা খন্তেকতে জয় পৰা\nনাই তাৰ একোৰে মোহিনী৷’\nএই আশাক লৈয়ে মানুহ জীয়াই আছে আৰু জীয়াই থাকিব৷ গতিকে, আশা কৰাটো দোষণীয় নিশ্চয় নহয়৷\nAll Rights Reserved 2020 © The Janambhumi | Total visits : 15579825


পঞ্চায়ত আৰু জিলা পৰিষদৰ লগতে ৱাৰ্ড সদস্যই পূজাৰ পূৰ্বে পাব পাৰিতোষিক...– News18 assam\nসুখবৰ ! দুৰ্গা পূজাৰ পূৰ্বে এইসকল লোকে পাব পাৰিতোষিক ! অসমৰ বিত্ত বিভাগে মঞ্জুৰি কৰিলে যাৱতীয় ধন ৰাশি...\nবিত্ত বিভাগে জনোৱা মতে মুখ্যমন্ত্ৰী ড° হিমন্ত বিশ্ব শৰ্মাৰ পৰামৰ্শ অনুসৰি পূজাৰ আগতে ৰাজ্যৰ গাঁও পঞ্চায়ত, আঞ্চলিক পঞ্চায়ত আৰু জিলা পৰিষদৰ লগতে ৱাৰ্ড সদস্যসকলে পাব পাৰিতোষিক ৷ ইয়াৰ বাবে ৬৬৮৪.২৫ লাখ টকা শুকুৰবাৰে বিত্ত বিভাগে মঞ্জুৰি দিয়ে ।\nশাৰদীয় দুৰ্গা পূজাৰ উপহাৰ দিবলৈ শুকুৰবাৰে বিশেষ ঘোষণা কৰিলে ৰাজ্যৰ বিত্ত বিভাগে ৷ এই হিচাপত বিত্ত বিভাগে জনোৱা মতে মুখ্যমন্ত্ৰী ড° হিমন্ত বিশ্ব শৰ্মাৰ পৰামৰ্শ অনুসৰি পূজাৰ আগতে ৰাজ্যৰ গাঁও পঞ্চায়ত, আঞ্চলিক পঞ্চায়ত আৰু জিলা পৰিষদৰ লগতে ৱাৰ্ড সদস্যসকলে পাব পাৰিতোষিক ৷ ইয়াৰ বাবে ৬৬৮৪.২৫ লাখ টকা শুকুৰবাৰে বিত্ত বিভাগে মঞ্জুৰি দিয়ে ।\nএই ধনৰাশি পঞ্চায়ত প্ৰতিনিধি, জিলা পৰিষদৰ প্ৰতিনিধি আৰু ৱাৰ্ড সদস্যসকলে দুৰ্গাপূজাৰ আগতে লাভ কৰিবলৈ সক্ষম হ’ব । সকলো সদস্যক ৰাইজৰ প্ৰতি থকা দায়িত্ব নিষ্ঠাৰে পালন কৰি যাবলৈ আহ্বান জনাই বিত্ত বিভাগে ৷


'হিন্দু হোৱাটোৱে প্ৰজ্ঞা ঠাকুৰৰ দোষ নেকি?'- পৰমৱীৰ সিঙৰ বিৰুদ্ধে অৰ্ণৱ গোস্বামীৰ 'হিন্দু কাৰ্ড'\n‘হিন্দু হোৱাটোৱে প্ৰজ্ঞা ঠাকুৰৰ দোষ নেকি?’- পৰমৱীৰ সিঙৰ বিৰুদ্ধে অৰ্ণৱ গোস্বামীৰ ‘হিন্দু কাৰ্ড’\nLast updated Oct 30, 2020 5,097\nদ্য ষ্টেটমেন্ট : ৰিপাব্লিক টিভি আৰু মুম্বাইৰ পুলিচ কমিশ্যনাৰ পৰমবীৰ সিঙৰ মাজত বিবাদ অব্যাহত আছে৷ এইবাৰ অৰ্ণৱ গোস্বামীয়ে নিজৰ শ্ব’ত সাধ্বী প্ৰজ্ঞা ঠাকুৰৰ বিষয় উত্থাপন কৰি ‘হিন্দুত্ব’ক ইছ্যু বনালে আৰু পৰমৱীৰ সিঙক সমালোচনা কৰিলে৷ অৰ্ণৱ গোস্বামীয়ে শ্ব’ৰ মাজতে ক’লে-“পৰমৱীৰৰ বিৰুদ্ধে তদন্ত বিচৰা হৈছে আৰু দেশে সুধিছে যে হিন্দু হোৱাটোৱে সাধ্বী প্ৰজ্ঞা ঠাকুৰৰ একমাত্ৰ দোষ নেকি?”\nपरमबीर के 'गुनाहों' का हो गया पर्दाफाश\nदेखिए 'पूछता है भारत' अर्नब के साथ रिपब्लिक भारत पर #LIVE : https://t.co/G945HvzM0Z\nYouTube live TV:https://t.co/TUPETcdqtM pic.twitter.com/FE8pHielyW\n— रिपब्लिक.भारत (@Republic_Bharat) October 29, 2020\nঅৰ্ণৱ গোস্বামীয়ে ক’লে-“দেশভক্ত হোৱাটো অপৰাধ নেকি? ৰাষ্ট্ৰ বিৰোধীৰ কোনো মানৱাধিকাৰ নাই নেকি? কোনোৱে গেৰুৱা বসন পিন্ধাটো অপৰাধ নেকি? তেন্তে কিয় সাধ্বী প্ৰজ্ঞা ঠাকুৰক কোনো প্ৰমাণ নোহোৱাকৈ কষ্ট দিয়া হ’ল? যিজন পৰমৱীৰ সিঙে সাধ্বী প্ৰজ্ঞাক যাতনাৰ সন্মুখীন কৰালে, আজি তেওঁ ইমান দায়িত্বশীল পদবীত কেনেদৰে থাকিব পাৰে? আজি সমগ্ৰ দেশে সুধি আছে যে সাধ্বী প্ৰজ্ঞাই গেৰুৱা বসন পিন্ধা কাৰণেই পৰম পৰাজিতে তেওঁক হাৰাশাস্তি কৰিলে নেকি? সাধ্বী প্ৰজ্ঞা দেশভক্ত কাৰণেই পৰমবীৰে তেওঁক বেল্টেৰে পিটিছিল নেকি?”\nবিজেপি সাংসদ সাধ্বী প্ৰজ্ঞা ঠাকুৰে অৰ্ণৱ গোস্বামীৰ শ্ব’ ‘পুছতা হ্যেই ভাৰত’ত অংশ লৈ মুম্বাইৰ পুলিচ কমিশ্যনাৰ পৰমবীৰ সিঙৰ বিৰুদ্ধে নানা অভিযোগ উত্থাপন কৰিছিল৷ সাধ্বী প্ৰজ্ঞাই কৈছিল যে মহাৰাষ্ট্ৰত তেওঁৰ ওপৰত ভুৱা গোচৰ জাপি দি হাৰাশাস্তি কৰা হৈছিল৷ ষড়যন্ত্ৰ ৰচনা কৰি সাধ্বী প্ৰজ্ঞাক বন্দী কৰিছিল৷ প্ৰজ্ঞা ঠাকুৰে দাবী কৰে যে পৰমবীৰ সিঙ ডাঙৰ ষড়যন্ত্ৰকাৰী আৰু তেওঁক জ্যেষ্ঠ বিষয়া হিচাপে দায়িত্ব অৰ্পণ কৰাটোও ষড়যন্ত্ৰৰে এটা অংশ৷ সাধ্বী প্ৰজ্ঞাই কয় যে সাধ্বীক ভগৱত সন্ত্ৰাসসবাদী বুলি কোৱা হৈছিল আৰু এয়া কংগ্ৰেছৰ ষড়যন্ত্ৰ আছিল৷ উল্লেখযোগ্য যে ২০০৮ চনৰ মালেগাও বিস্ফোৰণৰ অন্যতম অভিযুক্ত সাধ্বী প্ৰজ্ঞা ঠাকুৰ৷ এতিয়া জামিন লাভ কৰি তেওঁ কাৰাগাৰৰ বাহিৰত আছে৷\nArnab GoswamiHindutvaParamvir Singhrepublic tvSadvi Pragya Singh Thakurthe statement\nআঠটা বৃহৎ উদ্যোগৰ উৎপাদন হ্ৰাস, ক্ৰমাগতভাৱে ৭ মাহলৈ অব্যাহত মন্দাৱস্থা: চৰকাৰী ৰিপোৰ্ট\nচৌদি আৰৱৰ নতুন নোট- জন্মু-কাশ্মীৰ আৰু লাডাখক ভাৰতৰ অংশ হিচাপে নেদেখুৱালে


তেজপুৰৰ চ’ক বজাৰত বিধ্বংসী অগ্নিকাণ্ড\nবৃহস্পতিবাৰে নিশা তেজপুৰৰ চ’ক বজাৰত বিধ্বংসী অগ্নিকাণ্ড। জুইত সম্পূৰ্ণৰূপে জাহ গ’ল ২০খনৰো অধিক দোকান। প্ৰায় ৪০খন দোকানৰ ক্ষতিসাধন হয় এই অগ্নিকাণ্ডত। শ্বৰ্ট চাৰ্কিটৰ ফলতেই অগ্নিকাণ্ডৰ সূত্ৰপাত হোৱাৰ সন্দেহ কৰা হৈছে।…\nআজি ভাৰত আৰু অষ্ট্ৰেলিয়াৰ মাজত তৃতীয় তথা অন্তিমখন এদিনীয়া মেচ। মেলবৰ্ণত অনুষ্ঠিত হ’ব এই খেলখন। টছত জিকি বলিঙৰ সিদ্ধান্ত টীম ইণ্ডিয়াৰ। শৃংখলাত ১–১ত সমতা স্থাপন কৰিছে দুয়োটা দলে।\nভোগালী বিহু উপলক্ষে কামপুৰত পৰম্পৰাগত খেল, চাওঁক VIDEO\nডিজিটেল সংবাদ, কামপুৰঃ এতিয়া ভোগৰ উৎসৱ ভোগালীৰ বতৰ । ৰাজ্যৰ চৌদিশে ভোগালী বিহুৰ আনন্দ-উল্লাস । নগাঁও জিলাৰ কামপুৰতো মাৰ যোৱা নাই ভোগালীৰ ৰং । কামপুৰ কপিলীকান আদৰ্শ গাঁৱৰ ৰাইজে প্ৰায় এমাহজোৰা কষ্টৰে সাজি উলিয়ালে ৰংঘৰৰ আৰ্হিৰে ভেলাঘৰ । আৰু…\n১২ ঘণ্টীয়া গোলাঘাট জিলা বন্ধ, সৰ্বাত্মক প্ৰভাৱ..\nডিজিটেল সংবাদ, গোলাঘাটঃ নাগৰিকত্ব সংশোধনী বিধেয়কৰ বিৰোধিতা আৰু চাৰি ছাত্ৰ নেতাক বিনাচৰ্তে মুক্তিৰ দাবীত শুক্ৰবাৰে একাংশ সংগঠনে আহ্বান জনোৱা ১২ ঘণ্টীয়া গোলাঘাট জিলা বন্ধৰ সৰ্বাত্মকৰূপত দেখিবলৈ পোৱা যায়। গোলাঘাট জিলা চুতীয়া ছাত্ৰ সন্থা, কৃষক…\nআদিবাসী জাতীয় মহাসভাই আহ্বান জনোৱা ১২ ঘন্টীয়া অসম বন্ধৰ প্ৰভাৱ নগাওঁ জিলাৰ কঠিয়াতলীত মিশ্ৰিত\n১৮ জানুৱাৰীৰ পুৱাৰে পৰা আদিবাসীসকলক জনজাতিকৰণৰ দাবীত আদিবাসী জাতীয় মহাসভাই আহ্বান জনোৱা ১২ ঘন্টীয়া অসম বন্ধৰ প্ৰভাৱ নগাওঁ জিলাৰ কঠিয়াতলীত মিশ্ৰিত। আৰক্ষীৰ কটকটীয়া নিৰাপত্তাৰ মাজত যাান-বাহন চলাচল । দুৰণিবটীয়া গাড়ী চলাচল বন্ধ ।…\nনুমলীগড়ত গোলাঘাট জিলা বন্ধৰ সৰ্বাত্মক প্ৰভাৱ\nনুমলীগড়ত গোলাঘাট জিলা বন্ধৰ সৰ্বাত্মক প্ৰভাৱ। ৩৯নং ৰাষ্ট্ৰীয় ঘাইপথত টায়াৰ জ্বলাই প্ৰতিবাদ বন্ধ সমৰ্থকৰ। নাগৰিকত্ব সংশোধনী বিধেয়ক বাতিল কৰা আৰু ৮ জানুৱাৰীত বিজেপি কাৰ্যালয় লণ্ডভণ্ড কৰাৰ অভিযোগত গোলাঘাট আৰক্ষীয়ে গ্ৰেপ্তাৰ কৰা…\n১. শিল্পী দিৱসৰ দিনাই চৰকাৰৰ বিৰুদ্ধে শিল্পীৰ প্ৰতিবাদ। ডবা, শংখ বজাই তেজপুৰত জাতিধ্বংসী নাগৰিকত্ব সংশোধনী বিধেয়কৰ বিৰুদ্ধে সংগ্ৰাম আৰম্ভ কৰিলে জুবিন গাৰ্গে। ২. আগন্তক ৰাজ্যসভা অধিৱেশনত গৃহীত হ’ব নাগৰিকত্ব সংশোধনী বিধেয়ক। গুৱাহাটীৰ…\nশুকুৰবাৰে অসম বন্ধৰ পৰা ৰেহাইৰ আহ্বান\nডিজিটেল ডেস্কঃ আদিৱাসীসকলৰ জনজাতিকৰণৰ দাবীত উমৈহতীয়া আদিৱাসী মহাসভা মঞ্চই শুকুৰবাৰে অসম বন্ধৰ আহ্বান জনাইছে। জনজাতিকৰণৰ নামত আদিৱাসীসকলক বিভাজনৰ চক্ৰান্ত কৰা হৈছে বুলি দাবী কৰি ভাৰতবৰ্ষৰ অন্যান্য স্থানত বসৱাস কৰা আদিৱাসী লোক সকলে যিদৰে…\nডিজিটেল ডেস্কঃ ভাৰতবৰ্ষৰ কৰ্মচাৰী সকলৰ বাবে এক সুখবৰ। ২০১৯ ত তীব্ৰ গতিত বৃদ্ধি পাব দৰমহা। এই কথা আমি কোৱা নাই, বিশ্বৰ আগশাৰীৰ অৰ্থনৈতিক বিষয়ক বিশ্লেষণ কৰা সংস্থা গ্লবেল কানচাল্টিং ফৰ্ম কৌৰ্ন ফেৰীয়ে প্ৰকাশ কৰিছে এই তথ্য। সংস্থাটোৱে দাবী…\nজিঅ’ৰ নতুন অফাৰ, একেলগে ৬মাহলৈ কৰি লওঁক ৰিচাৰ্জ\nডিজিটেল ডেস্কঃ ভাৰতৰ টেলিকম বজাৰত জিঅ’ প্ৰৱেশ কৰাৰ পাছতে সলনি হৈছে দেশৰ অন্য নেটৱৰ্কসমূহৰ প্ৰেক্ষাপট। ইটোৰ পিছত সিটো লাভজনক অফাৰ প্ৰদান কৰা জিঅ’ৰ গ্ৰাহকৰ সংখ্যা দিনক দিনে বৃদ্ধি পাইছে। শেহতীয়াকৈ জিঅ’ই ঘোষণা কৰিছে এক নতুন অফাৰ। গণতন্ত্ৰ দিৱস…


লূক4- पवित्र बाइबिल [ইণ্ডিয়ান ৰিভাইচ ভাৰচন] - (লূক 4)\nইয়াৰ পাছত যীচু পবিত্ৰ আত্মাৰে পৰিপূর্ণ হৈ যৰ্দ্দন নদীৰ পৰা উলটি আহিল আৰু আত্মাৰ দ্বাৰা পৰিচালিত হৈ মৰুপ্ৰান্তলৈ গ’ল।।\nতাত চল্লিশ দিন ধৰি চয়তানে তেওঁক প্রলোভনত পেলাব বিচাৰিলে। এই চল্লিশ দিন যীচুৱে একোকে নাখালে; সেয়ে, এই সময় পাৰ হোৱাৰ পাছত তেওঁৰ ভোক লাগিল।\nতেতিয়া চয়তানে যীচুক ক’লে, “আপুনি যদি ঈশ্বৰৰ পুত্ৰ হয়, তেনেহলে এই শিলবোৰ পিঠা হবলৈ দিয়ক।”\nযীচুৱে তাক উত্তৰ দিলে, “শাস্ত্রত লিখা আছে, মানুহ কেৱল পিঠাৰে জীয়াই নাথাকে।”\nতাৰ পাছত চয়তানে যীচুক এক ওখ ঠাইলৈ লৈ গ’ল আৰু মুহূর্ততে জগতৰ সকলো ৰাজ্য তেওঁক দেখুৱালে।\nএই হেতুকে আপুনি যদি মোৰ আগত প্ৰণিপাত কৰি মোৰ আৰাধনা কৰে, তেনেহলে এই সকলো আপোনাৰেই হব।”\nতেতিয়া যীচুৱে উত্তৰ দি তাক ক’লে, “শাস্ত্রত লিখা আছে: ‘তুমি কেৱল তোমাৰ প্ৰভু পৰমেশ্বৰক প্ৰণিপাত কৰিবা, আৰু তেওঁৰেই কেৱল সেৱা কৰিবা।’”\nতাৰ পাছত চয়তানে যীচুক যিৰূচালেমলৈ লৈ গ’ল আৰু মন্দিৰৰ সুউচ্চ চূড়াৰ ওপৰত থিয় কৰাই ক’লে, “আপুনি যদি ঈশ্বৰৰ পুত্ৰ হয়, তেনেহলে ইয়াৰ পৰা তললৈ নিজক পেলাই দিয়ক।\nকিয়নো শাস্ত্রত এনেদৰে লিখা আছে: ‘তোমাক ৰক্ষা কৰিবলৈ তেওঁ নিজৰ দূত সকলক তোমাৰ অর্থে আজ্ঞা দিব ’ আৰু\n‘তোমাৰ ভৰি যেন শিলত খুন্দা নাখায়, এই কাৰণে তেওঁলোকে তোমাক হাতেৰে দাঙি ধৰিব ’।”\nতেতিয়া যীচুৱে উত্তৰ দি ক’লে, “‘তোমাৰ প্ৰভু পৰমেশ্বৰক পৰীক্ষা নকৰিবা’ এনেকৈয়ো লিখা আছে।”\nএইদৰে চয়তানে যীচুক পৰীক্ষা কৰাৰ পাছত আন সময়ত সুযোগ পোৱাৰ অপেক্ষাৰে যীচুক এৰি থৈ আতৰি গ’ল।\nতাৰ পাছত যীচু আত্মাৰ শক্তিৰে গালীল প্রদেশলৈ উলটি গ’ল আৰু এই সংবাদ সেই অঞ্চলৰ চাৰিওদিশে বিয়পি পৰিল।\nতেওঁ তেওঁলোকৰ নাম-ঘৰবোৰত শিক্ষা দিব ধৰিলে, আৰু সকলোৱে তেওঁৰ প্রশংসা কৰিলে।\nএদিন যীচু নাচৰতলৈ গ’ল। এই ঠাইতে তেওঁ ডাঙৰ-দীঘল হৈছিল। তেওঁ নিজৰ নিয়ম অনুসাৰে বিশ্ৰামবাৰে নাম-ঘৰত সোমাই শাস্ত্রপাঠ কৰিবলৈ থিয় হ’ল।\nতেওঁৰ হাতত ভাৱবাদী যিচয়াই লিখা পুস্তক খন দিয়া হ’ল। তেওঁ সেই পুস্তক মেলোতে এই অংশটো পালে, য’ত লিখা আছে:\n“প্ৰভুৰ আত্মা মোৰ ওপৰত আছে, কিয়নো দৰিদ্ৰ সকলৰ আগত শুভবার্তা প্ৰচাৰ কৰিবলৈ, তেওঁ মোক অভিষিক্ত কৰিলে। তেওঁ মোক বন্দীয়াৰ সকলৰ আগত মুক্তিৰ কথা আৰু অন্ধৰ আগত পুনৰায় দৃষ্টি পোৱাৰ কথা ঘোষণা কৰিবলৈ পঠালে। চেপা খোৱা সকলক মুকলি কৰিবলৈ পঠালে।\nইয়াৰ উপৰি প্ৰভুৰ গ্ৰাহ্য বছৰ ঘোষণা কৰিবলৈ মোক পঠালে।”\nপাছত যীচুৱে পুস্তক খন জপাই পৰিচাৰকৰ হাতত দিলে আৰু তেওঁ বহিল। সেই সময়ত নাম-ঘৰত উপস্থিত থকা লোক সকলৰ দৃষ্টি তেওঁৰ ওপৰত আছিল।\nতেতিয়া তেওঁ তেওঁলোকক কবলৈ ধৰিলে, “ধৰ্মশাস্ত্ৰৰ এই যি বচন আপোনালোকে শুনিলে, সেয়া আজি পূর্ণ হ’ল।”\nতেওঁ কোৱা কথাৰ পক্ষে সকলোৱে সাক্ষ্য দিলে আৰু তেওঁৰ মুখৰ পৰা ওলোৱা অনুগ্ৰহৰ কথাত বিস্মিত হ’ল। তেওঁলোকে ক’লে, “এওঁ যোচেফৰ পুতেক নহয় জানো?”\nযীচুৱে তেওঁলোকক ক’লে, “অৱশ্যেই আপোনালোকে প্রচলিত এই দৃষ্টান্তটো মোক কব, ‘বেজ, আগেয়ে নিজকে সুস্থ কৰা’। কফৰনাহূমত তুমি যি যি কার্য কৰিছা বুলি আমি শুনিছো, সেই সকলো ইয়াত নিজৰ গাওঁটো কৰা।”\nতেওঁ পুনৰ ক’লে, “মই সঠিক ভাবে আপোনালোকক কওঁ, কোনো ভাৱবাদী তেওঁৰ নিজৰ গাৱঁত গ্ৰাহ্য নহয়।\nমই সত্যতাৰে আপোনালোকক কওঁ যে, এলিয়াৰ দিনত যেতিয়া চাৰে তিনি বছৰ ধৰি বৰষুণ নোহোৱাকৈ আকাশ বন্ধ আছিল আৰু গোটেই দেশত বৰ আকাল হৈছিল, সেই সময়ত ইস্ৰায়েল দেশত অনেক বিধৱা আছিল;\nকিন্তু তেওঁলোকৰ কোনো এজনীৰ ওচৰলৈকে এলিয়াক পঠোৱা হোৱা নাছিল, কেৱল চীদোন এলেকাৰ চাৰিফতত বাস কৰা অনা-ইহুদী বিধৱা এগৰাকীৰ কাষলৈহে পঠোৱা হৈছিল।\nপুণৰ ইলীচা ভাববাদীৰ দিনত ইস্ৰায়েলৰ মাজত অনেক কুষ্ঠ ৰোগী আছিল, কিন্তু তেওঁলোকৰ কোনো এজনকে সুস্থ কৰা হোৱা নাছিল, কেৱল চিৰিয়া দেশৰ নামানকহে সুস্থ কৰি শুচি কৰা হৈছিল।”\nএইবোৰ কথা শুনি নাম-ঘৰৰ লোক সকল খঙত জ্বলি-পকি উঠিল।\nতেওঁলোকে উঠি যীচুক বলেৰে নগৰৰ বাহিৰলৈ লৈ গ’ল আৰু তেওঁলোকে পাহাৰৰ চূড়াৰ পৰা তেওঁক ঠেলি তললৈ পেলাই দিয়াৰ মনোভাবেৰে তেওঁলোকৰ নগৰ খন যি পাহাৰৰ ওপৰত আছিল, সেই পাহাৰ খনৰ শেষ প্রান্তলৈকে তেওঁক লৈ গ’ল।\nকিন্তু তেওঁ সেই লোক সকলৰ মাজেদিয়েই ওলাই আহিল আৰু তেওঁৰ পথত গুচি গ’ল।\nতাৰ পাছত যীচু গালীল প্ৰদেশৰ কফৰনাহূম চহৰলৈ গ’ল। তাত এদিন বিশ্ৰামবাৰে তেওঁ লোক সকলক নাম-ঘৰত উপদেশ দি আছিল।\nতেওঁৰ উপদেশত তেওঁলোকে বিস্ময় মানিলে; কিয়নো তেওঁ ক্ষমতাৰে সৈতে শিক্ষা দিছিল।\nনাম-ঘৰত সেইদিনা অশুচি আত্মাৰ ভূতে পোৱা এজন মানুহ আছিল। তেওঁ বৰ মাতেৰে চিঞৰি কৈছিল,\n“হে, নাচৰতীয়া যীচু! আপোনাৰ লগত আমাৰ কি প্রয়োজন? আপুনি আমাক ধ্বংস কৰিবলৈ আহিছে নেকি? মই জানো আপুনি কোন, আপুনি ঈশ্বৰৰ পবিত্ৰ জন।”\nইয়াকে দেখি সকলোৱে অবাক হৈ নিজৰ মাজতে কোৱা-কুই কৰিবলৈ ধৰিলে, “ই কেনেকুৱা কথা? ক্ষমতা আৰু পৰাক্ৰমেৰে এওঁ দেখোন অশুচি আত্মাবোৰকো আজ্ঞা দিয়ে আৰু সিহঁত বাহিৰ ওলাই যায়?”\nপাছত তেওঁৰ বিষয়ে সকলো কথা সেই অঞ্চলৰ চাৰিওফালে থকা সকলো ঠাইতে বিয়পি গ’ল।\nতেতিয়া যীচুৱে চিমোনৰ শাহুয়েকৰ ওচৰত থিয় হৈ জ্বৰক ডবিয়ালে। তেতিয়া তেওঁৰ পৰা জ্বৰ এৰিলে আৰু তেওঁ উঠি তেওঁলোকৰ সেৱা শুশ্ৰূষা কৰিব ধৰিলে।\nতেওঁলোকৰ মাজৰ অনেকৰ পৰা ভূতবোৰ ওলাই আহিল। সিহঁতে আটাহ পাৰি কবলৈ ধৰিলে, “আপুনি ঈশ্বৰৰ পুত্ৰ!” কিন্তু তেওঁ সিহঁতক ডবিয়াই মুখ বন্ধ কৰি দিলে; কাৰণ সিহঁতে জানিছিল যে, তেৱেঁই খ্ৰীষ্ট।\nকিন্তু তেওঁ তেওঁলোকক ক’লে, “মই আন নগৰতো ঈশ্বৰৰ ৰাজ্যৰ বিষয়ে শুভবার্তা ঘোষণা কৰিব লাগে, কাৰণ এই বাবেই মোক পঠোৱা হৈছে।”\nতাৰ পাছত তেওঁ সমগ্র যিহূদা ৰাজ্যৰ নাম-ঘৰবোৰত প্রচাৰ কৰি ফুৰিলে।


কন্যাৰ বলাৎকাৰ, অভিযোগ দাখিলৰ পাছতে দুৰ্ঘটনাত মৃত্যু পিতৃৰ - Prag News\nHomeব্ৰেকিং নিউজকন্যাৰ বলাৎকাৰ, অভিযোগ দাখিলৰ পাছতে দুৰ্ঘটনাত মৃত্যু পিতৃৰ\nPrevious articleকৃষক বিদ্ৰোহৰ কঁপনি হাৰিয়ানা চৰকাৰত, সলনি হ’ব সমীকৰণ!\nNext articleআজমলৰ ইছলামিক ৰাষ্ট্ৰ! ভিডিঅ’ক লৈ তুমুল বিতৰ্ক


ক্ষমা, সহানুভূতি, প্ৰেম, আত্মনিৰ্ভৰশীলতা ইত্যাদি - মৌচুমী বৰি - সাহিত্য ডট অৰ্গ\nমোৰ এজন সম্বন্ধীয় দাদা পঢ়া-শুনাত বৰ ভাল নাছিল৷ কাণে কাণ মাৰিহে পৰীক্ষাত উত্তীৰ্ণ হৈছিল৷ সেয়ে ঘৰত দাদাই সদায় ককৰ্থনা শুনিব লগা হৈছিল৷ এবাৰ তেওঁ পৰীক্ষাত অনুত্তীৰ্ণ হ’ল৷ কিন্তু ৰিজাল্ট ল’বলৈ যোৱা দাদা ঘৰলৈ ঘূৰি নাহিল৷ অৱশেষত বিচাৰি বিচাৰি দাদাক পোৱা গ’ল নদীৰ পাৰত৷ নদীৰ পাৰলৈ তেওঁ আত্মহত্যা কৰিবলৈ গৈছিল নে হতাশাৰ প্ৰকোপত হোৱা বেদনাখিনি নদীৰ লগত ভাগ-বতৰা কৰিবলৈ গৈছিল-সেই কথা তেতিয়া জনা নাছিলো যদিও গম পাইছিলোঁ যে ঘৰলৈ আহিবলৈ দাদাই ভীষণ ভয় খাইছে৷\nএজনী কণমাণিক দেউতাকে সদায় পঢ়োৱাৰ সময়ত গালি-গালাজ কৰে আৰু কেতিয়াবা দুই এটা থাপৰো দিয়ে৷ সেয়ে তাই পৰীক্ষাৰ বহীবোৰত কম নম্বৰ পালে মাকক দেখুৱায়৷ আৰু মাকক সদায় এটাই অনুৰোধ কৰে- “দেউতাক নক’বা৷ ”\nমোৰ এজনী বান্ধৱীয়ে কবিতা লিখিছিল আৰু উৎসাহেৰে নিজৰ গৃহস্থক দেখুৱাইছিল৷ কিন্তু বান্ধৱীৰ স্বামীয়ে কোনোদিনে উৎসাহিত কৰাৰ প্ৰয়োজনবোধ কৰা নাছিল৷ বৰঞ্চ ঠাট্টাৰ সুৰতহে মন্তব্য দিছিল৷ লাহে লাহে বান্ধৱীয়ে গৃহস্থক নিজে লিখা কবিতা আদি দেখুৱাবলৈ বাদ দিলে আৰু এই সম্পৰ্কে কোনোধৰণৰ আলোচনা নকৰা হ’ল৷\nএতিয়া আহোঁ দাদাজনৰ কথালৈ৷ তেওঁ যেতিয়া কম নম্বৰ পায় আৰু ঘৰৰ মানুহে ককৰ্থনা কৰে সেই মুহূৰ্তত তেওঁৰ মানসিক অৱস্থা চাবলৈ কাৰোৰে সময় নাথাকে৷ তেওঁৰ ওপৰত কৰা ককৰ্থনাই তেওঁক মানসিক ভাৱে হতাশাত ভোগাইছে নেকি সেই দৃষ্টি যদি পৰিয়ালৰ কোনো এজনৰে নাথাকে তেন্তে তেওঁ পৰিয়ালৰ সদস্যৰ পৰা দূৰ হৈ গৈ থাকে৷ দ্বিতীয়তে আহিল কণমানিজনীৰ কথা৷ দেউতাকে গালি-গালাজ পৰাৰ বাবে তাই কম নম্বৰ পালে মাকক কয় –“দেউতাক নক’বা৷ ” এই কথাষাৰৰ পৰা আমি ভাবিব পাৰোঁ যে ভৱিষ্যতে কোনো সমস্যাত পৰিলেও দেউতাকক ভাল পালেও তাই হয়তো গালি খোৱাৰ ভয়তে তাইৰ সমস্যাৰ কথা দেউতাকক নোকোৱাৰ সম্ভাৱনীয়তাই বেছি৷ ঠিক তেনেদৰে বান্ধৱীগৰাকীয়েও নিজৰ গৃহস্থৰ পৰা এক নিৰ্দিষ্ট মানসিক দূৰত্বত অৱস্থান কৰিছে, যিহেতু গৃহস্থই তাইৰ কবিতা লিখাত সহযোগ কৰা নাই৷\nএইখিনিতে মনলৈ প্ৰশ্ন আহে কোনো এজনৰ দুৰ্বলতা অথবা অসমৰ্থতাক আমি দোষাৰোপ কৰা উচিত নে? দেখা গৈছে যে দোষাৰোপ কৰাৰ পিছত সেই ব্যক্তিগৰাকী এটা দূৰত অৱস্থান কৰিছে বা আঁতৰি গৈছে৷ ইয়াতে আৰু এটা কথা ভবাৰ থল আছে যে আঁতৰি যোৱাজনক কোনোবাই ভুল দিশতো পৰিচালনা কৰিব পাৰে৷ ভয়তে মিছাৰ আশ্ৰয় ল’ব পাৰে অথবা একো নোকোৱাকৈ আত্মহত্যাৰো পথ বাছি ল’ব পাৰে৷ এনেধৰণে দূৰত অৱস্থান কৰাটো নিশ্চয় সুস্থতাৰ লক্ষণ নহয়৷ তেন্তে আমি কি কৰা উচিত? সহানুভূতি, ক্ষমা আৰু প্ৰেমে এই সমস্যাৰ সমাধান কৰিবনে? দেখা যায় যে যিয়ে আমাক মৰম কৰে, সহানুভূতি দেখুৱায়; তেওঁৰ সান্নিধ্য আমাৰ ভাল লগাৰ লগতে তেওঁক আমাৰ মনৰ কথা কৈয়ো ভাল লাগে৷ কিবা ভুল কৰিলে যদি ভুলটো মৰমেৰে দেখুৱাই দিয়া হয়, তেন্তে সেই মানুহজনৰ অভ্যন্তৰৰ বহু দিশ (মনৰ দুখ-সুখ, সমস্যা ইত্যাদি)উন্মোচিত হোৱাৰ বাট মুকলি হয় আৰু তাৰ যোগেদি মানুহজনৰ সমস্যাৰ সমাধান হোৱাৰ লগতে দুয়োজনৰে মাজতে এক আত্মিক সম্বন্ধও গঢ়ি উঠে৷ ক্ষমা, সহানুভূতি আৰু প্ৰেমে এজন মানুহক আন এজন মানুহৰ কাষ চপাই অনাত সহায় কৰে আৰু ইয়াৰ যোগেদি আত্মগ্লানিত ভোগা বহু লোকক উদ্ধাৰ কৰিব পৰা যায়৷ তদুপৰি জীৱনৰ আটাইতকৈ প্ৰয়োজনীয় “আত্মনিৰ্ভৰশীলতা”ৰ পাঠো পঢ়োৱা উচিত৷ আত্মবিশ্বাস আৰু আত্মনিৰ্ভৰশীলতাইহে এজন মানুহক জীৱন যুঁজত জয়ী হোৱাত সহায় কৰে৷\nমোৰ ভাইটি শিৱ প্ৰসাদ হাজৰিকা (বাবু) ৰ লগত এই বিষয়ে কথা হওঁতে ভাইটিয়ে মোক নিজৰ লগত হোৱা এটা অভিজ্ঞতাৰ কথা জনালে এনেকৈ –\n“মই যেতিয়া বৰপেটাত চাকৰি কৰি আছিলো আমাৰ বিদ্যালয়ত প্ৰথম শ্ৰেণীত দুগৰাকী শাৰীৰিকভাৱে সক্ষম ছাত্ৰী আছিল৷ দুয়োজনী একে পৰিয়ালৰ আছিল৷ কিন্তু ছাত্ৰী দুগৰাকীৰ মাক দেউতাক সৰুতে ঢুকাইছিল আৰু তেওঁলোকৰ বয়সিয়াল আইতাকে ছোৱালী দুজনীক চোৱা চিতা কৰিছিল৷ আইতাকজনী আমাৰ বিদ্যালয়ৰে মধ্যাহ্ন ভোজনৰ ৰান্ধনী আছিল৷ কিন্তু কথা হ’ল ছোৱালী দুজনীৰ বয়স অনুসৰি প্ৰথম শ্ৰেণীতকৈ ওপৰ পয্যায়ৰ শ্ৰেণীত থাকিব লাগিছিল যদিও আমাৰ বিদ্যালয়ৰ প্ৰধান শিক্ষকগৰাকীয়ে তেওঁলোকক প্ৰথম শ্ৰেণীতে ৰাখি দিছিল৷ কিয়নো সিহঁত দুজনীয়ে আখৰেই চিনি নাপায়৷ মই কথাটো গম পাই সিহঁতৰ ক্লাছত সদায়েই যাবলৈ ল’লো আৰু সিহঁতক খুব মৰমেৰে পঢ়াবোৰ শিকাবলৈ ল’লো৷ লাহে লাহে দুয়োজনীৰ ভিতৰত জুলী নামৰ ছোৱালীজনীয়ে খুব সোণকালেই সকলোবোৰ আয়ত্ত কৰিবলৈ সক্ষম হ’ল৷ জুলী নামৰ ছোৱালী জনীৰ আখৰবোৰো বাকী সকলোতকৈ ধুনীয়া আছিল৷ কথাবোৰ সোণকালেই মনত ৰাখিব পাৰিছিল৷ কেৱল লিখিবলৈ সোণকালে নোৱাৰিছিল৷ কিন্তু পিছৰ বছৰ তাই দ্বিতীয় শ্ৰেণীলৈ উত্তীৰ্ণ হয়৷ সিহঁতৰ ক্লাছত থকাৰ সময়খিনিত মই বুজিলো যে সিহঁত দুজনীক শিক্ষকসকলে শিকোৱাৰ পৰিৱৰ্তে অৱহেলা কৰাৰ ফলস্বৰূপেই সিহঁতৰ কোনো বিকাশ হোৱা নাছিল৷ সেয়ে কওঁ যে, যদিহে আমি অৱহেলা কৰাৰ সলনি কোনো এটা কাম মৰমৰ ভাষাৰে শিকাওঁ তেতিয়া সকলোৱে সোণকালে আয়ত্ত কৰিব পাৰে৷ ”\nকথাতে কয়- “শব্দই ব্ৰহ্ম”৷ আমি কোৱা কথাবোৰৰ লগত আমাৰ ভাৱ-চিন্তাৰ সম্বন্ধ থাকে৷ আমাৰ মুখেৰে উচ্চাৰিত শব্দই আমাৰ মনৰ ওপৰত লগতে পৰিবেশৰ ওপৰতো প্ৰভাৱ পেলায়৷ ঋণাত্মক কথা-বতৰাই আমাৰ একো উপকাৰ নকৰে বৰঞ্চ ই আমাৰ ক্ষতিহে কৰে৷ আমি যেতিয়া উত্তেজিত হৈ কাৰোবাক গালি-গালাজ কৰোঁ সেই উত্তেজনাই আমাৰ দেহত কিছুমান বিষক্ৰিয়াৰ উদ্ৰেক কৰে আৰু সেইবোৰে একপ্ৰকাৰ আৱেগিক বিকাৰৰ সৃষ্টি কৰে৷ এনেধৰণৰ আৱেগিক অস্থিৰতাই শাৰীৰিকভাৱে আমাৰ অনিষ্ট কৰে৷ আনকি আমাৰ ব্যক্তিত্বৰ গভীৰতম প্ৰদেশকো জোকাৰি পেলায়৷ আৰু আনজন মানুহৰ দেহ-মনতো ঋণাত্মক প্ৰভাৱ পৰে৷ আনহাতে ধনাত্মক চিন্তা তথা কথা-বতৰা সকলোৰে বাবে উপকাৰী৷ ক্ষমা, দয়া, পৰোপকাৰ, মৰম-চেনেহ, সদভাৱনা আদিয়ে ধনাত্মক পৰিবেশকে প্ৰতিনিধিত্ব কৰে৷ ব্ৰহ্মকুমাৰী বি কে শিৱানীৰ এটি উক্তিয়ে মোক সদায় অনুপ্ৰাণিত কৰি আহিছে৷ উক্তিটো হ’ল – “My every thought radiates into the world, influences animals, plants, water, earth & air. My environment isareflection of my emotions. Everyday I pollute the environment with my ego, greed, anger, attachment, expectations. Do I still complain or Do I change? Practice humility, compassion and unity. Heal yourself to heal the Planet.”\n← ডাইনী বিশ্বাস আৰু কিছু প্ৰাসঙ্গিক কথা – সোমকান্ত শইকীয়া\nবাচা মাছৰ কাটলেট (ফিছ ফিলেটচ্ )– উৎপলা কৌৰ →


ফিটকাৰীৰ ৯ টা চমৎকাৰী গুণ । এইদৰে কৰক ব্যৱহাৰ । দূৰ হব বহু সমস্যাৰ ।9Amazing-Uses of Alum or Fitkiri - Dimpu Baruah\nHome HEALTH TIPS ফিটকাৰীৰ ৯ টা চমৎকাৰী গুণ । এইদৰে কৰক ব্যৱহাৰ । দূৰ হব বহু সমস্যাৰ ।9Amazing-Uses of Alum or Fitkiri\nফিটকাৰীৰ ৯ টা চমৎকাৰী গুণ । এইদৰে কৰক ব্যৱহাৰ । দূৰ হব বহু সমস্যাৰ ।9Amazing-Uses of Alum or Fitkiri\nDATA ONE October 07, 2020 HEALTH TIPS,\nফিটকাৰীৰ এনে ৯ টা গুণ যি জানি আপোনাৰ বহু বিপদ দূৰ হব\nযুগ যুগ ধৰি আমি আমাৰ ঘৰত ফিটকীৰী ব্যৱহাৰ কৰি আহিছো । কিন্তু এই ফিটকীৰীৰ বিভিন্ন ধৰণৰ চমৎকাৰী আৰু আচৰিত গুণ যে আছে সেইয়া আমি বহুতেই নাজানো । আমাৰ অসমত সাধাৰণতে দাঢ়ি শ্বেভ কৰাৰ পিছত ফিটকীৰী ব্যৱহাৰ কৰে আাৰু কিছুমান পৰিয়ালে ইয়াক পানী পৰিষ্কাৰ কৰিবলৈ ব্যৱহাৰ কৰে।\nফিটকীৰীৰ চমৎকাৰী আৰু আচৰিত গুণৰ বিষয়ে সকলোবোৰ আজি আমি জনাম । গতিকে আমাৰ লিখনি পঢ়ি থাকক ।\n1 . টনচিল\nটনছিল হলে ফিটকীৰী পাউদাৰ বনাই পানীত মিহলাই উতলাই দিয়ক।এই পানীৰে কুল-কুলি কৰিলে যথেষ্ট আৰাম পায় আৰু টনচিলৰ ফুলা কমি যায় ।\n2 .দাত পোকে খোৱা বন্ধ\nদাঁতৰ বিষ আৰু মুখৰ দুৰ্গন্ধৰ উপশম পাবলৈ ফিটকীৰী ব্যৱহাৰ কৰা হয়। ই এক প্ৰাকৃতিক মাউথৱাশ্ব। দাঁতৰ বিষ হ'লে ফিটকীৰী পানীৰে কুলকুলি কৰাটো লাভজনক।\n3. ডেটলৰ বিকল্প\nশিশুৰ কাপোৰ ধুৱাৰ সময়ত ডেটলৰ সলনি ফিটকীৰি ব্যৱহাৰ কৰিলে 1000 গুণ ভাল ফল পাব । ডেটলৰ দাম 600 টকা লিটাৰ । 10 টকাৰ ফিত্কীৰীৰে 100 লিটাৰ ডেটল বনাব পাৰিব ।। গতিকে ডেটল বন্ধ কৰি আজিয়েই ফিটকীৰি আনক ।\n4. তেজ উলোৱা বন্ধ\nযিকোনো কটা চিঙাত তেজ নৰোৱা হলে ফিটকীৰি লগালে তেজ ওলোৱা বন্ধ হয় ।\n5. গুপ্তাংগত ইনফেকচন\nগৰ্ভৱতী মহিলাৰ বা সাধাৰণতে হোৱা Vaginal infection ৰ বাবে ফিটকীৰি মিহলোৱা পানীৰে দিনত3বাৰ ধুলে ভাল হয় ।\n6. বগাশ্ৰাৱৰ সমস্যা\nমহিলাসকলৰ বগাশ্ৰাৱৰ সমস্যা থাকিলে আধা গ্ৰাম ফিটকীৰি এটা কলৰ ভিতৰত ভৰাই থৈ ৰাতিপুৱা খাব । এনেকৈ7দিন খালে সম্পূৰ্ণ সুস্থ হৈ উঠে ।\n7. গা খজুৱতী বন্ধ\nগোটেই গা খুজাই থাকিলে ফিটকীৰি পানীৰে গা ধুলে খোজোৱা বন্ধ হয় ।\nওকণী হলে 1 লিটাৰ পানীত 10 গ্ৰাম ফিটকীৰি মিহলাই মূৰ ধুলে ওকণী মৰি যায় ।\n9. চেনিটাইজাৰ বিকল্প\n50 গ্ৰাম ফিটকীৰী2লিটাৰ পানীত মিহলাই সেইখিনি পানী বটলত ভৰাই থওঁক আৰু Sanitizer ৰ সলনি ইয়াৰ ব্যৱহাৰ কৰক ।\nআমাজনৰ পৰা অনলাইন ফিটকীৰী কিনিবলৈ ইয়াত ক্লিক কৰক - ইয়াত\nWritten by DATA ONE at October 07, 2020\nNetra Ranjan October 7, 2020 at 6:51 PM\nধন্যবাদ, গুৰুত্বপূৰ্ণ তথ্য দিম্পু


দৰাৰ লগত যোৱাৰ অভিজ্ঞতা(১৯৬০) – ৰুবী বৰা বৰদলৈ – ফটাঢোল\nদৰাৰ লগত যোৱাৰ অভিজ্ঞতা(১৯৬০) – ৰুবী বৰা বৰদলৈ\nবহাগ মাহ।গাঁৱৰ ভৱ দাইটিৰ ল’ৰা খগেনৰ বিয়া।খগেনৰ ভতিজাক অকণৰ লগত একেলগে পঢ়া কৃষ্ণৰ মনটো এনেয়ে ভাল লাগি আছে।সি সদায় স্কুলৰ পৰা আহি ভাতকেইটা খায়েই পথাৰৰ পানী ভাঙি লৰ ধৰে বিয়া ঘৰ বুলি।বিয়া ঘৰত অ’ত-ত’ত ঠিয়া-ঠিয়ি কৰি আলেখ-লেখ চাই থাকোঁতেই এদিন অকণৰ দেউতাকে তাক ক’লে—\n::: ঐ ল’ৰা, চাওঁ এইফালে আহচোন!এই ফলাখৰিবোৰ সৌ ভঁৰালৰ তলত থ’বগে’ পাৰিবি? তই যদি গোটেইসোপা খৰি থৱগে’,তোক দৰাৰ লগত নিম যা।\nদৰাৰ লগত নিব!কৃষ্ণ!! কথাষাৰ বিশ্বাস কৰিব নোৱাৰি সি ভেবা লাগি চাই থাকিল অকণৰ দেউতাকৰ মুখলৈ। “ঐ” বুলি চিঞৰ এটা মাৰিলতহে তাৰ সম্বিৎ ফিৰি আহিল আৰু একেদৌৰে গৈ খৰিদ’মৰ ওচৰতহে ৰ’লগৈ।\nএইকেইদিন কৃষ্ণই বিয়া-ঘৰত এজন ডাঙৰ মানুহৰ দৰেই দায়িত্ব পালন কৰি গৈছে।কোনোবাই ৰভাৰ খুঁটা পুতিবলৈ গাঁত খান্দিছে,সি মাটিখিনিকে আঁতৰাই দিছে।কোনোবাই যদি খুঁটাত চতি বান্ধিবলৈ তমাল বিচাৰি ফুৰিছে সি গৈ হাততে দিছেগৈ।কাৰোবাক চেঁচাপানী খুৱাইছে,কোনোবাই চাহপানী খোৱা বাতিটোকে ভিতৰলৈ লৈ গৈছে।দেউৰীৰ লগত কলপটুৱাৰ ডোং সজাত লাচনি-পাচনি কৰি দিছে, নহ’লে কাৰোবাৰ লগত চাইকেলৰ কেৰিয়াৰত উঠি ক’ৰবাৰ পৰা কিবা এটা আনি দিছেহি।এই গোটেইখিনি কাম কৰোঁতে সি এটা কথাত সতৰ্ক হৈছে,যাতে সি কাম কৰি থকা অকণৰ দেউতাকে দেখা পায়।\nবিয়ালৈ দুদিন আছে,কৃষ্ণই নিশ্চিত হ’বলৈ মৰসাহ কৰি অকণৰ দেউতাকক সুধিলে—\n::: মোক সঁচাকে দৰাৰ লগত নিবনে?\nমানুহজনে ভ্ৰূ কোঁচাই অদ্ভুত চাৱনি এটাৰে তালৈ চালে।কৃষ্ণৰ বুকুখন চিৰিংকৈ গ’ল।ক্ষন্তেক তেনেকৈয়ে চাই থাকি ডাঙৰ মাত এটাৰে কৈ উঠিল তেওঁ—\n::: অ’, তই হ’বলা দৰাৰ লগত যাবি?পিছে তোৰ নতুন চোলা-পেন আছেনে নাই?\n::: নতুন নাই।এইযোৰকে মায়ে চফাকে ধুই দিব।ফটা নাই এইযোৰ।\n::: নহ’ব নহয়।দৰাৰ লগত যাবলৈ নতুন কাপোৰ লাগিবই।ঘৰত ক গৈ যা।তেতিয়াহে নিম।\nবুকুখনত চিৰিংকৈ মৰা জোকাৰণিটো এইবাৰ বিষলৈ পৰিণত হ’ল কৃষ্ণৰ।চকুৰ পানী ওলাব খুজিলে।তথাপি সি একেদৌৰে ঘৰ পালেগৈ।ফোপাই-জোপাই বুকুত সাহস বান্ধি মাকক কথাষাৰ ক’লে।মাকে চুইহে নিকিলালে।\n::: হয়নে?ভৱৰ ল’ৰাই বিয়া পাতিব,মই গাঁঠিৰ ধন ভাঙি তোক নতুন চোলা-পেন কিনি দিম!পেৰা খুন্দ খাই আছেনে কিবা বাপেৰৰ?\nআশাভংগৰ বেদনাত সি এইবাৰ সঁচাকৈ কান্দিলে।ৰাতি ভাত এমুঠিও মুখত নিদিয়াকৈ শুই থাকিল।ৰাতিপুৱা টোপনিত লালকাল ল’ৰাটোৰ দুগালত চকু-পানীৰ কৰাল দেখি মাকৰ মনে নসহিলে।মুখখন ধুৱাই,পানী এটোপা খুৱাই কেঞা-গোলালৈ পঠিয়ালে চোলা এটাৰ দাম সুধি আহিবলৈ।পেন হ’লে নেপায়।\nপিছফালে বাঘ এটাই যেন খেদি আহিছে,তেনে গতিত কৃষ্ণ দৌৰি গৈ গোলা পালেগৈ।পাঁচটকা আঠ অনাত চোলা এটাৰ দাম চিঙি একে দৌৰে আহি কথাটো মাকক ক’লেহি।মাকে কিছু থেৰোগেঁৰো কৰিলেও,হিচাপ কৰি কৰি পইচা কেইটা দিলে আৰু সি চোলাটো কিনি বীৰদৰ্পে ঘৰ পালেহি।আকৌ একেদৌৰে গৈ বিয়াঘৰত অকণৰ দেউতাকক কথাটো কৈ আহিলগৈ।পেনটো নিদিয়াৰ কথা নক’লে।তাৰ দৰাৰ লগত যোৱাটো খাটাং হ’ল।\nবিয়াৰ দিনা দিনটো অকণৰ দেউতাকৰ আগে-আগে বিভিন্ন কাম-বন কৰি গধূলিৰ আগতে ঘৰলৈ গৈ নতুন চোলাটো পিন্ধি আহিলগৈ।এইবাৰ সি পথাৰেদি নহয়,বাটেদি গ’ল।\nগধূলি বিয়াঘৰৰ পৰা এমাইলমান দূৰত দীঘল বাচখন ঘেৰ-ঘেৰ শব্দ কৰি ৰ’লহি।খবৰটো বিয়াঘৰ পোৱাৰ লগে-লগেই কৃষ্ণৰ বুকুতো বাচৰ ইঞ্জিন চলিবলৈ ধৰিলে।সি,অকণ আৰু বিয়াঘৰত কাম কৰি থকা আন দুটা ল’ৰাৰ লগত আগে-ভাগে বাচৰ ওচৰ পালেগৈ।\nক্ষন্তেক পিছতে সকলো বৰযাত্ৰী তাত গোট খালেগৈ।অকণৰ দেউতাকে লিষ্ট এখন চাই চাই প্ৰথমে পুৰোহিত জন,ভকত কেইজন,দৰা আৰু দৰাধৰা, তাৰ পাছত মিতিৰৰ মানুহখিনিক লিষ্টত নাম আৰু মানুহৰ মুখ চাই চাই বাচত উঠালে।তাৰ ভিতৰত পাঁচটা ছিট কইনা আৰু কইনাঘৰীয়াৰ বাবে আছুতীয়াকৈ থ’লে।কৃষ্ণৰ বুকুৰ ধপধপনি বাঢ়িবলৈ লওঁতেই মানুহজনে চিঞৰি উঠিল—\n::: ঐ ল’ৰাকেইটা,তহঁত উঠি ল।\nসেই বাঘে খেদা ভয়টোৱে খেদাৰ নিচিনাকৈ একেদৌৰে খুন্দা-খুন্দলি খাই সিহঁত বাচৰ ভিতৰ সোমাই ছিট বিছাৰিবলৈ ধৰিলে।ক’তো ছিট নাই।কোনো ডাঙৰ মানুহেও বহিবলৈ দিয়া নাই।অগত্যা খুঁটা এটাতে ধৰি চাৰিওটা লাডু পাতি ৰৈ থাকিল।\nবাচ চলিবলৈ ধৰিলে আৰু বৰষুণো আৰম্ভ হ’ল।কইনাঘৰলৈ এমাইলমান থাকোতেই বাচৰ পৰা সকলো নামিল।একাঠুৱা বোকা খচকি বিয়াঘৰ পালেগৈ সকলো।তাত গোটেই ৰভাতলত পানী।ৰভা মানে বৰ বৰ ভীমকলৰ খুঁটা,ওপৰত কলপাতৰ চালি,হোম পোৰা ঠাইকণত দুখনমান এলান্ধুকলীয়া টিং। ডাঙৰখিনিক ভাগে ভাগে বহুওৱাৰ পাছত সিহঁতলৈ চাওঁতা কোনো নোলাল।সৰু ল’ৰা,থাকিব য’তে পাই ত’তে!সিহঁতৰ ভৰি টনটনাবলৈ ধৰোঁতেই গোটেই মুখমণ্ডল কাপোৰেৰে ঢকা লোক এজনে মাত দিলে—\n:::ঐ ল’ৰাহঁত,এইফালে আহ।\nসিহঁত থিতাদহে গৈ ভিতৰ পালেগৈ।তিতা তক্তা কেইখনমানৰ ওপৰত সিহঁতক বহিবলৈ দিলে।ভালকৈ বহাৰ সুবিধা নাই।বৰপানী চুবলৈ বহাৰ দৰে, সিহঁত বহোঁতেই এজনে কলপাত একোখন মুখৰ আগত পাৰি দিলে,আন এজনে ঘোকা-ঘোকে শুকান চিৰা এগাল পাতত পেলাই দিলে,এজনে পনীয়া দৈগাখীৰ এটোকোৰা আৰু আন এজনে ক’লা লেৰুৱা গুড় এখামোচা দি গ’ল।কোনেও নক’লেও সিহঁতে খাব লাগে বুলি জানিলে।চিৰা দুগৰাহমান মুখলৈ নিছেহে সানি,এজনে ধহমহাই কৈ উঠিলহি—\n::: ঐ ল’ৰাহঁত,উঠ উঠ।ভকতে খাব লাগে।তহঁতেই ইমানদেৰি খালে কেনেকৈ হ’ব?\nপেটৰ ভোক,দেহাৰ ভাগৰ লগতে লৈ সিহঁত উঠি বাহিৰ পালেহি।ভকতক ভিতৰলৈ নিয়াত,টিঙৰ চকীকেইখনমান খালী হৈছিল। সিহঁত বহিবলৈ টিকাটো পেলাইছিলহে,এজনে চিঞৰি উঠিল—\n::: সেইবোৰ চকী ডাঙৰ মানুহ বহিবলৈহে।তহঁত সৰু ল’ৰা,ক’ত বহিবলৈ আহিছ ইয়াত?\nভয়তে সিহঁত এইবাৰ ৰভাতলৰ পৰা একেকোবে বাহিৰ পালেগৈ আৰু একেই একাঠুৱা বোকা আৰু মূৰত বৰষুণ লৈ ক’তো নৰৈ বাচৰ ওচৰ পালেগৈ এন্ধাৰে-মুন্ধাৰে।বাচখন দেখি মনত এটা কথাই খেলালে যে,বৰযাত্ৰীসকল অহাৰ আগত অন্ততঃ সিহঁত অকণ বহিব পাৰিব।\nবাছৰ দুৱাৰখনত ঢকিয়াই খুলিবলৈ ক’লে কণ্ডাক্টৰক।কণ্ডাক্টৰে ভিতৰৰ পৰা এনেদৰে গুজৰি উঠিল যে সিহঁতৰ কলখোৱা ধাতু এটাইকেইটা বাজ হ’ল।অগত্যা বৰষুণ আৰু বোকাৰ মাজত সিহঁত বাচখনতে আউজি ভাগৰ আৰু টোপনিত ঠিয় দি থাকিল।এসময়ত বৰযাত্ৰী আৰু কইনাঘৰীয়া মূৰে কান্ধে যৌতুকৰ বস্তুবোৰ লৈ বাচত এজন এজনকৈ উঠিলহি।বাচৰ ভিতৰে-ওপৰে বস্তুবোৰ থান-থিত লগোৱাৰ পাছত সিহঁতক উঠিবলৈ দিলে।আগৰ খুঁটাটোতে ধৰি সিহঁত কোনোমতে নপৰাকৈ ৰৈ থাকিল।মনৰ দুখ আৰু শৰীৰৰ ভাগৰত চকুপানী ওলাই আহিল কৃষ্ণৰ।মাকৰ মুখখন আৰু বিচনাখনলৈ বৰকৈ মনত পৰিল।\nদুঘণ্টামানৰ মূৰত গাঁৱৰ তিনিআলিত বাছৰ পৰা নামি কাৰো মুখলৈ নোচোৱাকৈ কৃষ্ণ পোনেই ঘৰ বুলি ভিৰাই লৰ ধৰিলে।সেই সময়ত বিয়াঘৰ,দৰাৰ লগত যোৱা,কইনাঘৰ—এই শব্দবোৰলৈ তাৰ কিযে বিতৃষ্ণা উপজিছিল!!\n« বাপ শাস্ত্ৰ – অতুল নাথ\nবিভিন্নজনৰ একলম – ৰিমঝিম বৰঠাকুৰ »\nসুন্দৰ লিখনি৷ ভাল লাগিল৷\nসুন্দৰ লিখনি। সৰুতে দৰাৰ লগত যোৱা ঘটনা মনত পৰিল। সচাঁকৈয়ে সৰু ল’ৰা বুলি কোনেও গুৰুত্ব দিব নিবিচাৰে।\nল’ৰালিলৈ ঘূৰি গ’লো। সুন্দৰ মনোগ্ৰাহী লিখনি। পঢ়ি ভাল পালোঁ।\nএইটোৱে মন চুই গৈছে\nবৰ ভাল লাগিল, শ্বেয়াৰ ও কৰিলোঁ সেই বাবে।\nমন চুই যোৱা।\nপ্রথম দৰা লগত যোৱা দিনলে মনত পৰি গল..


কেমেৰা – দিগন্ত কুমাৰ ভট্টাচাৰ্য – ফটাঢোল\n– আহাচোন আইতাৰ লগত আটায়ে ফ’টো এখন উঠোঁ –\nগাঁৱৰ ঘৰৰপৰা উভতি আহিবৰ পৰত সি কোৱাৰ লগে লগে খুৰীয়েক, বৰমাকহঁতে খৰ-ধৰ লগালে৷ সি দেখে –\nআইতাজনীয়ে চোতালৰ সোঁমাজতে থকা চকীখনত বহি শেঁতা দুচকু যিমান পাৰি সিমান উজ্জ্বল কৰি এটা হাঁহি মুখত বিৰিঙাবলৈ চেষ্টা কৰে৷\nখুৰীগৰাকীয়ে ৰাতিপুৱা ফোঁট লওতে নাকৰ ওপৰতে পৰি ৰোৱা সেন্দূৰ গুৰিখিনি কিহেৰে মচো ভাবি ভাবিয়েই চাদৰৰ আঁচলটোৰ ৰঙা ফুল থকা অংশটোৰে ‘এইখিনিত ৰঙা লাগিলেও গম নাপায়’ বুলি মচিবলৈ আৰম্ভ কৰে৷\nবৰমাকে হাতৰ তলুৱাৰেই কপাল, মুখৰ ঘামখিনি মচি, পাকঘৰৰ ধোঁৱাই তেলেতীয়া কৰা দুচকু মোহাৰি দৌৰাদৌৰিকৈ আহে৷\nসি ‘ৰেডী হা’ বুলি কৈ ক্লিক কৰিবলৈ লওতেই পেহীয়েকে দূৰৈত চোতাল সাৰি থকা বন কৰা জয়ন্তী বাইক ‘বাই এ, তুমিও আহা হে ফ’টো মাৰিব’ বুলি চিঞৰে৷\nক্লিক কৰা ফ’টোকেইখন চাই সি ‘বাহ: বঢ়িয়া’ কৈ আটাইলৈকে চালে৷\nআইতাকে একো ধৰিব নোৱাৰি কষ্টেৰে হাঁহিটো তেতিয়াও মুখত ধৰি ৰাখিব চেষ্টা কৰি থাকে৷\nখুৰীয়েকে নাকটো মোহাৰি আঙুলিত সেন্দূৰৰ ৰং লাগে নেকি তেতিয়াও আকৌ এবাৰ পৰীক্ষা কৰে৷\nবৰমাকে ‘মই কিজানি জয়ন্তীক চাই থাকোঁতেই ফ’টো মাৰিলে’ বুলি খং কৰে৷\nপেহীয়ে ‘মোৰ হাতদুখন কিবা বিহু নচা ভংগীত থাকিল যেন পাওঁ ও’ বুলি লাজ কৰে৷\nজয়ন্তী বায়ে ‘মোৰ ছলিটো বাহিৰত খেলে আছে, আগতে গম পালি সিয়ো উইঠবা পাইল্লাক হৈ ফ’টো’ বুলি দুখ কৰে৷\nতেতিয়াই সি ক্লিক কৰা ফ’টো কেইখন ম’বাইলত চাই চাই ভাবে, এওঁলোকক মোবাইলটোৰে যে মিনিটত খৰচ নোহোৱাকৈ হাজাৰখন ফ’টো তুলিব পাৰি, নকওঁ সেয়া৷ এই দুখ, লাজ, খং -এইবোৰেই হ’ল সৰলতা৷ জটিল আধুনিক জীৱনে আঁচুৰিব নোৱৰা অকৃত্ৰিম সৰলতা!\nসি হিচাপ কৰে৷ কিমান বছৰৰ আগৰ কথা সেয়া? সাত-আঠবছৰ হ’ব চাগে৷ সেই সৰলতাবোৰ খুৰীয়েক, বৰমাকহঁতৰ মনত আছে নে নাই বা!\nসি আৰু পিছুৱাই যায় অলপ, ক’লেজৰ সময়লৈ৷\nকলেজৰপৰা পিকনিকলৈ ওলাল৷ কি খাম, কি নাখামৰ লগত আন এটা মুখ্য আকৰ্ষণ আছিল ‘কেমেৰা’৷\n– কেমেৰা কাৰ আছে?\n– মোৰ বৌৰ দাদাৰ খুলশালীজনৰ লগৰ এজনৰ এটা আছে কেমেৰা৷ আনিব পাৰিম\n– ৰীল এটা হ’লে হ’ব নে?\n– নাই নহ’ব৷ কমেও দুটা লাগিব৷ মাধুৰীহঁতৰ গ্ৰুপৰ পাঁচজনীক দুখনকৈতো ছিংগল উঠাবই লাগিব৷ যোৱাবাৰ বেয়াই পাইছে৷\nতাৰ মনত পৰে মাধুৰীৰ ডিপাৰ্টমেণ্টৰ সেই অৰুণাচলী ছোৱালীজনীলৈ৷ আস: এসাগৰ সৰলতাই তাইৰ দুচকু ডুবাই ৰাখিছিল সদায়েই! কি নাম আছিল! ষ্টেলা, ষ্টেলিনা – না, নহয়৷ কিন্তু তেনেকুৱাই কিবা আছিল৷ মুখখন কেনেকুৱা আছিল, সম্পূৰ্ণকৈ মনত পেলাব নোৱাৰে সি৷ ইছ, ফ’টো এখন থকা হ’লে!\nআগৰ সেই দিনবোৰ নাই৷\nঅকল দুচকুক বুকুত লৈ ফুৰাসকলে কাৰোবাক চাবলৈ মন কৰিলে অশান্তিত চটফটাব নালাগে৷ হাজাৰখন ফ’টোৱে ভিৰ কৰিব আঙুলিৰ টিপতে৷\nএতিয়া ফ’টো এখন তুলিবলৈ বা উঠিবলৈ কেমেৰা বিচাৰি হাবাথুৰি খাব নালাগে৷ ৰীল শেষ হ’ব পাৰে বুলি ভয়ে ভয়ে হিচাপ কৰি ক্লিক নকৰিলেওঁ হয়৷ এতিয়া প্ৰায় সকলোৰে হাতে হাতে ডিজিকেম, ম’বাইল কেমেৰা৷ বাৰ্থ ডে’, বিয়া – তোলনী বিয়া, পিকনিক অথবা মৃতকৰ আদ্যশ্ৰাদ্ধই হওক, যেতিয়াই মন যায় ক্লিক কৰি গ’লে হ’ল৷ তাৰ পিছত ক্ষন্তেকতে সেই সুখ-দুখবোৰ দেশ-বিদেশৰ বন্ধু-বান্ধৱৰ লগত বিতৰণ কৰিবলৈ আমাৰ জুকাৰবাৰ্গ ডাঙৰীয়াৰ সৃষ্ট ফে’চবুক আছেই নহয়! ফ’টো উঠিবলৈ এতিয়া আৰু কাৰণ নালাগে, আনে মতামত দি নিজেই কাৰণবোৰ আপোনাৰ আগত ডাঙি ধৰিব৷\nএনেই চেনি হাঁহি এটা মাৰিছে…ক্লিক…“হেপ্পী হেপ্পী! ৷”\nপ্ৰেয়সীৰ লগত কাজিয়া, মুখখনত চিআইডি ছিৰিয়েলৰ এচিপি প্ৰদুম্ন্যৰ দৰে বহু দিন ধৰি কোষ্ঠ্যকাঠিন্যত ভুগি থকা টাইপ এক্সপ্ৰেছন এটা আনি চকুলো নিগৰাইছে…ক্লিক…- “ছ’ চেড!”\nমস্ত তন্দুৰী চিকেন এটাৰ আধা খাই পেটটো গেৰেলা কৰি বহি আছে…ক্লিক…..“য়াম্মি য়াম্মি!”\nনাখাই শুকাইছে বা খাবলৈ নাপাই শুকাইছে…ক্লিক…“শ্লিম, ট্ৰিম…ডায়েটিং?”\nমুঠতে চাৰিওফালে ক্লিক আৰু ক্লিক, লগতে সেই ফ’টো দৰ্শন কৰি অভিজ্ঞসকলৰ এক্সপাৰ্ট ক’মেণ্ট!\nকেতিয়াবা সি ভাবে এই ফে’চবুক যদি পোন্ধৰ বছৰমান আগতে ডিজিকেম বা ম’বাইল কেমেৰা সুলভ নৌহওঁতে জনপ্ৰিয় হ’লহেঁতেন, ফে’চবুকৰ ৱাল, পৃষ্ঠা চাগে উকা উকা লাগিলহেঁতেন৷ ফ’টো এলবাম এটা ‘বনাবলৈ’ কম কষ্ট হ’লহেঁতেনে নে! আৰু প্ৰ’ফাইল ফ’টো এখন সলনি কৰিবলৈ কম চিন্তা কৰিব লাগিলহেঁতেন নে? নিজৰ কেমেৰাৰে ফ’টো এখন উঠিলে বিভিন্ন প’জ দি প্ৰ’ফাইল ফ’টো কৰোঁ বুলি, এতিয়া ৰখি থাকক আৰু গোটেই ৰীলটো শেষ হোৱালৈ৷ তাৰ পিছত ৰীলটো ধুৱা(ডেভেলপ কৰা), ফ’টো স্কেন কৰা, স্কেন কৰা ফ’টো আপলোড কৰা..উস: কিমান যে দীঘলীয়া প্ৰ’চেছ! ষ্টুডিঅ’বোৰে “প্ৰ’ফাইল ফ’টো” বুলি বিভিন্ন অ’ফাৰেৰে এটা নতুন পেকেজ আগবঢ়ালেহেঁতেন গ্ৰাহকলৈ৷ ফ’টো উঠোওৱাৰ পৰা আৰম্ভ কৰি আপলোড কৰালৈকে সকলো ষ্টুডিঅ’তে কৰাৰ সুবিধা থাকিব৷ ফে’চবুকৰ প্ৰফাইল পিকচাৰ ভাই, নৰ্মেল ফ’টো নহয়৷ গতিকে ষ্টুডিঅ’বোৰে চান্স বুজি গোটেই পেকেজটোৰ দাম কমেও ডেৰশ/দুশতো কৰিলেইহেঁতেন৷\nপ্ৰায় প্ৰতিদিনেই হ’ব ষ্টুডিঅ’ৰ সন্মুখত স্কুল-কলেজৰ ল’ৰা-ছোৱালী, যুৱক-যুৱতীৰ ভিৰ! গুৱাহাটীত থাকি পঢ়া-শুনা কৰা ছোৱালীজনীলৈ মাকে চিঠি লিখিব, ‘আইজনী অ’, এইবাৰ দেউতাৰাই দৰমহা পোৱা নাই৷ পইচা অলপ কমকৈ পঠাইছোঁ৷ তই এইবাৰ এখনতকৈ বেছি প্ৰ’ফাইল ফ’টো নুঠিবি দেই৷ ৰত্নে ঠিকাদাৰৰ জীয়েকে কৈছে তই হেনো যোৱামাহত পাঁচবাৰ ফ’টো সলনি কৰিছিলি৷ ..এনেকুৱা নকৰিবি অ’৷” ছোৱালীয়ে উত্তৰ দিব, ’লাগিলে দুপৰীয়াৰ সাঁজ নাখাওঁৱেই..মাহত এবাৰ-দুবাৰ নতুন প্ৰ’ফাইল পিক্ চেঞ্জ নকৰিলে লগৰবোৰে চিকটা বুলি হাঁহে…মইহে জানো কিমান লাজ পাওঁ৷” বিয়া ঠিক হোৱাৰ পিছত কইনাৰ মাকক ওচৰ-চুবুৰীয়াই ক’ব -“অ’ ৰুমাৰ মাক, শুনিছো হ’ব লগা জোঁৱাই বোলে বেচ পঢ়া-শুনা কৰা! অৱস্থাও হেনো খুব ভাল…ফে’চবুকৰ প্ৰ’ফাইল ফ’টোৰ এলবামটোত অকল নিজৰেই বোলে এশখন মান ফ’টো আছে!”\nযিসকলে আকৌ পোক-পৰুৱা, চৰাই-চিৰিকতি, মহ-মাখিৰ ফ’টো তুলি এলবাম সাজি আপলোড কৰে, সেইসকলক সকলোৱে সমীহ কৰিলেহেঁতেন আৰু পেটে পেটে অলপ হিংসা -“ইস, এওঁলোকক নোচোৱা কিয়! আমি এখন ফ’টো আপলোড কৰিবলৈ মৰিছোঁ, এওঁলোকে শই শই মহ-মাখিৰ ফ’টো তুলি আপলোড কৰে হে৷ দুজনমানৰতো প্ৰ’ফাইল ফ’টোও চৰাই-পৰুৱাৰ৷ কিছু খৰচ কৰিব পাৰে দেই ভাই!”\nআগতে বিয়াৰ দিনা কান্ধত কেমেৰাৰ বেগটো ওলোমাই ফ’টোগ্ৰাফাৰজন আছিল আকৰ্ষণৰ অন্যতম কেন্দ্ৰবিন্দু৷ তেওঁক দেখিলেই কাপোৰ-চুলি ঠিক কৰি কেনেকৈ নিজকে ধুনীয়াকৈ প্ৰদৰ্শন কৰি ফ’টোত ওলাব পাৰি তাৰ প্ৰচেষ্টা আৰম্ভ হৈ যায়৷ ফ’টোগ্ৰাফাৰে ফ’টো উঠোৱাৰ প’জ ল’লে খোৱা-লোৱা কামটোও সাময়িকভাবে স্থগিত ৰাখি মুখত এটি মিচিকিয়া হাঁহি অনাৰ চেষ্টা কৰে, নহ’লে পিছত মেল খাই থকা মুখখন দেখিলে কম বেয়া লাগিবনে? এতিয়া সেইবোৰ চিন্তা নাই৷ ক্লিক কৰাৰ পিছতে চাই লওক ফ’টোখন৷ মুখ মেল খাইছে, চকু এটা জাপ খাইছে বা হাঁহি মাৰোতে দাঁতৰ ফাঁকত ডাইলৰ বুটৰ টুকুৰা এটা স্পষ্টকৈ দেখা গৈছে – কোনো কথা নাই, লগে লগে ডিলিট কৰিলে হ’ল৷ আগতে বিয়াৰ পিছত বিয়াৰ ফ’টোবোৰ চোৱাটোও আন এটা উৎসৱ যেন আছিল, কম উৎকণ্ঠা আছিল নে! এতিয়া সেই দিন নাই৷ হোমত জুই লগাৰ পিছত কইনাৰ ভায়েকে আখৈ তুলিব নৌপাওঁতেই বিয়াৰ ফ’টো ফে’চবুকত আপলোড হৈ যায়৷\nফাঁচীবজাৰৰ ষ্টুডিঅ’ এটাৰপৰা ওলাই খোজ কাঢ়ি আহি থাকোঁতে কথাবোৰে মনত ভিৰ কৰিলেহি তাৰ৷ তাৰ মনত আছে, এই ষ্টুডিঅ’টোতে এদিন ক’লেজত পঢ়ি থাকোঁতে ফ’টোৰ ৰীল এটা ধুবলৈ দিছিল৷ সিদিনা মালিকজনে গ্ৰাহকৰ ভিৰ দেখুৱাই এসপ্তাহৰ আগত দিব নোৱাৰে বুলি চিঞৰিছিল৷ আজি খালী ষ্টুডিঅ’টো৷ পাছপ’ৰ্ট উঠিবলৈ দুই-এজন ৰৈ আছে৷ সময়!\nকাৰোবাৰ মাতত মূৰ তুলি চালে সি৷ সৰু ল’ৰা এটা৷ ছয়-সাত বছৰ মান বয়সৰ৷ তাৰ চকুলৈ চাই সি শিহৰিত হ’ল৷ একেই চকু৷ সেই পঁচিশবছৰ আগতে ক’লেজত এৰি অহা অৰুণাচলী ষ্টেলাৰ দৰে৷\n“আংকল ওৱান ফ’টো প্লিজ…” – সি তাৰ মাকৰ ম’বাইলটো আগবঢ়াই দিলে৷ সি কঁপা কঁপা উঠা হাতদুখনেৰে ম’বাইলটো তুলি ল’লে৷ সি ইংৰাজীতে বুজাই গৈছিল যে পিছফালে থকা গিৰ্জাঘৰটোৰো কিছু অংশ যাতে ফ’টোত উঠে৷ মনত পৰিছিল ষ্টেলাও খ্ৰীষ্টিয়ান আছিল৷\nলাহে লাহে সি কেমেৰা ষ্ক্ৰীণখন ‘ঝুম’ কৰি আনিলে…………..!\n« RTI ডাঙৰ নে ম’হ? মূল : সঞ্জীৱ গুপ্তা অনুবাদ : নীলাক্ষী কাকতি\nবিলৈ – কল্যাণ দেউৰী »\nপঢ়িলোঁ৷ কেমেৰাত ৰীল ভৰোৱা স্মৃতি সজীৱ হ’ল৷ ভাল লাগিল৷\nসঁচাকে কেমেৰাৰ ৰীলত কিমান টকা পানী কৰিলো হিচাব নাই৷\nকেমেৰা পঢ়ি ভাল লাগিল দাদা৷\nঅন্য এক অনবদ্য সৃষ্টি দিগন্ত দা!\nকেমেৰা আৰু ৰীল আমাৰ বাবে এক মিঠা নষ্টালজিয়া এতিয়া। ভাল লাগিল দিগন্ত\nবৰ পুৰণি কথা মনত পেলাই দিলে । একেদিনাই ফটো ধুই দিয়া জূম,ফটোভিজুৱেল ইত্যাদিৰ ৰিচিপচনিষ্ট কেইজনীৰ কেনেকুৱা অভিব্যক্তি আছিল ,বাপৰে বাপ ।\nসুন্দৰ গল্প৷ ‘ডিটেইলচ্’ সাংঘাতিক৷\nবৰ ধুনীয়া লিখনি । অতিতলৈ ঘূৰি গলো ।বহু কথা মনলৈ আহিল । বৰ সুখৰ সময় আছিল সেইবোৰ ।\nClick lll black&white কেমেৰাৰ পৰা Dslr লৈ বহুত ফটো তুলিলো সৰুৰে পৰা , সেই দিনবোৰ মনত পৰি গল পঢ়ি। বঢ়িয়া লাগিল।\nএকে উশাহতে পঢ়ি শেষ কৰিলোঁ। বহুত ভাল লাগিল দাদা\nচুপাৰ ক্লিক 👌\nপুৰণা ফটো এলবাম কেইটা আকৌ এবাৰ খুলি চাব মন গৈছে, আপোনাৰ লিখনি পঢ়ি।স্মৃতিৰে সজীৱ হৈ আছে। পঢ়ি ভাল পালো।\nকিছু সময়ৰ বাবে নষ্টালজিক হৈ পৰিলোঁ ৷শব্দৰে তুমি সদায়েই অন্য এখন পৃথিৱী সৃষ্টি কৰিব পাৰা দিগন্ত ৷\nয়াচিকা এম এফ টু সেই সময়ৰ আটাইতকৈ ইৰ্ষনীয় সম্পত্তি আছিল৷ ভাল লাগিল\nতোমাৰ লেখাত কমেণ্ট কৰিবলৈ শব্দৰ অভাৱ হয়৷\nশেষ কেতিয়া হয় গমেই নাপাঁও


November 2017 – Page6– ফটাঢোল\nNovember 1, 2017 গল্প\tLeaveacomment\nএকা-বেঁকা সপোন – মাধুৰীমা ঘৰফলীয়া\nটুলখন জোৰা দি কোনোমতে পাকঘৰৰ স্লেপখনৰ পৰা পকামিঠৈৰ টেমাটো নমাইছিলহে জুনুক জুনুককৈ বাজি উঠা শব্দটোত পখিলা চক খাই উঠিল ! টেমাটো আগৰ ঠাইতে থৈ টুলৰ পৰা নামে মানে জুনুক জুনুক শব্দটো কাষ পালেহি ! -অ’ আমাৰ আইদেউ মানে ইয়াত আছেহি ! নবৌ… -মাক আক কিয় মাতিছা পেহী ? পেহীয়েকৰ চিঞৰত পখিলা বিৰক্ত হৈ উঠিল । -নহ’লে পাছত মাৰে চিঞৰ-বাখৰ লগাব নহয় মিঠৈবোৰ কোনটো ভূতে খাই শেষ কৰিলে বুলি ! কৃত্ৰিম খঙেৰে পেহীয়েকো কোৱা কথাষাৰ শুনি পখিলা ভয় খাই গ’ল ।\nNovember 1, 2017 গল্প\t4 Comments\nছলনা – মনীষা কাকতি\nশেষ হৈ গ’লো মই… তাৰ ছলনাত বন্দী হৈ নিজৰ অগোচৰে দেহৰ উমুক্ত অংশবোৰলৈ কেতিয়া ঘোৰ অমানিশাৰ ক’লা এন্ধাৰ নমাই আনিলো, গমেই নাপালোঁ। কি ভুল আছিল মোৰ! কিয়েই বা দোষ কৰিছিলো মই! সহজ-সৰল হোৱাৰ পৰিণতি এয়াই নেকি? মোৰ বিশ্বাসৰ প্ৰতিদান এয়াই নেকি? আজলী পালে এনেকৈয়ে ঠগে চাগৈ সি! কদাপি আশা কৰা নাছিলোঁ তাৰপৰা, দয়া-মমতহীন এনে নিৰ্মম অত্যাচাৰ…তাকো এজনী শান্ত-শিষ্ট ছোৱালীৰ আলফুল দেহত। মুখ, বাহু, ডিঙি – ক’ত নাই তাৰ নিষ্ঠুৰতাৰ চিন! এতিয়া! আইনাৰ সমূখত থিয় হ’বলৈও সাহসৰ অভাৱ মোৰ। নিজৰ ওচৰতে\nঅস্থি চৰ্মসাৰ দেহৰ বয়োজ্যেষ্ঠ মানুহজন জপনাখন খুলি চুচুক-চামাককৈ সোমাই আহিল৷ অচিনাকি মানুহ এজন এনেদৰে সোমাই অহা দেখি মই অলপ চিন্তাত পৰিলোঁ৷ দিন-কাল ভাল নহয়৷ কোন, কেতিয়া, কি উদ্দেশ্যৰে আহে একো ধৰিব নোৱাৰি৷ এনেও নহয় যে আমাৰ বাহিৰে বেলেগক বিচাৰি আহিছে৷ এই ঘৰত আমাৰ বাহিৰে আৰু কোনোৱেই নাই৷ মই তেখেতলৈ কৌতূহলেৰে চালোঁ৷ এই প্ৰচণ্ড শীততো মানুহজনৰ শৰীৰৰ ওপৰৰ অংশত পিন্ধনত কেৱল এটা উৱলি যোৱা চোলা; হয়তো একালত ৫-৬ ইঞ্চিৰ কাৰোবাৰ বুকুত শোভা বৰ্ধন কৰি সময় উকলি যোৱাত সি বানগ্ৰস্থ কোনোবা আৰ্তজনৰ\nবাণী পেহীয়ে আজি আমাক ভাত খাবলৈ মাতিছে৷ আমাক মানে সুবাস আৰু মোক৷ সুবাসৰ ঘৰলৈ ন-বোৱাৰী হৈ অহা মোৰ এমাহো পুৰ হোৱা নাই৷ এই এমাহত যে মই কিমান দিন বাণী পেহীৰ নাম শুনিছো! হয়তো বাণী পেহীৰ প্ৰসংগ নোলোৱাকৈ এদিনো এসাজো বাদ পৰা নাই৷ ঘৰখনৰ সকলোৰে মুখত বাণী পেহী, বাণী পেহী বা বাণী আৰু বাণী! বাণী পেহীৰ প্ৰসংগত সকলো মুগ্ধ; আচ্ছন্ন৷ বাণী পেহীৰ নামটো মই প্ৰথম শুনিছিলো মোৰ জোৰণৰ দিনা৷ বাকচ ভৰ্তি কৰি নিয়া জোৰণৰ কাপোৰবোৰৰ মাজত চকুত পৰাকৈ জিলিকি আছিল এক


পৰিশোধন সেৱাসমূহ — বিকাশপেডিয়া\nমূল পৃষ্ঠা / শিক্ষা / ডিজিটেল সাক্ষৰতা / পৰিশোধন সেৱাসমূহ\nৱেব ব্ৰাউজাৰত পৰিশোধন সেৱাসমূহ\nইন্টাৰনেটত উপলব্ধ সামগ্ৰীসমূহৰ পৰিশোধন কৰাটোক পেৰেন্টেল নিয়ন্ত্ৰন বুলিও কোৱা হয়। ইয়াৰ জৰিয়তে বিভিন্ন আক্ৰমনাত্মক ৱেবচাইটসমূহ খোলাৰ ক্ষেত্ৰত বাধা প্ৰদান কৰা হয়। এইবোৰ অতি সুনিশ্চিত নহয় যদিও যথেষ্ট সহায়ক হয়।\nসামগ্ৰী পৰিশোধন কি?\nবিভিন্ন যৌন ছবি, হিংস্ৰমূলক বক্তব্য, অসভ্য ভাষা আদি ধৰণৰ অনুপযুক্ত সামগ্ৰী ইন্টাৰনেটত থকা দেখা যায়।\nইন্টাৰনেট হ’ল এখন মুক্ত ক্ষেত্ৰ। ইয়াত সকলোৱে সকলো ধৰণৰ সমাগ্ৰী প্ৰদান কৰিব পাৰে, বক্তব্য ৰাখিব পাৰে। ইন্টাৰনেটত কাৰ্য্যক্ষম বাধা-বাধকতাও নাই। সেই বাবেই বহু লোকে সামগ্ৰী পৰিশোধন চফটওৱেৰ ব্যৱহাৰ কৰে আৰু আক্ৰমণাত্মকমূলক ৱেবচাইটবোৰক বাধা দিবলৈ ব্ৰাউজাৰ চেটিংছ ঠিক কৰি লয়।\nসামগ্ৰী পৰিশোধন কেনেদৰে সক্ৰিয় কৰিব পাৰি?\nইন্টাৰনেট এক্সপ্ল’ৰাৰত ব্যৱহাৰকাৰীয়ে ইচ্ছামতে নিৰ্দিষ্ট কৰি লোৱা ৱেবচাইটসমূহ খুলিব পৰাকৈ আৰু বেৱচাইট খোলাৰ সীমাবদ্ধতা নিৰ্দিষ্ট কৰি ল’ব পৰাকৈ সুবিধা আছে।\nইয়াৰ বাবে ইন্টাৰনেট এক্সপ্ল’ৰাৰত tools-internet option-select content- click enable চয়ন কৰিব লাগিব।\nগুগুল চাৰ্চ ইঞ্জিনত নিৰাপদ সন্ধান পৰিশোধন ব্যৱস্থা আছে। ইয়াৰ বাবে preference বা search preferences ত টিপক - Safe search filtering – বিচৰা ধৰণে চয়ন কৰক।\nয়াহু চাৰ্চ ইঞ্জিনতো নিৰাপদ সন্ধান পৰিশোধন ব্যৱস্থা আছে। ইয়াৰ বাবে Advanced ত টিপক - বিচৰা ধৰনে চয়ন কৰক।\nমনত ৰখা উচিত হ’ব যে উপৰোক্ত এটা চাৰ্চ ইঞ্জিনৰ পৰিশোধন ব্যৱস্থা ১০০ শতাংশ সঠিক নহয়। সেয়ে ইয়াৰ মাজেৰে কিছু নিবিচৰা ধৰনৰ সামগ্ৰীও সৰকি আহিব পাৰে।\nসেইবাবেই নিৰাপদভাবে কেনেদৰে ৱেবচাইট খুলিব লাগে সেয়া ব্যৱহাৰিকভাৱে শিশুসকলক শিকাব লাগে।\nপেৰেন্টেল নিয়ন্ত্ৰন বাৰ\nশিশুসকলৰ বাবে অনুপযোগী ৱেবচাইটৰ পৰা আঁতৰত ৰাখিবলৈ এই বাৰে ধাল ৰূপে কাম কৰাত সহায় কৰে। ই অতি সহজ আৰু এক শক্তিশালী আহিলা। শিশুসকলে ইন্টাৰনেট ব্যৱহাৰ কৰাৰ সময়ত সাধাৰণভাৱে Child-Mode সক্ৰিয় কৰি দিলেই হ’ল। লগে লগে এই আহিলা বাৰডালে প্ৰাপ্তবয়স্কৰ বাবেহে উপযুক্ত ধৰণৰ ৱেব পৃষ্ঠাসমূহ খোলখোৱাত বাধা প্ৰদান কৰিব। ইন্টাৰনেট ব্যৱহাৰ কৰাৰ সময়ত যাতে আপোনাৰ শিশুটি নিৰাপদে থাকে সেইটো সুনিশ্চিত কৰা অতি আৱশ্যক।\nইয়াৰ উপৰিও পেৰেন্টেল নিয়ন্ত্ৰণ বাৰডালে তলত উল্লেখ কৰা কামসমূহৰ সক্ষমতা আগবঢ়ায়:\nঅভিভাৱকে শিশুক ইন্টাৰনেট ব্যৱহাৰৰ সময় সীমা নিৰ্দিষ্টকৈ বলবৎ কৰি দিব পাৰে।\nশিশুৰ বাবে অনুপযুক্ত বুলি গন্য হোৱা ফটো আদি দৰ্শন কৰিব নোৱাৰাকৈ বাধা দি ৰাখিব পাৰে।\nশিশুসকলে কি কি চাইট খুলিছে তাৰ তালিকা, কেনেধৰণৰ সামগ্ৰী চাইছে, আনকি দৰ্শন কৰা চাইটৰ ছবিও আপুনি পিছত পৰ্য্যৱেক্ষণৰ বাবে জমা কৰি থ’ব পাৰে।\nপৰিয়ালৰ প্ৰতিজন সদস্যৰ বাবে পৃথক পৃথক বাধ্যবাধকতা বলবৎ কৰি থ’বলৈ পাৰিব।\nসন্ধানৰ ফলাফল সীমিত কৰি শিশুসকলৰ বাবে যথোপযুক্ত কৰিবৰ সুবিধা আছে।\nৱেব বাউজাৰত পেৰেন্টেল নিয়ন্ত্ৰন বাৰ\nইন্টাৰনেট এক্সপ্ল’ৰাৰ ৮\nউইণ্ডজ ভিষ্টা অপাৰেটিং চিষ্টেমৰ ইন্টাৰনেট এক্সপ্ল’ৰাৰত পেৰেন্টেল নিয়ন্ত্ৰন বাৰডাল থাকেই। উইণ্ডজ ভিষ্টাত এই নিয়ন্ত্ৰন স্থাপন কৰিবলৈ বিচাৰিলে একাদিক্ৰমে start - Control Panel - User accounts - Setup Parental Controls বুটামত টিপিব লাগিব। যদিহে আপোনাৰ গুপ্তশব্দ বিচাৰে বা সুনিশ্চিত কৰিবলৈ কয় তেন্তে সেয়া ভৰাব লাগিব। ইয়াৰ পিছত standard user account টিপি পেৰেন্টেল নিয়ন্ত্ৰন স্থাপন কৰিব লাগিব।\nপেৰেন্টেল নিয়ন্ত্ৰনত On টিপক\nএবাৰ পেৰেণ্টেল নিয়ন্ত্ৰন অন কৰাৰ পিছত আপুনি আপোনাৰ শিশুৰ বাবে নিয়ন্ত্ৰণসমূহ নিজাকৈ ঠিক কৰি ল’ব পাৰিব। বাধ্যবাধকতা, সময়সীমা, খেল, বিশেষ প্ৰগ্ৰেম চলোবাটো নিষেধ কৰা আদি নিয়ন্ত্ৰণসমূহ কৰিব পাৰিব।\nতৃতীয় পক্ষৰ পেৰেন্টেল নিয়ন্ত্ৰন বাৰ তলত দিয়া সংযোগসমূহৰ পৰা ডাউনলোড কৰিব পাৰিব।\n৫.২.১.২ উইণ্ডজৰ ফায়াৰফক্স ব্ৰাউজাৰ বাবে\nফায়াৰফক্সৰ বাবে বহুবোৰ এডঅন আৰু এক্সটেনচন পোৱা যায়। এইসমূহ তলত দিয়া সংযোগৰ পৰা ডাউনলোড কৰিব পৰা যায়।\nফায়াৰফক্সৰ বাবে কিছুমান সামগ্ৰী আৰু আৰু এডঅন\n৫.২.১.৩ পৰিয়ালৰ বাবে Glubble\nGlubble জৰিয়তে পৰিয়ালৰ বাবে এটা ব্যক্তিগত পৃষ্ঠা প্ৰস্তুত কৰিব পৰা যায়। ইয়াৰ যোগেৰে শিশুটিৰ অনলাইনৰ কামকাজসমূহত চকু ৰখাৰ লগতে শিশুটিক অনলাইনৰ কাম কাজত সহযোগ কৰিব পাৰি। ইয়াত শিশু উপযোগী বিভিন্ন খেল, বাৰ্তালাপ, সুৰক্ষিত ব্ৰাউজিং আদিৰ লগতে পৰিয়ালৰ ফটো থকা টাইমলাইন, ফটো আপলোডিং, জমা কৰা, আৰু ফটো বিনিময় কৰাৰ সুবিধা আগবঢ়ায়। Glubble ৰ লগত Ask for Kids নামৰ শিশুৰ বাবে নিৰাপদ চাৰ্চ ইঞ্জিন সংহত হিচাপে থাকে।\n৫.২.১.৪ ProCon ফিল্টাৰ\nবহুবোৰ ৱেব পৃষ্ঠাত বহু ধৰণৰ অনুচিত আৰু অশ্লীল শব্দ থাকে। বহু ক্ষেত্ৰত ফিল্টাৰে এনে শব্দবোৰ তৰা (***) চিহ্নলৈ ৰূপান্তৰিত কৰি পেলায়। কিন্তু এনে ফিল্টাৰে বেয়া শব্দ থকা ৱেবচাইটসমূহ ৰোধ কৰিব নোৱাৰে। এনেবোৰ ৱেবচাইট Blacklist ত থ’ব লাগে। ProCon ফিল্টাৰে এনেবোৰ পৃষ্ঠা বা ৱেবচাইট সম্পূৰ্ণৰূপে ৰোধ কৰে আৰু কেবল আপুনি বিচৰা বা Whitelist ত থকা পৃষ্ঠা বা ৱেবচাইটহে খুলিবলৈ অনুমতি দিয়ে। ProCon ফিল্টাৰত Black আৰু white তালিকাত থকা ৱেবচাইটৰ বাবে গুপ্তশব্দৰে সুৰক্ষিত কৰাৰ সুবিধা আছে, যাতে আনে উক্ত তালিকা সলনি কৰিব নোৱাৰে।\n৫.২.১.৫ ProCon Latte\nফায়াৰফক্সৰ এক্সটেনচনৰ উপৰিও আন কিছুমান তৃতীয় পক্ষৰ চফটওৱেৰ আছে, যিবোৰে আপোনাৰ অপাৰেটিং চিষ্টেমৰ যোগেৰে ইন্টাৰনেটত সংযোগ হোৱা বিন্দুতে এনেবোৰ সামগ্ৰী পৰিশোধন কৰিব পাৰে। এইবোৰ তলৰ সংযোগটোত উপলব্ধ:\n৫.৩ পেৰেণ্টেল নিয়ন্ত্ৰন টুলবাৰ ইন্সটল কৰাৰ পদ্ধতি\n১। ৱেবচাইটৰ পৰা ডাউনলোড কৰা parental control setup ত দুবাৰ টিপক।\n২। দুবাৰ টিপাৰ পিছত – আন কিবা ব্ৰাউজাৰ চলি থাকিলে সেইবোৰ বন্ধ কৰিবলৈ ক’ব। ‘OK’ বুটামত টিপক।\n৩। লাইচেন্সএগ্ৰিমেন্ট মানি ল’বলৈ ‘I agree’ বুটামত টিপক।\n৪। পিছলৈ পেৰেণ্টেল নিয়ন্ত্ৰন ব্যৱস্থাপনাৰ বাবে গুপ্তশব্দ দিবলৈ ক’ব।\n৫। গুপ্তশব্দ দিয়ক আৰু পিছলৈ গুপ্তশব্দ পাহৰি গ’লে যাতে মনত পেলাব পাৰে, তাৰ বাবে একোটা প্ৰশ্নদিয়ক। নিশ্চিত হওঁক যাতে উক্ত প্ৰশ্নৰ উত্তৰ যাতে আপোনাৰ শিশুৱে নাজানে।\n৬। পিছলৈ প্ৰয়োজনত পেৰেন্টেল গুপ্তশব্দ পঠিয়াব লগা হ’লে, ই-মেইল ঠিকনা ভৰাওক আৰু ‘Next’ ত টিপক।\n৭। ইয়াৰ পিছত ৱেবচাইটৰ পৰা প্ৰয়োজনীয় ফাইলসমূহ লৈ কেইমিনিট মানৰ ভিতৰত ইন্সটল সম্পূৰ্ণ হ’ব।\n৮। তলত দেখুৱাৰ দৰে ইন্টাৰনেট এক্সপ্ল’ৰাৰ ব্ৰাউজাৰত পেৰেন্টেল নিয়ন্ত্ৰন বাৰ যোগ হ’ব।\n৯। তলৰ ছবিত parent’ বুটামটোৱে এইটো বুজাই যে ব্ৰাউজাৰটো পেৰেন্ট মুডত চলি আছে।\n১০। শিশুৰ বাবে বন্ধ কৰি ৰাখিব বিচৰা ৱেবচাইটটোৰ নাম লিখক আৰু ‘Block this site’ বুটামত টিপক।\n১১। এই চাইটবোৰ বন্ধ ৰাখিবলৈ নিয়ন্ত্ৰন বাৰে গুপ্তশব্দ বিচাৰিব।\n১২। গুপ্তশব্দ ভৰোৱাৰ পিছত বুটামত টিপিলে এখন নতুন উইন্ড খুলিব আৰু চাইটটো বন্ধ কৰা হৈছে বুলি জনাব।\n১৩। মনত ৰাখিব লাগিব যে যেতিয়াই শিশুটিয়ে ইন্টাৰনেট ব্ৰাউজ কৰিবলৈ বিচাৰিব তেতিয়া ব্ৰাউজাৰটো child মুডত থাকিব লাগিব। সেয়ে ‘parent mode’ ত টিপি ইয়াক child mode লৈ পৰিবৰ্তন কৰক। তেতিয়া তলত দেখুৱাৰ দৰে পেৰেন্ট নিয়ন্ত্ৰন টুলবাৰ দৃশ্যমান হ’ব আৰু শিশুৰ বাবে নিৰাপদ ব্ৰাউজাৰ যে সক্ৰিয় হৈছে সেয়া জানিবলৈ দিব।\n১৪। ok’ ত টিপক।\n১৫। যেতিয়া শিশুটিয়ে বন্ধ কৰি থোৱা চাইটটো খুলিবলৈ বিচাৰিব তেতিয়াই তলৰ ছবিত দেখুৱাৰ দৰে গুপ্তশব্দ বিচাৰিব।\n১৬। যদিহে শিশুটিয়ে গুপ্তশব্দ নভৰোৱাকৈ চাইটটো খুলিবলৈ চেষ্টা কৰিলে তেতিয়া তলত দেখুৱাৰ দৰে দেখুৱাব।\nপেৰেন্টেল নিয়ন্ত্ৰন টুলবাৰত পেৰেন্টেল নিয়ন্ত্ৰণৰ ছেটিংছ সলনিকৰণ\n১। কোনো চাইট বন্ধ বা মুকলি কৰিবলৈ the 'change parental settings' ত টিপক।\n২। পেৰেন্টেল চেটিংছত টিপাৰ পিছত এখন উইণ্ড ওলাব আৰু পেৰেন্টেল নিয়ন্ত্ৰন গুপ্তশব্দ বিচাৰিব।\n৩। গুপ্তশব্দ ভৰাই OK ত টিপাৰ পিছত এনে এখন উইণ্ড খোল খাব।\n৪। ইয়াত খুলিব বিচৰা চাইটসমূহ লিখি ‘allowed site list’ বুটামত টিপিব লাগিব।\n৫। ইয়াত খুলিব বিচৰা চাইটসমূহ লিখি ‘allow’ বুটামত টিপিব লাগিব।\n৬। বন্ধ ৰাখিব বিচৰা চাইটসমূহ লিখি ‘blocked site list’বুটামত টিপিব লাগিব।\n৭। ইয়াত বন্ধ ৰাখিব বিচৰা চাইটসমূহ লিখি ‘block’ বুটামত টিপিব লাগিব।\n৮। ‘basic site filters’ ত টিপি আপুনি কিছুমান সামগ্ৰীও পৰিশোধন কৰিব পাৰিব।\n৯। ‘basic site filters’ ত টিপাৰ পিছত তলত দিয়াৰ দৰে এখন উইণ্ড দৃশ্যমান হ”ব।\n১০। পূৰ্বনিদ্ধাৰিত মতে তলত দেখুৱা চাইটসমূহ পৰিশোধন কৰা থাকে।\n"'Potentially Harmful Activities\n১১। আপুনি বুটামত টিপি আন ধৰণৰ চাইট কিছুমানো বন্ধ কৰি থব পাৰে।\nAdljust your web srte filters More intmmation...\nplicit sexual material Blook r Allow\nNuditytsexual material Block r Allow\nViolence Block r Allow\nstong language • Bloc.k r Allow\nChat rooms & Message boards · , l .I.Q. r Allow\nসামগ্ৰী পৰিশোধক আৰু ৱেবচাইট পৰিশোধকৰ লগতে আজিকালি সকলোবোৰ ই-মেইল সেৱাৰ লগত স্পাম পৰিশোধক সন্নিবিষ্ট হৈ থাকে।\nযিবোৰ মেইল আইডি বিশ্বাসযোগ্য নহয় বুলি ভাবে বা অচিনাকী মেইল আইডিসমূহৰ পৰা অহা মেইল বন্ধ কৰিব বিচাৰে সেইবোৰ যোগ কৰি স্পাম ফিল্টাৰ সক্ৰিয় কৰিব লাগিব। তলত উদাহৰণ দেখুৱা হ’ল:\nK9 ৱেব সুৰক্ষা কি?\nই এটা পেৰেন্টেল নিয়ন্ত্ৰক আৰু ৱেব পৰিশোধক চফটওৱেৰ। যেতিয়া ইয়াক সক্ৰিয় কৰা হয় তেতিয়া ই অপ্ৰয়োজনীয় সামগ্ৰী থকা ৱেবচাইসমূহ খোলাত কম্পিউটাৰ ব্যৱহাৰকাৰীক বাধা প্ৰদান কৰে। বিভিন্ন যৌনতাপূৰ্ণ, অশ্লীল, ধৰ্মীয় বিৰোধ, জাতিবাদ, জুৱাখেল, হিংসাত্মক, মেলৱেৰ, স্পাইৱেৰ আদিকে ধৰি প্ৰায় ৬০ত কৈয়ো অধিক বিভিন্ন বিধৰ সামগ্ৰী থকা ৱেবচাইট খোলাৰ পৰা ই বাধা প্ৰদান কৰিব পাৰে।\nতলত দিয়া সংযোগৰ পৰা বিনামূলীয়াকৈ K9 ডাউনলোড কৰিব পাৰিব:\nমোৰ শিশুটিয়ে এনেবোৰ ৱেবচাইট দৰ্শন নকৰে। তেন্তে মই কিয় K9 ৱেব সুৰক্ষা ল’ব লাগে?\nবহু ক্ষেত্ৰত দেখা যায় যে শিশুসকলে তেনে চাইটসমূহ চাবলৈ নিবিচাৰিলেও পৰোক্ষভাৱে যৌন, জুৱা, বিভিন্ন হিংসামূলক সামগ্ৰী থকা চাইটসমূহ দৰ্শন কৰে বুলি এটা সমীক্ষাত দেখা গৈছে।\nইন্টাৰনেট ব্যৱহাৰ কৰা ১৫-১৭ বছৰ বয়সীয়া শিশুৰ প্ৰায় ৭০ শতাংশই দূৰ্ঘটনা বশতঃ যৌনতা থকা চাইটসমূহ দৰ্শন কৰে। ২৩ শতাংশই ইচ্ছাকৃতভাৱে আৰু কেতিয়াবা এনে চাইট খোলে। ১০-১৭ বছৰ বয়সীয়া শিশুৰ প্ৰতি ৫ জনৰ এজনে অনলাইনত যৌন আৱেদনো লাভ কৰে। ইন্টাৰনেট ব্যৱহাৰ কৰা শিশুৰ ৪৩ শতাংশই জনায় যে তেওঁলোকৰ ঘৰত ইন্টাৰনেট ব্যৱহাৰৰ ক্ষেত্ৰত কোনো ধৰণৰ নীতি নিয়ম নাই।\n১৭ শতাংশ অভিভাৱকে বিশ্বাস কৰে যে তেওঁলোকৰ শিশুৱে অনলাইনত তেওঁলোকৰ পৰিচয় দাঙি ধৰে। কিন্তু প্ৰকৃততে প্ৰায় ৪৫ শতাংশ শিশুৱে নিজৰ প্ৰফাইল অনলাইনত প্ৰদান কৰে। বিষয়টো অতি ভয়াৱহভাৱে উপস্থাপন কৰিব বিচৰা নাই যদিও আজিৰ দিনত ইন্টাৰনেটত যিবোৰ সামগ্ৰী আছে সেয়া অতি যৌন উত্তেজক আৰু শিশু তথা ভৱিষ্যত সমাজৰ বাবে অকণো ভাল নহয়। বিকৃত যৌন বিষয়ক সামগ্ৰী ইন্টাৰনেটত আজি অতি সহজ লভ্য আৰু এইবোৰেই সমাজখনত যৌনবিষয়ক হিংসা বিদ্ৰেহ সৃষ্টি কৰাত প্ৰকান্তৰে সহায় কৰি আহিছে।\nকৈশোৰৰ মাজত জুৱা খেলৰ পৰিমানো বৃদ্ধি পাবলৈ ধৰিছে। ইয়াৰে বহুতে ইন্টাৰনেটৰ পৰাই জুৱা খেল খেলিবলৈ শিকাটো সমীক্ষাত ওলাই পৰিছে। ৱেব পৰিশোধকে এই শিশুসকলক এনে কামৰ আৰম্ভ কৰাৰ পৰা বিৰত ৰাখিব পাৰে। ফেচবুক, মাইস্পেছ আদি ধাৰণা সামাজিক যোগসূত্ৰৰ চাইটবোৰো শিশুসকলৰ বাবে ভয়াবহ হ’ব পাৰে। এই চাইটসমূহত কিশোৰৰ লগতে শিশুসকলেও নিজৰ প্ৰকৃত পৰিচয় আৰু ফটো দিয়া দেখা যায়। অনিষ্টকাৰীসকলৰ বাবে এই তথ্যসমূহ সোনৰ খনিৰ দৰে।\nমোৰ কেনে ধৰণৰ কম্পিউটাৰ থাকিব লাগিব?\nK9 ৱেব সুৰক্ষাৰ বৰ্তমানে প্ৰচলিত সকলো ধৰণৰ উইণ্ড আৰু মেক অপাৰেটিং চিষ্টেম চালিত কম্পিউটাৰত চলিব। কেনে ধৰণৰ ইন্টাৰনেট সংযোগ বা কি ধৰণৰ ৱেব ব্ৰাউজাৰ ব্যৱহাৰ কৰিছে K9 চলিবলৈ তাৰ ওপৰত নিৰ্ভৰ নকৰে। উইণ্ডজৰ সকলো সংস্কৰণতে ই কাম কৰে।\nমোৰ শিশুটিয়ে ইয়াক বন্ধ কৰিব পাৰিব নেকি?\nযেতিয়া আপুনি এই চফটওৱেৰটো ইন্সটল কৰিব তেতিয়া ই এটা গুপ্তশব্দ দিবলৈ ক’ব। পিছত সঠিককৈ গুপ্তশব্দ প্ৰদান কৰিহে ইয়াক বন্ধ কৰিব পৰা যাব।\nযদি কোনোবাই মোৰ কম্পিউটাৰৰ পৰা কোনোবাটো নিষিদ্ধ চাইট খুলিবলৈ চেষ্টা কৰে তেন্তে কি হ’ব?\nএখন "Block" ৱেব পৃষ্ঠা দৃশ্যমান হ’ব আৰু তাত জনাব যে পৰিশোধক চফটোৱেৰে উক্ত চাইট খুলিবলৈ অনুমতি নিদিয়ে। আপুনি ইচ্ছা কৰিলে K9 ত Zander সক্ৰিয় কৰিব পাৰে। যেতিয়াই এটা ব্লক কৰা ৱেবচাইট কোনোৱে খুলিবলৈ চেষ্টা কৰিব তেতিয়াই ভুকনিৰ দৰে শব্দৰ সৃষ্টি হ’ব। (এইটো অভিভাৱকসকলৰ বাবে অতি উপযোগী ব্যৱস্থা যেতিয়াই Zander ৰ ভুকনিৰ শব্দ শুনিব তেতিয়াই আপুনি গম পাব যে শিশুটিৱে কোনোবাটো ব্লক কৰা চাইট খুলিবলৈ চেষ্টা কৰিছে)\nK9 এ কেনেকৈ কাম কৰে?\nK9 এ বিভিন্ন যৌনতাপূৰ্ণ, অশ্লীল, ধৰ্মীয় বিৰোধ, জাতিবাদ, জুৱাখেল, হিংসাত্মক, মেলৱেৰ, স্পাইৱেৰ আদিকে ধৰি প্ৰায় ৫৫ ত কৈয়ো অধিক বিভিন্ন বিধৰ সামগ্ৰী থকা ৱেবচাইটৰ তথ্য সন্নিৱিষ্ট কৰি থয়। যেতিয়াই কোনো কম্পিউটাৰ ব্যৱহাৰকাৰীয়ে এনে নিষিদ্ধ কৰি থোৱা চাইট খুলিবলৈ চেষ্টা কৰে তেতিয়াই "prohibited" বুলি এখন উইণ্ডজ ওলাব আৰু Zander নামৰ কুকুৰটোৱে ভুকাৰ শব্দ হ’ব (আপুনি এই শব্দ নিষ্ক্ৰিয় কৰিও থ’ব পাৰে)। যদিহে ব্যৱহাৰকাৰীয়ে K9 ৰ তথ্য ভাণ্ডাৰত নথকা কোনো বেলেগ ৱেবচাইট খুলিবলৈ চেষ্টা কৰে, তেন্তে K9 এ লগে লগে উক্ত চাইটটোত উল্লেখিত ধৰণৰ কিবা সামগ্ৰী আছে নেকি স্কেন কৰিব আৰু তাৰ পিছত হে খুলিবলৈ দিব নে বাধা দিব সেয়া সিদ্ধান্ত ল’ব। ইয়াক তৎকালীন মান নিৰূপক বোলা হয়। এই কাৰ্য্য ইমানেই তৎকালে হয় যে ব্যৱহাৰকাৰীয়ে ইয়াৰ উমানকে নাপায়। নতুন নিষিদ্ধ যোগ্য ৱেবচাইট চিনাক্ত হ’লে লগে লগে তথ্য ভাণ্ডাৰত থকা তালিকাত যোগ হয়।\nK9 আৰু আন পৰিশোধন চফটওৱেৰবোৰৰ মাজত পাৰ্থক্য কি?\nK9 পৰিশোধক আৰু আন পৰিশোধকৰ মাজত পাৰ্থক্য এয়ে যে K9 পৰিশোধকে সকলো ইন্টাৰনেট পৰিসেৱা আৰু সকলো ধৰণৰ ব্ৰাউজাৰত কাম কৰে। ই এক সম্পূৰ্ণ স্বতন্ত্ৰ চফটওৱেৰ। ই উইণ্ডজ আৰু মেক দুয়োটা অপাৰেটিং চিষ্টেমতে কাম কৰে।\nই এক সম্পূৰ্ণ ব্যৱসায়িক ভিত্তিৰ পৰিশোধন চফটওৱেৰ। ইয়াৰ নিজা তথ্য ভাণ্ডাৰ থকাৰ লগতে তৎকালীন ৱেব পৃষ্ঠা বিশ্লেষণৰ প্ৰযুক্তি আছে। আন এনে চফটওৱেৰৰ লগত তুলনা কৰি ইয়াক সৰ্বশ্ৰেষ্ঠ বুলি চিহ্নিত কৰা হৈছে। প্ৰতিদিনে এই চফটওৱেৰে ২৫০ ৰ পৰা ৫০০ মিলিয়ন সমৰ্থন পায়। ইয়াৰ অৰ্থই হ’ল ব্যৱহাৰকাৰীয়ে সহজে ইয়াৰ পৰা লাভান্বিত হৈ আহিছে। আন এটা বিশেষত্ব হ’ল যে এই চফটওৱেৰটো চলাবলৈ বিশেষ প্ৰশিক্ষণৰ প্ৰয়োজন নহয়। ইয়াক ইন্সটল কৰাৰ লগে লগেই K9 এ নিজেই কাম আৰম্ভ কৰে আৰু কোনবোৰ চাইট বন্ধ কৰিব লাগে সেয়া ই নিজেই কৰে।\nবাধাগ্ৰস্ত লোকসকলৰ স্বাস্থ্যৰ অধিকাৰ